title: মাইক্টেরিয়া

text: মাইক্টেরিয়া সিকোনিডাই গোত্রের অন্তর্গত বিষূবীয় অঞ্চলের বৃহদাকায় জলচর পাখিদের একটি গণ। মোট চারটি প্রজাতি এ গণের অন্তর্ভুক্ত। এ গণের প্রজাতিগুলো দুই আমেরিকা মহাদেশ, আফ্রিকার পূর্বাঞ্চল, দক্ষিণ ও দক্ষিণ-পূর্ব এশিয়ায় বিস্তৃত। অন্যসব মানিকজোড়ের তুলনায় কাস্তেচরাদের সাথে এদের শারীরিক গঠনে মিল পাওয়া যায়, যদিও কাস্তেচরাদের সাথে এদের কোন সম্পর্ক নেই।


title: মাইক্টেরিয়া

text: "মাইক্টেরিয়া" গণের সদস্যরা বেশ বড় আকারের পাখি। এদের উচ্চতা ৯০-১০০ সেন্টিমিটার ও ডানার বিস্তার প্রায় ১৫০ সেন্টিমিটার। দেহে সাদা প্রাধাণ্য লক্ষ্য করা যায়। দেহতলও সাদা। ডানার প্রান্ত-পালক কালো। ঠোঁট লম্বা, গোড়া প্রশস্ত ও কিছুটা নিম্নমুখী। ঠোঁটের গোড়ায় নাকের ছিদ্র ডিম্বাকার। মাথা ও পায়ের বড় অংশ পালকহীন। আঙুল লম্বা। লেজের নিচের ঢাকনি খুব লম্বা ও লেজকে ছাড়িয়ে বিস্তৃত। কেঠো মানিকজোড় ছাড়া বাকি সদস্যদের ঠোঁট হলদে, মুখ পালকহীন ও চামড়া লালচে বা হলদে এবং পা লালচে। কেঠো মানিকজোড়ের এ অংশগুলো কালচে ও ফিকে রঙের। স্ত্রী ও পুরুষ পাখি দেখতে একই রকম। অপ্রাপ্তবয়স্ক পাখি মলিন রঙের।


title: মাইক্টেরিয়া

text: নদীর পাড়, জলমগ্ন মাঠ, হ্রদ, কাদাচর, লবণ চাষের জমিতে ও নদীর মোহনায় বিচরণ করে। সচরাচর জোড়ায় কিংবা ছোট দলে থাকে। অগভীর পানিতে হেঁটে ঠোঁট খুলে কাদায় ঢুকিয়ে এরা খাবার খুঁজে বেড়ায়। খাদ্যতালিকায় রয়েছে মাছ, ব্যাঙ, চিংড়ি, কাঁকড়া, জলজ পোকামাকড় ও ছোট সরীসৃপ। পানির ধারে এরা প্রায়ই একপায়ে ঠায় দাঁড়িয়ে বিশ্রাম করে। ওড়ার সময় প্রলম্বিত পা ও গলা কিছুটা নিচের দিকে ঝুঁকে থাকে। মিশ্র কলোনিতে বাসা করে।


title: মাইক্টেরিয়া

text: এছাড়া জীবাশ্ম বিশ্লেষণ করে কেঠো মানিকজোড়ের সাথে সম্পর্কিত দুইটি প্রজাতির সন্ধান পাওয়া গেছে:


title: আবদুল মান্নান (বীর বিক্রম)

text: শহীদ আবদুল মান্নান (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: আবদুল মান্নান (বীর বিক্রম)

text: শহীদ আবদুল মান্নানের জন্ম কুমিল্লা জেলার মুরাদনগর উপজেলার সিদ্ধেশ্বরী গ্রামে। তাঁর বাবার নাম আলতাফ আলী এবং মায়ের নাম জোলেখা বেগম। তাঁর স্ত্রীর নাম সোনাভান বিবি। তাঁদের এক মেয়ে।


title: আবদুল মান্নান (বীর বিক্রম)

text: আবদুল মান্নান চাকরি করতেন পাকিস্তান সেনাবাহিনীর ইস্ট বেঙ্গল রেজিমেন্টে। ১৯৭১ সালের মার্চে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে সক্রিয় অংশগ্রহণ শেষে ভারতে যান। পরে যুদ্ধ করেন ২ নম্বর সেক্টরে। কুমিল্লা জেলার বিভিন্ন স্থানে তিনি সাহসিকতা ও বীরত্বের সঙ্গে যুদ্ধ করেন।


title: আবদুল মান্নান (বীর বিক্রম)

text: কুমিল্লা জেলার চৌদ্দগ্রাম জেলা শহরের দক্ষিণে। চৌদ্দগ্রামের পূর্ব পাশে ভারতের ত্রিপুরা রাজ্যের সীমান্ত। ঢাকা-চট্টগ্রাম মহাসড়ক চৌদ্দগ্রামের ওপর দিয়ে। এ সড়কের কিছু অংশ সীমান্তের খুব কাছ দিয়ে। ১৯৭১ সালে মুক্তিযুদ্ধ চলাকালে পাকিস্তান সেনাবাহিনী এ সড়কে নিয়মিত টহল দিত। চৌদ্দগ্রাম-মিয়াবাজারসহ বিভিন্ন স্থানে ছিল তাদের ক্যাম্প। মুক্তিযোদ্ধারা প্রায়ই সীমান্ত অতিক্রম করে টহল দলের ওপর বা ওই সব ক্যাম্পে আক্রমণ করতেন। এরই ধারাবাহিকতায় অক্টোবর মাসের মাঝামাঝি আবদুল মান্নানসহ মুক্তিযোদ্ধাদের একটি দল সীমান্ত অতিক্রম করে চৌদ্দগ্রামে অবস্থান নেয়। তাদের লক্ষ্য পাকিস্তানি সেনাদের ওপর অতর্কিতে আক্রমণ করা। চৌদ্দগ্রামে পৌঁছে মুক্তিযোদ্ধারা খবর পান, পাকিস্তানি সেনাদের একটি টহল দল কুমিল্লা থেকে ঢাকা-চট্টগ্রাম মহাসড়ক দিয়ে ফেনীর দিকে গেছে। মুক্তিযোদ্ধারা সিদ্ধান্ত নেন, পাকিস্তান সেনাবাহিনীর টহল দল যখন ফিরে আসবে, তখন তাঁরা আক্রমণ করবেন। ওই দলে সেনা কতজন, তাদের শক্তি কী—এ খবর তাঁরা পাননি। এর পরও মুক্তিযোদ্ধারা আক্রমণ করার দুঃসাহসী সিদ্ধান্ত নেন। এরপর আবদুল মান্নানসহ মুক্তিযোদ্ধারা দ্রুত অবস্থান নেন ওই সড়কের সদর উপজেলার অন্তর্গত হাজতখোলা নামক স্থানে। মুক্তিযোদ্ধাদের বেশির ভাগের কাছে হালকা অস্ত্র—স্টেনগান, রাইফেল ও কিছু হ্যান্ডগ্রেনেড। ভারী অস্ত্র বলতে একটি এলএমজি ও দু-তিনটি এসএমজি। তাই সম্বল করে তাঁরা সেখানে অপেক্ষায় থাকেন পাকিস্তানি সেনাবাহিনীর টহল দলের জন্য। তারপর সময় গড়াতে থাকে। একসময় সেখানে উপস্থিত হয় পাকিস্তানি সেনাদের টহল দল। আবদুল মান্নান ও তাঁর সহযোদ্ধারা অতর্কিতে আক্রমণ করেন। আকস্মিক আক্রমণে পাকিস্তানি সেনারা হকচকিত। তবে নিমিষেই তারা পাল্টা আক্রমণ শুরু করে। পাকিস্তানি সেনা সংখ্যায় ছিল মুক্তিযোদ্ধাদের চেয়ে বেশি। অস্ত্রশস্ত্রও ছিল অত্যাধুনিক। একপর্যায়ে পাকিস্তানি সেনাদের পাল্টা আক্রমণের তীব্রতা আরও বেড়ে যায়। এ রকম পরিস্থিতিতে সম্মুখযুদ্ধ করা ছাড়া আর কোনো গত্যন্তর থাকে না। আবদুল মান্নান ও তাঁর সহযোদ্ধারা এতে বিচলিত হননি। সাহসিকতার সঙ্গে আক্রমণ মোকাবিলা করেন। তাঁদের নির্ভুল গুলিবর্ষণে হতাহত হয় অনেক পাকিস্তানি সেনা। এই সম্মুখযুদ্ধে শেষ পর্যন্ত মুক্তিযোদ্ধারাই জয়ী হন। পাকিস্তানি সেনারা বিপুল ক্ষয়ক্ষতি স্বীকার করে নিহত ও আহত সেনাদের নিয়ে কুমিল্লায় পালিয়ে যায়। কিন্তু যুদ্ধের একপর্যায়ে বুকে গুলিবিদ্ধ হয়ে শহীদ হন আবদুল মান্নান। সহযোদ্ধারা তাঁকে উদ্ধার করার আগেই নিভে যায় তাঁর জীবনপ্রদীপ। যুদ্ধশেষে সহযোদ্ধারা তাঁর মরদেহ সমাহিত করেন পাশের মিজি বাড়িতে।


title: মহিন্দ রাজাপক্ষ আন্তর্জাতিক স্টেডিয়াম

text: মহিন্দ রাজাপক্ষ আন্তর্জাতিক ক্রিকেট স্টেডিয়াম (, ) বা হাম্বানতোতা আন্তর্জাতিক স্টেডিয়াম শ্রীলঙ্কার হাম্বানটোটায় অবস্থিত একটি আন্তর্জাতিক ক্রিকেট স্টেডিয়াম। ২০১১ আইসিসি ক্রিকেট বিশ্বকাপকে সামনে রেখে ২০১০ সালে স্টেডিয়ামটি নির্মিত হয়। বিশ্বকাপের মোট দু'টি ম্যাচ স্টেডিয়ামটিতে অনুষ্ঠিত হয়। ২০১২ আইসিসি বিশ্ব টুয়েন্টি২০-এর উদ্বোধনী ম্যাচসহ মোট তিনটি ম্যাচ এ স্টেডিয়ামে অনুষ্ঠিত হয়। স্টেডিয়ামটির ধারণক্ষমতা ৩৫,০০০।


title: মহিন্দ রাজাপক্ষ আন্তর্জাতিক স্টেডিয়াম

text: ২০১১ সালে মহিন্দ রাজাপক্ষ আন্তর্জাতিক ক্রিকেট স্টেডিয়াম দুটি সফল বিশ্বকাপ ম্যাচের আয়োজন করে।


title: মহিন্দ রাজাপক্ষ আন্তর্জাতিক স্টেডিয়াম

text: শ্রীলঙ্কা ২০১২ আইসিসি বিশ্ব টুয়েন্টি২০ বিশ্বকাপের আয়োজক ছিল। তন্মধ্যে মহিন্দ রাজাপক্ষ আন্তর্জাতিক স্টেডিয়ামে তিনটি ম্যাচ অনুষ্ঠিত হয়। অন্য ম্যাচগুলো পাল্লেকেলে আন্তর্জাতিক ক্রিকেট স্টেডিয়াম ও রানাসিংহে প্রেমাদাসা স্টেডিয়ামে অনুষ্ঠিত হয়।


title: পূর্ববঙ্গ-গীতিকা

text: পূর্ববঙ্গ অঞ্চলের প্রচলিত লোকসাহিত্যকে একত্রে পূর্ববঙ্গ গীতিকা বলা হয়। প্রাচীন কাল থেকে মানুষের মুখে মুখে প্রচলিত হয়ে আসা পালাগুলি বাংলা সাহিত্যের অমূল্য সম্পদ। ১৯২৬ সালে ডক্টর দীনেশচন্দ্র সেন কলকাতা বিশ্ববিদ্যালয়ের অর্থ সাহায্যে পালাগুলো সম্পাদনা করে প্রকাশ করেন এবং চন্দ্রকুমার দে তা সংগ্রহ করেন ৷ পরে ১৯৭১-১৯৭৫ সালে ক্ষিতীশচন্দ্র মৌলিক ও সাত খন্ডে প্রাচীন পূর্ববঙ্গ গীতিকা প্রকাশ করেন।


title: পূর্ববঙ্গ-গীতিকা

text: চন্দ্রকুমার দে, দীনেশচন্দ্র সেন, আশুতোষ চৌধুরী, জসীমউদ্দীন, নগেন্দ্রচন্দ্র দে, রজনীকান্ত ভদ্র এবং বিজনবিহারী লালের সংগৃহীত এই পালাগুলোর সংখ্যা পঞ্চাশাধীক। তার মধ্য থেকে কিছু নিম্নে দেয়া হলঃবাংলাপেডিয়া


title: কেঠো মানিকজোড়

text: কেঠো মানিকজোড় (বৈজ্ঞানিক নাম: "Mycteria americana") () Ciconiidae (সিকোনিডাই) গোত্র বা পরিবারের অন্তর্গত "Mycteria" (মাইক্টেরিয়া) গণের অন্তর্গত এক প্রজাতির বড় আকারের জলচর পাখি। পূর্বে প্রজাতিটিকে "কেঠো কাস্তেচরা" নামে ডাকা হলেও প্রকৃতপক্ষে তা কাস্তেচরা নয়।


title: কেঠো মানিকজোড়

text: কেঠো মানিকজোড়ের বৈজ্ঞানিক নামের অর্থ "আমেরিকার পেটরা পাখি" (গ্রিক "mukter" = পেটরা; লাতিন: "americanus" = আমেরিকার)। পাখিটি প্রায় সমগ্র দক্ষিণ আমেরিকা ও উত্তর আমেরিকার কিয়দংশে দেখা যায়। সারা পৃথিবীতে ১ কোটি ৪০ লক্ষ বর্গ কিলোমিটার জুড়ে এদের আবাস। বিগত কয়েক দশক ধরে এদের সংখ্যা কমে যাচ্ছে। তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে।


title: কেঠো মানিকজোড়

text: বিষূবীয় অঞ্চলের আশেপাশে কেঠো মানিকজোড়ের আবাস। দক্ষিণাংশ বাদে সমগ্র দক্ষিণ আমেরিকা, উত্তর আমেরিকার দক্ষিণাংশের উপকূল, ক্যারিবীয় দ্বীপপুঞ্জ ও মধ্য আমেরিকা জুড়ে এদের বিস্তৃত।


title: কেঠো মানিকজোড়

text: কেঠো মানিকজোড় বেশ বড়সড় সাদা জলচর পাখি। এর দৈর্ঘ্য ৮৩-১১৫ সেন্টিমিটার, ডানার বিস্তার ১৪০-১৮০ সেন্টিমিটার। পরুষ মানিকজোড়ের ওজন ২.৫-৩.৩ কেজি। স্ত্রী মানিকজোড়ের ওজন ২.০-২.৮ কেজি। বড় পুরুষ মানিকজোড় ওজনে ৪.৫ কেজি পর্যন্ত হতে পারে। প্রাপ্তবয়স্ক পাখির মুখ পালকহীন ও চামড়া কালচে। ঘাড় ও গলাও পালকহীন এবং বাদামি-পাটকিলে রঙের। পিঠ দুধসাদা। দেহতলও সাদা। ডানার প্রান্ত-পালক কালো। ডানার কালো পালক-ঢাকনিতে সাদা ডোরা দেখা যায়। লেজের পালক কালচে ও সাদা মেশানো। চোখের রঙ গাঢ় বাদামি। লম্বা ঠোঁটের কালচে, তাতে হলদেটে ভাব থাকে। নিম্নমুখী ঠোঁটের আগা পাটকিলে। পা কালচে-ধূসর। পায়ের পাতা গোলাপি। স্ত্রী ও পুরুষ মানিকজোড় দেখতে একই রকম। অপ্রাপ্তবয়স্ক পাখি মলিন সাদা।


title: কেঠো মানিকজোড়

text: কেঠো মানিকজোড় নদীর পাড়, জলমগ্ন মাঠ, হ্রদ, কাদাচর, লবণ চাষের জমিতে ও নদীর মোহনায় বিচরণ করে। সচরাচর জোড়ায় কিংবা ছোট দলে থাকে। অগভীর পানিতে হেঁটে ঠোঁট খুলে কাদায় ঢুকিয়ে এরা খাবার খুঁজে বেড়ায়। ঠোঁটে মাছ বা অন্যান্য খাবারের অস্তিত্ব টের পেলেই এরা সাথে সাথে ঠোঁট বন্ধ করে ফেলে। খাদ্যতালিকায় রয়েছে মাছ, ব্যাঙ, চিংড়ি, কাঁকড়া, জলজ পোকামাকড় ও ছোট সরীসৃপ। পানির ধারে এরা প্রায়ই একপায়ে ঠায় দাঁড়িয়ে বিশ্রাম করে। ওড়ার সময় প্রলম্বিত পা ও গলা কিছুটা নিচের দিকে ঝুঁকে থাকে। বৃত্তাকারে ধীরলয়ে ওড়ে, ক্রমে ওপরে উঠে যায়। গলায় তেমন শব্দ নেই। ভয় পেলে, উত্তেজিত হলে, আনন্দিত হলে বা বিপদে পড়লে দু'ঠোঁটে বাড়ি মেরে ঠক ঠক শব্দ তোলে। প্রজনন ঋতুতে এক গাছে বা পাশাপাশি একাধিক গাছে অনেকগুলো পাখি মিলে কলোনি করে বাসা করে। এসব কলোনিতে পানকৌড়ি ও অন্যান্য বকও বাসা করে।


title: লেপ্টোপ্টাইলোস

text: লেপ্টোপ্টাইলোস সিকোনিডাই গোত্রের অন্তর্গত বিষূবীয় অঞ্চলের বৃহদাকায় জলচর পাখিদের একটি গণ। মোট তিনটি প্রজাতি এ গণের অন্তর্ভুক্ত। এ গণের একটি প্রজাতি সাব-সাহারান আফ্রিকা এবং বাকি দু'টি প্রজাতি দক্ষিণ ও দক্ষিণ-পূর্ব এশিয়ায় বিস্তৃত।


title: কালো ডানা চিল

text: কাটুয়া চিল বা কালো ডানা চিল (; বৈজ্ঞানিক নাম: "Elanus caeruleus") এসিপিট্রিডে পরিবারভূক্ত চিল প্রজাতির ছোট্ট শিকারী পাখি। উন্মুক্ত তৃণভূমিতেই এদের অবস্থানজনিত কারণে এরা সবচেয়ে বেশি পরিচিত। ইউরেশীয় এবং আফ্রিকান প্রজাতির সংমিশ্রণে কখনো কখনো অস্ট্রেলিয়ার কালো কাঁধওয়ালা চিল এবং উত্তর ও দক্ষিণ আমেরিকার সাদা লেজওয়ালা চিলের ন্যায় বৃহৎ প্রজাতির চিলের সঙ্করায়ণ ঘটেছে।


title: কালো ডানা চিল

text: লম্বা পাখাবিশিষ্ট এ পাখিটির ডানায় ধূসর অথবা সাদা রঙের সাথে কালোর সুন্দর মিশেল ঘটেছে। লম্বা বাজপাখীর ন্যায় শিকারের প্রাক্কালে পাখার বিস্তরণের পাশাপাশি লেজেরও বিস্তৃতি ঘটে থাকে। উড়ন্ত অবস্থায় খাটো এবং বর্গাকৃতি লেজ দৃশ্যমান হয় এবং "মিলভাস" গণভূক্ত অন্যান্য চিলের মতো আকা-বাঁকাভাবে চলাফেরা করে না। প্রায়শঃই রাস্তার ধারের বৈদ্যুতিক তারে বসে এর পাখা ও লেজে ঝাঁকুনি দিয়ে ভারসাম্য বজায় রাখতে সচেষ্ট হয়। পুরুষ ও স্ত্রীজাতীয় চিলের পালকগুলো একই ধরনের থাকে।


title: কালো ডানা চিল

text: এদের বৃহৎ সম্মুখেদিকের চক্ষুর অবস্থান এবং কোমলাকৃতি পালকগুলোর চারিত্রিক বৈশিষ্ট্যের সাথে পেঁচার বেশ মিল রয়েছে।


title: কালো ডানা চিল

text: কালো ডানা চিল এমন এক ধরনের প্রজাতির চিল যেগুলো সাধারণতঃ উন্মুক্ত ভূমি এবং অর্ধ-মরুময় আফ্রিকা মহাদেশের উপ-সাহারাভূক্ত এলাকা এবং উষ্ণমণ্ডলীয় এশিয়ার বিভিন্ন দেশে দেখা যায়। এছাড়াও, ইউরোপের স্পেন এবং পর্তুগালেও এদের সন্ধান পাওয়া গেছে।


title: কালো ডানা চিল

text: ইউরোপের দক্ষিণাংশ এবং সম্ভবতঃ পশ্চিম এশিয়ায় এ পাখিটির আবাস উপযোগী পরিবেশ বিদ্যমান।


title: কালো ডানা চিল

text: বিভিন্ন ভৌগোলিক অবস্থানজনিত কারণে কালো ডানা চিলের উপ-প্রজাতির নামকরণ করা হয়েছে। স্পেন, আফ্রিকা এবং আরবের উপ-প্রজাতিগুলো এর অন্তর্ভুক্ত। উপ-প্রজাতি "ভোসিফেরাস" দক্ষিণ এশিয়া এবং দক্ষিণ-পূর্ব এশিয়ায় দেখা গেছে। সুমাত্রা, জাভা, বোর্নিও এবং ফিলিপাইনে উপ-প্রজাতি "হাইপোলিউকাস" দেখা যায়। কিন্তু "ওয়াজিনসিস" নিউ গিনিতে সংরক্ষিত পাখি হিসেবে বিবেচিত হয়েছে। "সুমাত্রানাস" উপ-প্রজাতিটি সবসময় স্বীকৃত নয়। সাদা লেজওয়ালা চিল এবং কালো কাঁধওয়ালা চিল এ প্রজাতির চিলের সাথে অন্তর্ভুক্ত ছিল। কিন্তু বর্তমানে এদের স্বতন্ত্র প্রজাতির মর্যাদা দেয়া হয়েছে।


title: কালো ডানা চিল

text: সমভূমিতে এদেরকে দেখা গেলেও অনেক উঁচু এলাকা হিসেবে স্বীকৃত সিকিমের ৩৬৫০ মিটার উঁচুতেও এদের আবাসস্থল রয়েছে। ২৬৭০ মিটার উঁচুতে দোদ্দাবেত্তা, নীলগিড়ি এবং ২০২০ মিটার উঁচু এলাকা নাগাল্যান্ডেও এ পাখিটি দেখা যায়।


title: কালো ডানা চিল

text: পশ্চিম ঘাটের কিছু এলাকায় শীতকালীন পরিযায়ী পাখি হিসেবেও এ পাখিকে দেখা গেলে বলে কেউ কেউ বলে থাকেন।


title: কালো ডানা চিল

text: অবস্থানভেদে কালো ডানা চিল বছরের বিভিন্ন সময়ে বাসা বাঁধে, ডিম পাড়ে। কিন্তু ভারতে এদের বাসাগুলো বছরের সমসময়ই দেখা মেললেও এপ্রিল এবং মে মাসে ডিম পাড়তে দেখা যায় না। আওয়াজ সহকারে পাখি জোড়ায় জোড়ায় অবস্থান করে। একবার জুটি গড়লেই সাধারণতঃ তা দীর্ঘস্থায়িত্ব অর্জন করে।


title: কালো ডানা চিল

text: এদের বাসা সাধারণতঃ ঢিলেঢালা প্রকৃতির হয় এবং স্ত্রীজাতীয় কালো ডানা চিল গড়পড়তা ৩ থেকে ৪টি ডিম পাড়ে। পুরুষের তুলনায় স্ত্রী পাখিটি অত্যন্ত যত্নসহকারে বাসা তৈরীর চেষ্টা চালায়। ফ্যাকাসে সাদা রঙের ডিমে ঘন লালচে রঙের ছিটে থাকে। উভয় পাখিই ডিম ফোটানো পর্যন্ত পালাক্রমে তা দেয়। ছানা জন্মানোর পর পুরুষটি অধিক সময় বাইরে কাটায়। সাধারণতঃ বাচ্চাদের খাদ্যের যোগান দেয় স্ত্রীপ্রজাতিটি। কখনোবা স্ত্রী পাখিটি ছানাদের জন্যেও খাদ্য সংগ্রহে নিয়োজিত থাকে। বাসার কাছাকাছি এলাকা থেকে শিকার করে। প্রায় ৮০ দিন ছানাগুলো তাদের বাবা-মায়ের কাছ থেকে খাদ্য গ্রহণ করে। এরপরই অপ্রাপ্তবয়স্ক পাখিগুলো নিজেরাই খাদ্য সংগ্রহে ব্যস্ত হয়ে পড়ে এবং শূন্যে ভেসে বেড়ায়।


title: কালো ডানা চিল

text: এদের শিকারের তালিকায় রয়েছে ঘাসফড়িং, ঝিঝিজাতীয় পোকা এবং অন্যান্য বৃহদাকৃতির পোকা, টিকটিকি ও ইঁদুরজাতীয় প্রাণী। আঘাতপ্রাপ্ত পাখি, ছোট ছোট সাপ এবং ব্যাঙ শিকার করতেও দেখা যায়। উড়ন্ত অবস্থায় কদাচিৎ এদেরকে শিকার করতে দেখা যায়। পাখার পালকের ঝাপটায় এর শিকার করে এবং খাবার খায়। কিন্তু মাটিতে বসেও এরা শিকার করে থাকে। আফ্রিকার দক্ষিণাংশে রাস্তার ধারে অবস্থানজনিত কারণে কখনোবা যানবাহনের ধাক্কায় মরে যেতে দেখা যায়।


title: কালো ডানা চিল

text: এ প্রজাতির পাখি দলবদ্ধ হয়ে থাকতে ভালবাসে। ১৫ থেকে ৩৫টি পাখি খুবই বড় বৃক্ষের পাতাযুক্ত আবরিত স্থানে একত্রে থাকে। ইউরোপে এ সংখ্যা বেশি হয়।) এরা খুবই নীরব থাকে এবং নমনীয় শব্দে মত বিনিময় করে। তবে প্রজনন মৌসুমে এদের ডাকার ভঙ্গীমা ভিন্নতর ও ঔচ্চস্বরে হয়ে থাকে।


title: মাহেলা জয়াবর্ধনে

text: দেনাগামাগে প্রবোথ মাহেলা ডি সিলভা জয়াবর্ধনে (; জন্ম: ২৭ মে, ১৯৭৭) কলম্বোয় জন্মগ্রহণকারী সাবেক শ্রীলঙ্কার পেশাদার ক্রিকেটার। তিনি শ্রীলঙ্কা জাতীয় ক্রিকেট দলের অধিনায়ক ছিলেন। তিনি মূলতঃ মাহেলা জয়াবর্ধনে নামেই বিশ্ব ক্রিকেট অঙ্গনে অতি পরিচিত ক্রিকেটার। আন্তর্জাতিক ক্রিকেট অঙ্গনে বিশেষজ্ঞ ব্যাটসম্যান হিসেবে তাঁর বেশ সুনাম রয়েছে।


title: মাহেলা জয়াবর্ধনে

text: ১৯৯৭ সালে টেস্ট ক্রিকেটে অংশগ্রহণের মাধ্যমে আন্তর্জাতিক ক্রিকেটে অভিষেক ঘটান জয়াবর্ধনে। এর পরের মৌসুমে একদিনের আন্তর্জাতিক ক্রিকেটে অভিষিক্ত হন। স্মরণীয় সাফল্য হিসেবে তিনি ২০০৬ সালে নিজ দেশে অনুষ্ঠিত দক্ষিণ আফ্রিকা জাতীয় ক্রিকেট দলের বিরুদ্ধে শ্রীলঙ্কার ক্রিকেট ইতিহাসে সর্বাধিক ৩৭৪ রান করে ইতিহাসের পর্দায় নিজেকে ঠাঁই করে নেন। অক্টোবর, ২০১২ পর্যন্ত টেস্টে তাঁর গড় পঞ্চাশের ঊর্ধ্বে এবং ওডিআইয়ে ত্রিশের উপর। শ্রীলঙ্কার একমাত্র খেলোয়াড় হিসেবে তিনি দশ সহস্রাধিক রান করেন।


title: মাহেলা জয়াবর্ধনে

text: ওডিআইয়ে নিম্নমূখী গড় থাকা স্বত্ত্বেও জয়াবর্ধনে শ্রীলঙ্কার অন্যতম সেরা ব্যাটসম্যান হিসেবে বহাল রয়েছেন। তাঁর সহযোগী খেলোয়াড় কুমার সাঙ্গাকারা'র সাথে তিনিও বর্তমানে অত্যন্ত গুরুত্বপূর্ণ ভূমিকা পালন করছেন। তৃতীয় শ্রীলঙ্কান ক্রিকেটার হিসেবে সনাথ জয়াসুরিয়া এবং কুমার সাঙ্গাকারা'র পর তিনি একদিনের আন্তর্জাতিক ক্রিকেটে দশ হাজার রান করেছেন।


title: মাহেলা জয়াবর্ধনে

text: পীচের মাঝখানের বৃত্তে অবস্থানের মাধ্যমে ফিল্ডিংয়ে দক্ষতা ও সক্ষমতা প্রদর্শনে তিনি পারঙ্গমতা প্রদর্শন করতে পেরেছেন। ২০০৫ সালের শেষদিকে ক্রিকইনফো একটি প্রতিবেদনে ১৯৯৯ ক্রিকেট বিশ্বকাপের পর থেকে যে কোন ফিল্ডারের তুলনায় তিনি একদিনের আন্তর্জাতিক ক্রিকেটে সবচেয়ে বেশি রান আউট করেছেন। ঐ পরিসংখ্যানে আরো দেখানো হয়েছে যে, 'ক জয়াবর্ধনে ব মুরালিধরন' লেখাটি ছিল বোলার-ফিল্ডারের সমন্বয়ে অত্যন্ত সাধারণ ঘটনা যা টেস্ট ক্রিকেট ইতিহাসে স্মরণীয় হয়ে রয়েছে।


title: মাহেলা জয়াবর্ধনে

text: ২০০৯ সালে মার্চ-এপ্রিল মাসে পাকিস্তান সফরে মাহেলা জয়াবর্ধনে টেস্ট সিরিজের নেতৃত্ব দেন। ২০০৮ সালের মুম্বাই হামলার পর ভারত পাকিস্তান সফর ভেঙ্গে দিলে ঐ সিরিজের আয়োজন করা হয়েছিল। প্রথম টেস্টটি ড্র হয়। এতে তিনি ডাবল সেঞ্চুরি বা দ্বি-শতক করেন। কিন্তু দ্বিতীয় টেস্টের পর তিনি অধিনায়কত্ব থেকে সরে দাঁড়ান। ঐ টেস্টে শ্রীলঙ্কা খুবই ভাল অবস্থানে ছিল। থিলান সামারাবীরা পরপর দুই টেস্টে দু'টি দ্বি-শতক এবং তিলকরত্নে দিলশান সেঞ্চুরি করেছিলেন। গাদ্দাফি স্টেডিয়ামে অনুষ্ঠিত টেস্টটির তৃতীয় দিনের খেলায় অংশগ্রহণের উদ্দেশ্যে যাত্রার মাঝখানে ১২ জন মুখোশধারী অজ্ঞাতনামা বন্দুকধারীদের হামলার শিকার হয় বাসটি। জয়াবর্ধনে ও তাঁর সহযোগী আরো ছয়জন শ্রীলঙ্কান খেলোয়াড় গুরুতর আঘাতপ্রাপ্ত হন। তাঁদের নিরাপত্তায় নিয়োজিত ছয়জন পুলিশ এবং দুইজন সাধারণ নাগরিক এ আক্রমণে নিহত হন।


title: মাহেলা জয়াবর্ধনে

text: ২০১১ ক্রিকেট বিশ্বকাপে পরাজিত হবার পর সহ-অধিনায়কত্ব থেকে নিজেকে প্রত্যাহার করেন। তিলকরত্নে দিলশানের বিতর্কিত অধিনায়কত্বের পর তিনি পুণরায় অধিনায়কের দায়িত্ব গ্রহণ করেন। ইন্ডিয়ান প্রিমিয়ার লীগের কোচি তুস্কার্স কেরালা দলেরও অধিনায়ক ছিলেন। বর্তমানে তিনি দিল্লি ডেয়ারডেভিলসের সহ-অধিনায়ক হিসেবে রয়েছেন।


title: মাহেলা জয়াবর্ধনে

text: ২৮ জুলাই, ২০১২ তারিখে জয়াবর্ধনে-সাঙ্গাকারা ৩০টি শতরানের জুটি গড়ে যা ক্রিকেট ইতিহাসে চতুর্থ। এদিন তারা ভারতের বিরুদ্ধে ৩য় একদিনের আন্তর্জাতিক ক্রিকেটে এ রেকর্ডটুকু গড়েন।


title: মাহেলা জয়াবর্ধনে

text: ২০০১ সালে কলম্বোতে অনুষ্ঠিত ২য় টেস্টে বাংলাদেশের বিপক্ষে মারভান আতাপাত্তু ও মাহেলা জয়াবর্ধনে - এ দুইজন ব্যাটসম্যান টেস্ট ক্রিকেটে রিটায়ার্ড আউট হয়ে উদাহরণের সূচনা করেন।


title: মাহেলা জয়াবর্ধনে

text: ২০০৬ সালে আন্তর্জাতিক ক্রিকেট কাউন্সিল মাহেলা জয়াবর্ধনেকে বছরের সেরা আন্তর্জাতিক অধিনায়কের নাম ঘোষণা করে। পরের বছর বছরের সেরা টেস্ট ক্রিকেট খেলোয়াড়ের জন্যে মনোনয়ন লাভ করেছিলেন।


title: মাহেলা জয়াবর্ধনে

text: দ্বিতীয় উইকেট তথা টেস্ট ক্রিকেটের ইতিহাসে যে-কোন উইকেটে সবচেয়ে দীর্ঘতম জুটি গড়েন তিনি। জুলাই, ২০০৬ সালে টেস্ট ক্রিকেটের ইতিহাসে সবচেয়ে দীর্ঘতম জুটি হিসেবে দক্ষিণ আফ্রিকা ক্রিকেট দলের বিপক্ষে সাঙ্গাকারা’র সাথে ৬২৪ রান করেন। দ্বিতীয় উইকেটে তৎকালীন বিশ্বরেকর্ড ছিল কলম্বোয় অনুষ্ঠিত ভারত ক্রিকেট দলের বিপক্ষে রোশন মহানামা-সনাথ জয়াসুরিয়া’র ২২৫ রান।


title: মাহেলা জয়াবর্ধনে

text:
২০১৪ সালে তিনি টেস্ট ও টি২০ ক্রিকেট থেকে অবসর নেন | তার শেষ টি২০ ম্যাচে ভারতকে হারিয়ে ২০১৪ টি২০ বিশ্বকাপ চ্যাম্পিয়ন হয় লঙ্কানরা| তিনি ২০১৫ ক্রিকেট বিশ্বকাপের পর ওডিআই থেকে অবসর নিবেন বলে ঘোষণা দেন|
সুনীলা ও সেনেরাথ জয়াবর্ধনে দম্পতির সন্তান মাহেলা জয়াবর্ধনে ১৯৭৭ সালে কলম্বোয় জন্মগ্রহণ করেন। ধিশাল নামীয় তার এক ছোট ভাই ছিল। ষোল বছর বয়সে ধিশালের মস্তিষ্কের টিউমারের কারণে অকাল মৃত্যু ঘটে। এ ঘটনাটি জয়াবর্ধনেকে মানসিকভাবে বিপর্যস্ত করে ও সাময়িকভাবে ক্রিকেট জীবন থেকে দূরে থাকতে হয় তাকে। পরবর্তীতে পরিবার ও সতীর্থ খেলোয়াড়দের অনুপ্রেরণায় তিনি আবারো তার সফল খেলোয়াড়ী জীবনে অগ্রসর হন। ভ্রমণবিষয়ক পরামর্শক ক্রিস্টিনা মল্লিকা সিরিসেনা নাম্নী এক তরুণীর পাণিগ্রহণ করেন মাহেলা। খেলাধূলার বাইরে হোপ ক্যান্সার প্রজেক্টের সাথে জড়িত তিনি। ছোট ভাই ধিলশালের স্মৃতিকে মনে রেখে হোপের প্রচারণায় অগ্রসর হয়েছেন। সতীর্থ খেলোয়াড়দের সহযোগিতায় মহরাগামা এলাকায় ৭৫০-শয্যার ক্যান্সার ইউনিট স্থাপনের পরিকল্পনা নিয়েছেন যা দেশের একমাত্র উল্লেখযোগ্য ক্যান্সার হাসপাতাল হিসেবে বিবেচিত হবে।


title: ফেনী সরকারী কলেজ

text: ফেনী সরকারী কলেজ বাংলাদেশের ফেনী জেলার একটি ঐতিহ্যবাহী উচ্চ শিক্ষা প্রতিষ্ঠান। দক্ষিণ-পূর্ব বাংলার অন্যতম প্রাচীন শিক্ষা প্রতিষ্ঠান এটি। এটি ফেনী শহরের প্রাণকেন্দ্রে অবস্থিত।


title: ফেনী সরকারী কলেজ

text: ১৯১৮ সালের দিকেই কলেজটি প্রতিষ্ঠার জন্য বিভিন্ন উদ্যোগ হাতে নেওয়া হয়। ১৯২২ সালে খান বাহাদুর বজলুল হক একটি ট্রাস্টি বোর্ড গঠন করেন এবং তখন থেকেই মূলত কলেজটির যাত্রা শুরু হয়। কলেজের জন্মলগ্নে প্রথম গভর্নিংবডির সদস্য ছিলেন মরহুম খান বাহাদুর আবদুল আজিজ, মরহুম খান সাহেব মৌলভী বজলুল হক, মরহুম মৌলভী আব্দুল খালেক, মরহুম মৌলভী হাছান আলী, মরহুম মৌলভী আবদুস ছাত্তার, সর্বপ্রয়াত শ্রীরমণী মোহন গোস্বামী, মহেন্দ্র কুমার ঘোষ, কালীচরণ নাথ, শ্রীগুরু দাস কর, শ্রীকালিজয় চক্রবর্তী, এনায়েত হাজারী, কলেজ প্রতিষ্ঠানকালীন অধ্যক্ষ বীরেন্দ্র ভট্টাচার্য এবং তৎপরবর্তী অধ্যক্ষ অম্বিকাচরণ রক্ষিত রায়বাহাদুর প্রমুখ। কমিটির প্রথম সভাপতি ছিলেন ফেনীর তখনকার মহকুমা প্রশাসক জনাব আকরামুজ্জামান খান এবং প্রথম সেক্রেটারি ছিলেন মরহুম মৌলভী আব্দুল খালেক।


title: ফেনী সরকারী কলেজ

text: ফেনী অঞ্চলের জনগণের টাকায় ফেনী কলেজ প্রতিষ্ঠিত হয়েছিল। সে সময় প্রথম ধাপে স্থানীয়ভাবে ২০হাজার টাকা চাঁদা উঠেছিল। পরে নোয়াখালী জেলা বোর্ড দেয় ৫০হাজার টাকা, কলিকাতা নিবাসী ফেনীর আমিরগাঁও'র জমিদার চন্দ্রীচরণ সাহা দেন ৪হাজার টাকা, নোয়াখালীর জমিদার কুমার অরুণ চন্দ্র সিংহ বাহাদুর দেন ২ হাজার টাকা, সত্যেন্দ্র চন্দ্র ঘোষ ১ হাজার টাকা, লক্ষীপুরের সাহেস্তা নগরের জমিদার প্যারীলাল রায় চৌধুরী দেন পাঁচশত টাকা, ফেনীর বাঁশপাড়ার জমিদার পরিবারের চন্দ্র কুমার চৌধুরী দেন ১ হাজার টাকা। ফেনীর পুরনো হাজারী বাড়ী কিছু জমি ও অর্থ দান করেন। কলেজ প্রতিষ্ঠা-লগ্নে কোলকাতা ও রেঙ্গুন প্রবাসী এ অঞ্চলের কর্মজীবী মানুষেরা কলেজ স্থাপনের জন্য উদারহস্তে বিপুল অর্থ সাহায্য করেছিলেন। ফেনী হাই স্কুলের বার্ষিক ১ টাকা ৪ আনা খাজনামূলে দান করা জমিতে (বর্তমান যেখানে মূল ভবন অবস্থিত) কলেজের কার্যক্রম শুরু হয়। পরে আশেপাশের কিছু খাসজমি ও ব্যক্তিমালিকীয় জমি দান ও ক্রয় সূত্রে কলেজের অন্তর্ভুক্ত হয়। বর্তমান কলেজের আয়তন ৯.২৫ একর (ফেনী মৌজায় ৬.৫ একর, ফলেশ্বর মৌজায় ৩ একর)। একটি কলেজ গৃহ, পুকুরের দু'পাশে একটি হিন্দু ও একটি মুসলিম হোস্টেল নিয়ে কলেজের যাত্রা। প্রতিষ্ঠার পর থেকেই সকলের সার্বিক সহযোগিতায় ও ছাত্র বেতনে আর্থিক সমস্যা থেকে মুক্ত থাকে কলেজটি। ১৯২৬ সালের ১০ আগষ্ট তদানিন্তন বৃটিশ ভারতের মহামান্য গভর্নর স্যার হিউ ল্যান্সডাউন স্টিফেনশন কে সি আই, এস আই সি এস কলেজের মূল ভবনের দোতলা উদ্ভোধন করেন।


title: ফেনী সরকারী কলেজ

text: কলেজটি যখন প্রতিষ্ঠিত হয়, তখন বৃহত্তর নোয়াখালীতে (ফেনী, নোয়াখালী ও লক্ষ্মীপুর জেলা) এটিই ছিল উচ্চশিক্ষার একমাত্র প্রতিষ্ঠান। সারা ভূ-ভারত জুড়ে অসহযোগ আন্দোলন, খেলাফত ও স্বরাজ আন্দোলন এবং বিশ্বযুদ্ধোত্তর অস্থিতিকর পরিস্থিতিরর মধ্যেও উদ্যোক্তাগণ ফেনীতে একটি উচ্চশিক্ষা বিদ্যাপীঠ স্থাপনের প্রচেষ্টায় তাঁদের ব্রত থেকে সাফল্য অর্জন করায় ১৯৩৭ সালের ক্যালকাটা গ্যাজেট এ প্রকাশিত হয়েছিল,


title: ফেনী সরকারী কলেজ

text: ১৯৩৯ সালে দ্বিতীয় বিশ্বযুদ্ধ শুরু হলে ব্রিটিশ সৈন্যরা ফেনী কলেজে অবস্থান নেয়। এ সময় ফেনী কলেজ ভবন যুদ্ধকালীন মিত্রবাহিনীর সামরিক হাসপাতাল হিসেবে ব্যবহৃত হওয়ায় কলেজের কার্যক্রম অস্থায়ীভিত্তিতে ব্রাহ্মণবাড়িয়াতে ফেনী কলেজ নামে স্থানান্তরিত হয় এবং যুদ্ধ শেষে কলেজটি আবার স্ব-স্থানে ফিরে আসে। পরপবর্তীতে সেখানে ওই অবকাঠামোর ওপরই ব্রাহ্মণবাড়িয়া কলেজ প্রতিষ্ঠা করা হয়। ১৯৭৯ সালের ৭ মে কলেজটি জাতীয়করণ করা হয়।


title: ফেনী সরকারী কলেজ

text: প্রাচ্যের অক্সফোর্ড খ্যাত ঢাকা বিশ্ববিদ্যালয় ১৯২১ সালে প্রতিষ্ঠিত হওয়ার মাত্র এক বছর পর ১৯২২সালে ফেনী কলেজ প্রতিষ্ঠিত হয় এবং একই বছরের ৮আগষ্ট বাংলা, ইংরেজি, আরবি, ফারসি, সংস্কৃত, গণিত, ইতিহাস ও যুক্তিবিদ্যা বিষয়ে ১৪৬ জন শিক্ষার্থী নিয়ে আই.এ ক্লাস চালু হয়। যার মধ্যে ৭১জন ছিল মুসলিম। শুরু থেকেই উন্নয়নের লক্ষ্যে দৃঢ়নিষ্ঠ অগ্রগতি অর্জিত হওয়ায় সরকার ও বিশ্ববিদ্যালয় কর্তৃপক্ষ মাত্র দু'বছরের মধ্যেই ১৯২৪ সালে কলেজটিকে প্রথম শ্রেণির মর্যাদায় উন্নীত করে কলিকাতা বিশ্ববিদ্যালয়ের অধীনে আরবি ও ইতিহাস বিষয়ে অনার্সসহ ডিগ্রী পর্যায়ে বি.এ কোর্সে পাঠদান অনুমোদন করে। কলেজটিতে আই.কম কোর্স চালু হয় ১৯৪১ সালে; আই.এস.সি কোর্স চালু হয় ১৯৪৭ সালে; বি.কম কোর্স চালু হয় ১৯৬২ সালে; বি.এস.সি কোর্স চালু হয় ১৯৬৪ সালে। নব পর্যায়ে অনার্স কোর্স প্রবর্তিত হয় ১৯৯৭ সালে। প্রথম পর্যায়ে বাংলা, রাষ্ট্রবিজ্ঞান, অর্থনীতি, গণিত, সমাজকর্ম, ব্যবস্থাপনা ও হিসাববিজ্ঞান চালু হয়। ২০১০-১১ শিক্ষাবর্ষে ইসলামের ইতিহাস ও রসায়ন বিষয়ে এবং ২০১১-১২ শিক্ষাবর্ষে ইংরেজি ও প্রাণিবিদ্যা বিষয়ে অনার্স চালু হয়। ২০১২-১৩ শিক্ষাবর্ষে পদার্থবিদ্যা, উদ্ভিদবিদ্যা ও ইতিহাস বিষয়ে এবং ২০১৩-১৪ শিক্ষাবর্ষে দর্শন বিষয়ে অনার্স কোর্স চালু হয়। বর্তমানে ফেনী সরকারী কলেজে কুমিল্লা শিক্ষা বোর্ডের অধীনে উচ্চ মাধ্যমিক শাখা এবং জাতীয় বিশ্ববিদ্যালয়ের অধীনে অনার্স, ডিগ্ৰী ও মাস্টার্স কোর্সে শিক্ষা কার্যক্ৰম পরিচালিত হয়। এই কলেজে বর্তমানে অধ্যয়নরত ছাত্র-ছাত্রীর সংখ্যা প্রায় ২২ হাজার। বর্তমানে ১৫টি বিষয়ে অনার্স কোর্স, ১০টি বিষয়ে মাস্টার্স ১ম পর্ব (প্রিলিমিনারি) ও ৭টি বিষয়ে মাস্টার্স শেষ পর্ব কোর্স চালু রয়েছে।


title: ফেনী সরকারী কলেজ

text: ফেনী কলেজে এইচএসসি বা উচ্চ মাধ্যমিক শ্ৰেণীতে বিজ্ঞান, মানবিক ও ব্যবসায় শিক্ষা শাখায় পাঠদান করা হয়। প্ৰতিটি শাখায় ৪৫০টি করে সর্বমোট ১৩৫০টি আসন রয়েছে।


title: ফেনী সরকারী কলেজ

text: ফেনী কলেজে অনার্স বা স্নাতক (সম্মান) শ্ৰেণীতে পঠিত বিভাগ গুলো হলোঃ


title: ফেনী সরকারী কলেজ

text: পাস কোর্স সমূহ হচ্ছেঃ


title: ফেনী সরকারী কলেজ

text: ফেনী কলেজে ৭টি বিষয়ে স্নাতকোত্তর (শেষ পর্ব) বা মাস্টার্স (শেষ পর্ব) কোর্স রয়েছেঃ


title: ফেনী সরকারী কলেজ

text: (২০১১-১২ থেকে)


title: ফেনী সরকারী কলেজ

text: ফেনী সরকারি কলেজ ১৯২২সালে প্ৰতিষ্ঠিত হলেও কলেজটি এখনও অনুন্নত। কলেজে প্রয়োজনীয় অবকাঠামো ব্যবস্থা নেই। যার মধ্যে সবচেয়ে উল্লেখযোগ্য হল শ্রেণী কক্ষের স্বল্পতা। ফেনী কলেজের প্রধান ভবনটিকে ফেনী গণপূর্ত বিভাগ দশ বছর আগে ঝুঁকিপূর্ণ ঘোষণা করলেও ভবনটি এখনও ব্যবহৃত হচ্ছে।


title: ফেনী সরকারী কলেজ

text: কলেজে আরো যে সকল ভবনাদি রয়েছে তা'হল- বিভাগীয় কার্যালয়সহ একাডেমিক ভবন, কলা ভবন ১টি, বিজ্ঞান ভবন ২টি, বাণিজ্য ভবন ১টি, অনার্স ভবন ১টি, নির্মাণাধীন একাডেমিক ও পরীক্ষা ভবন ১টি, মসজিদ ১টি, খেলার মাঠ ১টি, অডিটোরিয়াম ১টি, বোটানিক্যাল গার্ডেন একটি, অম্বিকাচরণ রক্ষিত রায় বাহাদুর উদ্যান ১টি, ক্যান্টিন ১টি (এলিন কৃষ্ণচূড়া), ছাত্রাবাস ১টি, ছাত্রীনিবাস ১টি (নির্মাণাধীন), পুরাতন ছাত্রাবাস ২টি (বর্তমানে শিক্ষক ডরমিটরি, বিএনসিসি, রোভার স্কাউট, রেডক্রিসেন্ট, ক্রীড়া অফিস ও ক্লাস রুম হিসেবে ব্যবহৃত হচ্ছে)। শহীদ মিনার ১টি, বধ্যভূমি স্মৃতিফলক ১টি, বৈদ্যুতিক সাব স্টেশন ১টি, কম্পিউটার ল্যাব ১টি, প্রতিটি বিভাগে ১টি করে মোট ১৫টি সেমিনার লাইব্রেরি ও ১টি কেন্দ্রীয় লাইব্রেরি, অধ্যক্ষের বাসভবন ১টি (ব্যবহার অযোগ্য)। ছাত্রছাত্রীর তুলনায় শ্রেণি কক্ষ কম হওয়ায় শ্রেণি কার্যক্রম পরিচালনা করতে প্রতিনিয়ত হিমশিম খেতে হচ্ছে। বর্তমানে শ্রেণি কক্ষের স্বল্পতার কারণে উচ্চ মাধ্যমিক ও অনার্স ক্লাস সমূহ ১ম শিফট (৯:০০-১২:৪৫) ও স্নাতক (পাস), মাস্টার্স ও প্রিলিমিনারির ক্লাস সমূহ ২য় শিফট (১:৩০-৪:৩০) এ অনুষ্ঠিত হচ্ছে।


title: ফেনী সরকারী কলেজ

text:
কলেজ ছাত্রাবাসটি কলেজ ক্যাম্পাস থেকে প্রায় দুই কিঃমিঃ দূরে শহরের হাসপাতাল মোড়ে অবস্থিত।
ফেনী সরকারি কলেজের ছাত্রীনিবাসটি বর্তমানে নির্মাণাধীন রয়েছে।


title: ফেনী সরকারী কলেজ

text: ফেনী কলেজ লাইব্ৰেরি প্ৰশাসনিক ভবনের দ্বিতীয় তলায় অবস্থিত। লাইব্ৰেরিতে প্ৰতিটি বিভাগের জন্য আলাদা আলাদা তাকে বই রাখা আছে এবং পড়ার জন্য একটি রিডিং রুম রয়েছে। ছাত্ৰীদের জন্য পৃথক কমন রুম আছে। ফেনী কলেজ লাইব্ৰেরিতে বইয়ের সংখ্যা প্ৰায় দশ হাজার।


title: ফেনী সরকারী কলেজ

text: ২০১২ সালে এইচ.এসসিতে গড় পাশের হার ছিল ৮২.৩১% এবং জি.পি.এ-৫ পেয়েছে ১০৭ জন । তাছাড়া কুমিল্লা শিক্ষা বোর্ডে মেধাতালিকায় ১১তম স্থান লাভ করে। ২০১৩ সালে এইচ.এসসি তে গড় পাশের হার ছিল ৮৩.৪৭% এবং জি.পি.এ-৫ পেয়েছে ১৩২ জন যা কুমিল্লা শিক্ষা বোর্ডে মেধা তালিকায় ৬ষ্ঠ স্থান লাভ করে।


title: ফেনী সরকারী কলেজ

text: জাতীয় বিশ্ববিদ্যালয় তার অধিভুক্ত অনার্স ও মাস্টার্স পর্যায়ের কলেজগুলোর ৩১টি সূচকের ভিত্তিতে ২০১৫ সালের র‌্যাংকিং প্রকাশ করে। উক্ত র‍্যাংকিংয়ে চট্টগ্রাম অঞ্চলের কলেজগুলোর মধ্যে ফেনী সরকারী কলেজ ৩য় স্থান অর্জন করে।


title: ফেনী সরকারী কলেজ

text: ১৯৭১ সালের এপ্রিল মাসে পাকিস্তানি হানাদার বাহিনী বিমান হামলা চালিয়ে ফেনীকে তাদের দখলে নিয়ে প্রথমেই ফেনী কলেজ ও পলিটেকনিকেল ইনষ্টিটিউট সহ গুরুত্বপূর্ণ স্থাপনাগুলোতে অবস্থান নেয়। ফেনী কলেজের এই স্থানটিতে তখন ছিল ফুটবল খেলার গোলবার। ফেনীতে হানাদার বাহিনীর বিরুদ্ধে প্রথম প্রতিরোধ গড়ে তোলে ফেনী কলেজের ছাত্র ও শিক্ষকরা। সেই প্রতিহিংসায় হানাদার বাহিনী কলেজ ক্যাম্পাসের এই স্থানটিকে তাদের টর্চার সেল বানিয়ে গন মানুষকে হত্যা করে মাটি চাপা দেয়। সেখানে নিরীহ মানুষকে ঝুলিয়ে নির্মমভাবে নির্যাতন চালিয়ে হত্যা কৱা হতো। ফেনী কলেজে হানাদার বাহিনীর হত্যাযজ্ঞের হাত থেকে রেহাই পাননি এ কলেজের বিজ্ঞানের শিক্ষক ফজলুল হক। এই বধ্যভূমির উপর দাঁড়িয়ে আছে ফেনী কলেজের অনার্স ভবন! ভবনটির পেছনের অংশে সারি সারি লাশ যেখানে মাটিচাপা দেওয়া হয়েছিল সেখানে নির্মাণ করা হয়েছে সেফটি ট্যাংক। স্থানটিকে সংরক্ষণ না করে ক্যাম্পাসের অন্যত্র করা হয়েছে মুক্তিযুদ্ধ বধ্যভূমি স্মৃতি স্তম্ভ।


title: আব্রাহাম ডি বার্টলেট

text: আব্রাহাম ডি বার্টলেট (১৮১২-১৮৯৭) ছিলেন একজন ব্রিটিশ প্রাণীবিদ। তিনি প্রখ্যাত প্রাণীবিদ অ্যাডওয়ার্ড বার্টলেটের পিতা।


title: আব্রাহাম ডি বার্টলেট

text: ব্রিটিশ মিউজিয়ামের কাছে বার্টলেটের ছোট একটি দোকান ছিল। তাতে প্রাকৃতিক ইতিহাস সম্পর্কিত বিভিন্ন দ্রব্য বিক্রয় করতেন তিনি। তিনি বিভিন স্টাফ করা জীবজন্তুও বিক্রয় করতেন সেখানে। ১৮৫৯ থেকে ১৮৯৭ সাল পর্যন্ত তিনি লন্ডন চিড়িয়াখানার সুপারিন্টেন্ডেন্ট হিসেবে দায়িত্ব পালন করেন। চিড়িয়াখানায় পশুপাখি পর্যবেক্ষণ করে তিনি অসংখ্য নিবন্ধ রচনা করেন। এসব নিবন্ধ তাঁর মৃত্যুর পর দুইটি সংকলনে প্রকাশিত হয়, "Wild Animals in Captivity" (১৮৯৮) এবং "Life among Wild Beasts in 'the Zoo"' (১৯০০)।


title: গিয়াস কামাল চৌধুরী

text: ফেনী জেলার ফেনী সদর উপজেলার শর্শদিতে বাড়ি, ২১ জুলাই ১৯৩৯ সালের গিয়াস কামাল চৌধুরী জন্মগ্রহণ করেন চট্টগ্রাম। পড়াশোনা করেছেন ঢাকা বিশ্ববিদ্যালয়ে। এম এ, এলএলবি, জার্নালিজমে ডিপ্লোমা করেন। ১৯৯৩ খ্রিস্টাব্দে মস্তিষ্কে রক্ষক্রণ হলে তিনি মারাত্মকভাবে অসুস্থ হয়ে পড়েন।


title: গিয়াস কামাল চৌধুরী

text:
একুশে পদকপ্রাপ্ত সাংবাদিক গিয়াস কামাল চৌধুরীর সাংবাদিকতা শুরু হয় ১৯৬৪ খ্রিস্টাব্দে, ইত্তেফাক গ্রুপ থেকে প্রকাশিত 'ঢাকা টাইমস' পত্রিকার মাধ্যমে। পরবর্তী কালে তিনি ইংরেজী দৈনিক মর্নিং নিউজ পত্রিকার আইন প্রদায়ক হিসেবেও দায়িত্ব পালন করেন। বাংলাদেশের স্বাধীনতা অর্জনের পর তিনি বাংলাদেশ সংবাদ সংস্থায় যোগদান করেন। কার্যত এখান থেকেই তার সাংবাদিকতার বিকাশ।বাংলাদেশের স্বাধীনতা সংগ্রামে অংশ গ্রহণ সহ জাতীয় গণতান্ত্রিক ও পেশাজীবীদের অধিকার আদায়ের প্রতিটি আন্দোলনে তিনি অগ্রণী ভূমিকা পালন করেছেন । সাংবাদিক জীবনে গিয়াস কামাল চৌধুরী বাংলাদেশ সংবাদ সংস্থা (বাসস) ও ভয়েস অব আমেরিকাসহ দেশি-বিদেশি বিভিন্ন পত্রিকা ও সংবাদ সংস্থায় কাজ করেছেন। সাংবাদিকতার শুরু ১৯৬৪ সালে। ডিইউজে, বিএফইউজে ও জাতীয় প্রেস ক্লাবের সভাপতি হিসেবে তার ভূমিকা ভুলে গেলে সাংবাদিকদের পাপ হবে। বাংলাদেশের স্বার্থবিরোধী যে কোনো কর্মকাণ্ডের বিরুদ্ধে তিনি সবসময় সোচ্চার ছিলেন। দেশের স্বাধীনতা-সার্বভৌমত্ব সংরক্ষণে তিনি পালন করে গেছেন অসাধারণ ভূমিকা।
১৯৮০-র এরশাদবিরোধী আন্দোলনের সময় প্রতিদিন ‘গিয়াস কামাল চৌধুরী, ভয়েজ অব আমেরিকা’র ঢাকার বস্তুনিষ্ঠ ও নির্ভরযোগ্য রিপোর্টের জন্য বাংলাদেশের সংগ্রমী মানুষ আকুল হয়ে থাকতো। । তিনি শেষ জীবনে দৈনিক খবরপত্র পত্রিকার সম্পাদকের দায়িত্ব পালন করছিলেন।


title: গিয়াস কামাল চৌধুরী

text: কুমিল্লার বিখ্যাত দারোগার বাড়িরও সন্তান তিনি। প্রাবন্ধিক মোতাহার হোসেন চৌধুরী ছিলেন তার চাচা। এই দারোগা বাড়িতে এক সময় গানের আসর বসতো গিয়াস কামাল চৌধুরী আরেক চাচা ওস্তাদ মোহাম্মদ হোসেন খশরুর তত্ত্বাবধানে। এরকম অনেক গানের আসরে উপস্থিত ছিলেন বাংলাদেশের জাতীয় কবি কাজী নজরুল ইসলাম। এই বাড়ির সঙ্গে জড়িয়ে আছে কবি বেলাল চৌধুরী এবং সাংবাদিক ব্যক্তিত্ব গিয়াস কামাল চৌধুরীর স্মৃতি। গিয়াস কামাল চৌধুরীর আম্মা মুনীর আখতার খাতুন চৌধুরাণী ছিলেন কবি। তার ‘চির সুমধুর’ কাব্য প্রকাশের দিনে গিয়াস কামাল চৌধুরী আবেগ ধরে রাখতে পারেননি। বলেছিলেন, গৃহকর্মের ফাঁকে ফাঁকে আমার মহীয়সী জননী লিখেছেন এই কবিতাগুলো। তার ব্যক্তিজীবন যেমন মধুময় ছিল, ছিল পূতঃপবিত্র, তেমনি তার কাব্যও ধারণ করে আছে সেই নির্মল সৌন্দর্য।


title: গিয়াস কামাল চৌধুরী

text: তিনি একজন জাতীয়তাবাদী ও দেশপ্রেমিক সাংবাদিক হিসাবে আজীবন সাংবাদিক সমাজের কাছে শ্রদ্ধাভাজন ছিলেন। তিনি সাম্রাজ্যবাদ ও আধিপত্যবাদের বিরুদ্ধে সংগ্রাম করেছেন রাজনীতিবিদদের সঙ্গে সমান তালে। তিনি বাংলাদেশর মজলুম জননেতা মওলানা আব্দুল হামিদ খান ভাসানীর একনিষ্ঠ অনুসারী হিসেবে এ দেশের স্বার্থ রক্ষার জন্য আজীবন তাঁর কলম সচল রেখেছেন।


title: জ্যাবিরু

text: জ্যাবিরু (বৈজ্ঞানিক নাম: "Jabiru mycteria") () Ciconiidae (সিকোনিডাই) গোত্র বা পরিবারের অন্তর্গত Jabiru (জ্যাবিরু) গণের অন্তর্গত একমাত্র সদস্য। প্রজাতিটি একটি বড় আকারের জলচর পাখি। জ্যাবিরুর বৈজ্ঞানিক নামের অর্থ "গলা গিলে ফেলা পেটরা পাখি" (তুপি-গুয়ারানি: "Jabiru" = গলা গিলে ফেলা; গ্রিক "mukter" = পেটরা)। পাখিটি মধ্য আমেরিকা ও দক্ষিণ আমেরিকার গুটিকয়েক দেশে দেখা যায়। সারা পৃথিবীতে ১ কোটি ২ লাখ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা কমে যাচ্ছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। সারা পৃথিবীতে প্রাপ্তবয়স্ক জ্যাবিরুর সংখ্যা ৬,৭০০-১৭,০০০টি।


title: ইউপিএস

text:
ইউপিএস এর পূর্ণ নাম হলো Uninterruptible Power Supply বা Uninterruptible Power Source। ইউপিএস (UPS) এমন একটি ইলেক্ট্রিক্যাল ডিভাইস (Electrical Device) যা কিছু সময়ের জন্য বিদ্যুৎ সঞ্চয় করে রাখতে পারে। এবং যেকোন মুহূর্তে কম্পিউটার ও অন্যান্য যন্ত্রপাতিতে বিদ্যুৎ সরবরাহ করতে পারে। ইউপিএস (UPS) সাধারণত Auxiliary বা ইমার্জেন্সী পাওয়ার সিস্টেম (Emergency Power System) অথবা স্ট্যান্ডবাই জেনারেটর (Standby Generator) হতে ভিন্নতর। কেননা ইহা তাৎক্ষনিকভাবে নীরবচ্ছিন্ন বিদ্যুৎ সরবরাহ করতে পারে।
ইউপিএস-এর ব্যাটারী বিদ্যুৎ শক্তি সঞ্চয় করে রাখে। ফলে হঠাৎ বিদ্যুৎ চলে গেলে সাধারণত এক থেকে দুই মিলিসেকেন্ড (Millisecond) এর মধ্যে ব্যাটারীতে সঞ্চিত বিদ্যুৎ সরবরাহ করতে পারে।ইউপিএস (UPS) সাধারণত তিনভাগে ভাগ করা যায়।


title: ইউপিএস

text: অনলাইন ইউপিএস (On-line UPS)-এ ডাবল কানভার্সন ( Double Conversion ) পদ্ধতি ব্যবহার করা হয়। এটি প্রথমে এসি ভোল্টেজ (AC voltage)কে ডিসি ভোল্টেজ (DC voltage)-এ রূপান্তর করে। তারপর, ইনভার্টিং (Inverting) করে আবার ডিসি ভোল্টেজ (DC voltage)-কে এসি ভোল্টেজ (AC voltage)-এ রূপান্তর করে। সাধারণত অনলাইন ইউপিএস (On-line UPS) ৫ মিনিট থেকে ২ ঘন্টা পর্যন্ত বিদ্যুৎ সরবরাহ করতে পারে।


title: ইউপিএস

text: লাইন ইন্টারএ্যাকটিভ ইউপিএস (Line-interactive UPS) লাইনের ইনভার্টার(Inverter)-কে মেইনটেইন (Maintain) বা রক্ষণাবেক্ষণ করে। এবং নরমাল চার্জিং মোড (normal charging mode) থেকে কারেন্ট পাথ (current path) রিডিরেক্ট (Redirect)করে।


title: ইউপিএস

text: অফলাইন বা স্ট্যান্ডবাই ইউপিএস (Offline/Standby UPS) পদ্ধতিতে মূল সিস্টেম (Main System)-এ লোড (Load) সরাসরি ইনপুট পাওয়ার (Input Power)-এর সাথে সংযুক্ত থাকে। যখন মেইন পাওয়ার সাপ্লাই( Main Power Supply) সংযোগ দিতে ব্যর্থ হয়, তখন এটি পাওয়ার ব্যাকআপ (Power Back-Up) দেয়।


title: জন গার্ডন

text: স্যার জন বার্ট্রান্ড গার্ডন, এফআরএস (; জন্ম: ২ অক্টোবর, ১৯৩৩) ব্রিটিশ জীববিজ্ঞানী। নিউক্লিয়ার স্থানান্তরজনিত গবেষণার পথিকৃৎ হিসেবেই মূলতঃ তিনি সবচেয়ে বেশি পরিচিত ব্যক্তিত্ব। এছাড়াও তিনি ক্লোনিং প্রক্রিয়াকরণেও দক্ষতা দেখিয়েছেন। ২০০৯ সালে তিনি ল্যাস্কার পুরস্কার লাভ করেছিলেন। স্টেম সেল গবেষণায় অবদানের জন্যে তিনি ২০১২ সালে যৌথভাবে চিকিৎসাবিজ্ঞানে নোবেল পুরস্কার পান।


title: জন গার্ডন

text: জন গর্ডন এটন কলেজে ভর্তি হয়েছিলেন। সেখানে জীববিজ্ঞান বিষয়ে তাঁর অবস্থান ছিল ২৫০ জনের মধ্যে সর্বশেষ। অন্যান্য বিজ্ঞান বিষয়েও তাঁর তেমন দক্ষতা ছিল না। একজন শিক্ষক তাঁর প্রতিবেদন উল্লেখ করেছিলেন যে, "আমি বিশ্বাস করি যে সে বিজ্ঞানী হবার পরিকল্পনা গ্রহণ করেছে। কিন্ত তার বর্তমান কার্যধারা অসম্ভব করে তুলেছে।"


title: জন গার্ডন

text: গর্ডন ঐ প্রতিবেদনকে মনের পর্দায় গেঁথে রাখেন। পরবর্তীকালে একজন প্রতিবেদককে বলেছেন যে, "যখন আপনি পরীক্ষণের ন্যায় কোন বিষয় কাজ করতে পারছেন না, তখন তা সমস্যারূপে দেখা দেয় যা পরীক্ষণে সর্বদাই হয়ে থাকে। এরচেয়ে ভালো তা মনে রাখা যে আপনারা এ কাজের জন্য উপযুক্ত নন এবং শিক্ষক তা সঠিকভাবেই তুলে ধরেছিলেন।"


title: জন গার্ডন

text:
১৯৫৮ সালে অক্সফোর্ড বিশ্ববিদ্যালয়ে অবস্থানকালীন সময়ে তিনি ব্যাঙের সফলতম
ক্লোনিং কার্য সম্পাদন করেন। ক্লোনিংটি ছিল ব্রিগস এবং কিংয়ের ১৯৫২ সালের নিউক্লেই স্থানান্তরের বর্ধিতকরণ।


title: জন গার্ডন

text: গার্ডনের পরীক্ষণটি বৈজ্ঞানিক মহলে বেশ মনোযোগ আকর্ষণ করে। তাঁর প্রদর্শিত এ পদ্ধতি নিউক্লিয়ার স্থানান্তর ও উত্তোরণে অদ্যাবধি ব্যবহৃত হয়ে আসছে। ক্লোন পরিভাষাটি(প্রাচীন গ্রিক শব্দ"κλών" (klōn, “twig”)) বিংশ শতকের শুরুতে উদ্ভিদবিদ্যাকে নির্দেশ করতো। ১৯৬৩ সালে ব্রিটিশ জীববিদ্যাবিশারদ জে. বি. এস. হল্ডেন গার্ডনের ফলাফলকে প্রাণীজগতে ক্লোন শব্দের ব্যবহারের পথিকৃৎদের একজন হিসেবে বর্ণনা করেন।


title: শিলাজিৎ মজুমদার

text:
শিলাজিৎ মজুমদার (English: Shilajit Mazumdar,জন্মঃ অক্টোবর ৯, ১৯৬৫) ভারতের পশ্চিমবঙ্গের গায়ক, গান লেখক ও অভিনেতা।
তিনি তার স্কুল জীবনের লেখাপড়া শেষ করেন সেইন্ট পল কেজি স্কুল, স্কটিশ কলেজিয়েট স্কুল-এ অধ্যয়ন করে। এরপর তিনি ভর্তি হন স্কটিস চার্চ কলেজ নামক একটি কলেজে। শিলাজিৎ মজুমদার কলকাতা বিশ্ববিদ্যালয়ের অন্তর্ভুক্ত 'বিদ্যাসাগর কলেজ' থেকে স্নাতকোত্তর করেছেন।


title: মদনটাক

text: মদনটাক (; বৈজ্ঞানিক নাম: "Leptoptilos javanicus"), মদনটেঁক বা ছোট মদনটাক সিকোনিডাই পরিবারভূক্ত লেপ্টোপ্টাইলোস ("Leptoptilos") গণের এক বৃহদাকৃতির জলচর পাখি। এ গণের অন্যান্য প্রজাতির ন্যায় এরও নগ্ন ঘাড় এবং মাথা রয়েছে। জলাভূমিতে বিচরণরত অন্যান্য জলচর পাখির সাথে এর বেশ মিল রয়েছে। সাধারণতঃ এটি একাকী চলাফেরা করতে ভালবাসে। দক্ষিণ এশিয়া ও দক্ষিণ-পূর্ব এশিয়ার দেশসমূহে এদের দেখা মেলে।


title: মদনটাক

text: বৃহদাকৃতির মদনটাকের সম্মুখাংশে নগ্ন বা টেকো মাথা এবং ঘাড় ছাড়াও বড় ধরনের অনুজ্জ্বল হলদে চঞ্চু রয়েছে। গড়পড়তা এদের দৈর্ঘ্য ৮৭-৯৩ সেন্টিমিটার (৩৪-৩৭ ইঞ্চি) হয়ে থাকে। ওজন চার থেকে ৫.৭১ কিলোগ্রাম (৮.৮ থেকে ১২.৬ পাউন্ড) এবং পায়ের উচ্চতা ১১০-১২০ সেন্টিমিটার (৪৩-৪৭ ইঞ্চি)। এ গোত্রের সন্দেহজনক প্রজাতি হিসেবে রয়েছে হাড়গিলা। কিন্তু এদের চেয়ে সাধারণতঃ মদনটাক আকারে ছোট হয়ে থাকে এবং সরলাকৃতির চঞ্চু রয়েছে। চঞ্চু লম্বায় ২৫.৮-৩০.৮ সেন্টিমিটার (১০.২-১২.১ ইঞ্চি)। প্রাপ্তবয়স্ক পাখির পিঠের দিক উজ্জ্বল কালো। দেহতল সাদা। ডানার গোড়ায় কালো তিলা থাকে। এছাড়া ডানার মধ্যপালক-ঢাকনি, কাঁধ-ঢাকনি ও ডানার বর্ণ কালো। ডানা-ঢাকনি ও ডানার ভেতরের বড় পালক-ঢাকনির পাড় সরু সাদা। টাক মাথার চাঁদি ও ঘাড়ে হলদে-ধূসর রঙের বিক্ষিপ্ত চুলের মত পালক থাকে। পালকহীন মুখের চামড়া ও ঘাড় লালচে। গলা হলদে বা লালচে। চোখ সাদা কিংবা স্লেট-ধূসর। পা লম্বা। পায়ের পাতা, নখর ও পা সবজে-ধূসর থেকে স্লেট কালো। স্ত্রী ও পুরুষ পাখি দেখতে একই রকম। অপ্রাপ্তবয়স্ক পাখির মাথা ও ঘাড়ে বিক্ষিপ্ত ঘন পালক থাকে। পিঠ অনুজ্জ্বল কালো।


title: মদনটাক

text: মদনটাক বিশ্বব্যাপী ছড়িয়ে ছিটিয়ে রয়েছে। প্রায়শঃই এদেরকে বড় ধরনের নদ-নদী এবং হ্রদ এলাকায় দেখা যায়। ভারত, নেপাল, শ্রীলঙ্কা, বাংলাদেশ, মায়ানমার, থাইল্যান্ড, ভিয়েতনাম, মালয়েশিয়া, লাওস, ইন্দোনেশিয়া এবং কম্বোডিয়ায় এদের প্রধান আবাসস্থল। সিঙ্গাপুর থেকে এরা আঞ্চলিকভাবে বিলুপ্ত হয়ে গেছে। চীনেও সম্ভবত এরা বিলুপ্ত। ভারতের আসাম, পশ্চিমবঙ্গ এবং বিহার প্রদেশে এদের সংখ্যা ব্যাপকভাবে দৃশ্যমান। এছাড়াও ভুটানের দক্ষিণাংশেও এদেরকে মাঝে মাঝে দেখা যায়। কিন্তু ভারতের দক্ষিণাংশে এদের সংখ্যা খুবই বিরল।


title: মদনটাক

text: মদনটাক প্রধানত জলচর পাখি হিসেবে পরিচিত। মাছ, ব্যাঙ, সরীসৃপ এবং অন্যান্য মেরুদণ্ডী প্রাণী ভক্ষণ করে থাকে। কদাচিৎ এরা গলিত পচা মাংস খেয়ে থাকে। এছাড়াও এরা ছোট ছোট পাখি এবং ইঁদুরজাতীয় প্রাণীও প্রজনন মৌসুমের খাবার হিসেবে গ্রহণ করে। প্রজনন মৌসুম ব্যতীত একাকী নিভৃতচারী পাখি হিসেবে এরা পরিচিত। ভারতের দক্ষিণাংশে ফেব্রুয়ারি থেকে মে এবং উত্তর-পূর্বাংশে নভেম্বর থেকে জানুয়ারি পর্যন্ত এরা বাসা বাঁধে। বড় বড় ডালপালা দিয়ে উঁচু বৃক্ষের শাখায় এরা ডিম পাড়ে। বাসার ব্যাসার্ধ এক মিটারের চেয়েও অধিক এবং এক মিটার পর্যন্ত বাসার গভীরতা। স্ত্রীজাতীয় মদনটাক তিন থেকে চারটি পর্যন্ত ডিম পাড়ে। এরা তেমন আওয়াজ করে না কিন্তু বাসায় এরা ঠোঁটের সাহায্যে কিছু আওয়াজ করে।


title: বার্নার্ড বোসাঙ্কুয়ে

text: বার্নার্ড বোসাঙ্কুয়ে (১৪ জুন ১৮৪৮-৮ ফেব্রুয়ারি, ১৯২৩) একজন ইংরেজ দার্শনিক ও রাজনৈতিক তাত্ত্বিক। ১৯-শতকের শেষদিকে এবং বিংশ শতাব্দীর শুরুর দিকে ইংল্যান্ডের সামাজিক ও রাজনৈতিক প্রকল্পসমূহে তিনি বিশেষ ভূমিকা রাখেন। তখন তাঁর চিন্তাধারা বেশ প্রভাববিস্তারকারী হলেও পরবর্তীকালে বিভিন্ন চিন্তাবিদ কর্তৃক সেগুলো সমালোচিত হয়।


title: বার্নার্ড বোসাঙ্কুয়ে

text: বার্নার্ড বোসাঙ্কুয়ে নর্দাম্বারল্যান্ডের এক যাজক পরিবারে জন্মগ্রহণ করেন। অক্সফোর্ডের ব্যালিয়ল কলেজে অধ্যয়নকালে তিনি টমাস হিল গ্রিনের আদর্শবাদে আকৃষ্ট হন। ১৮৮১ সাল পর্যন্ত তিনি কলেজের ফেলো ও শিক্ষক হিসেবে কর্মরত থাকেন। বিংশ শতাব্দীর শুরুতে তিনি সেন্ট অ্যান্ড্রুজ কলেজে দর্শনশাস্ত্রের অধ্যাপক নিযুক্ত হন। ১৯০৮ সালে পর্যন্ত তিনি সেখানে কর্মরত থাকেন। রাষ্ট্রদর্শন ছাড়াও যুক্তিবিদ্যা ও অধিবিদ্যার উপর তিনি একাধিক গ্রন্থ রচনা করেন। দীর্ঘদিন তিনি ইংল্যান্ডের দার্শনিক মহলে কেন্দ্রীয় ব্যক্তিত্ব হিসেবে বিরাজ করেন। ১৯২৩ সালের ৮ ফেব্রুয়ারি তিনি লন্ডনে মৃত্যুবরণ করেন।


title: বার্নার্ড বোসাঙ্কুয়ে

text: বোসাঙ্কুয়ের "The Philosophical Theory of the State"-কে (১৮৯৯) তাঁর প্রধান রচনা হিসেবে গণ্য করা হয়। প্রথম বিশ্বযুদ্ধের সময় গ্রন্থটি ব্যাপক সমালোচনার সম্মুখীন হয়। লিওনার্ড হবহাউজ তাঁর "Metaphisical Theory of the State" (১৯১৮) রচনা করেন প্রধানত এই গ্রন্থের সমালোচনা করে।


title: বাল্টিক সাগর

text: বাল্টিক সাগর ইউরোপের উত্তরাংশে অবস্থিত। এর চারদিকে স্ক্যান্ডিনেভীয় উপদ্বীপ, ইউরোপ মহাদেশের মূল ভূখণ্ড এবং ডেনমার্কের দ্বীপসমূহ অবস্থিত। পূর্বে এটি উত্তর মহাসাগরের সাথে যুক্ত। কৃত্রিম শ্বেত সাগর খালের মাধ্যমে এটি শ্বেত সাগরের সাথে যুক্ত। বাল্টিক সাগরের কতগুলো বাহু রয়েছে যেগুলোকে উপসাগরে মর্যাদা দেওয়া হয়েছে। উত্তরে অবস্থিত বথনিয়া উপসাগর, উত্তর-পূর্বে ফিনল্যান্ড উপসাগর ও পূর্বে রিগা উপসাগর অবস্থিত।


title: বাল্টিক সাগর

text:
যেসব দেশের সাথে সরাসরি সীমানা রয়েছে:
যেসব দেশের সাথে সরাসরি সীমানা নেই তবে ড্রেইনেজ বেসিনের মাধ্যমে যুক্ত:


title: ইবনে ফজল বদিউজ্জামান

text: শহীদ ইবনে ফজল বদিউজ্জামান (জন্মঃ অজানা - মৃত্যুঃ ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: ইবনে ফজল বদিউজ্জামান

text: শহীদ ইবনে ফজল বদিউজ্জামানের জন্ম গোপালগঞ্জ জেলার কাশিয়ানী উপজেলার রামদিয়া গ্রামে। তিনি অবিবাহিত ছিলেন। চার ভাই তিন বোনের মধ্যে তিনি ছিলেন দ্বিতীয়। তার বাবার নাম ফজলুর রহমান এবং মায়ের নাম হাজেরা রহমান।


title: ইবনে ফজল বদিউজ্জামান

text: পাকিস্তান সেনাবাহিনীর নবীন সেনা কর্মকর্তা ইবনে ফজল বদিউজ্জামান ১৯৭১ সালে কর্মরত ছিলেন ২৯ ক্যাভেলরি (লঞ্চার) ইউনিটে; যেটির অবস্থান ছিল রংপুর সেনানিবাসে। ২৫ মার্চের পর পাকিস্তান সেনাবাহিনী সেখানে কর্মরত বাঙালি দুজন সেনা কর্মকর্তা ছাড়া তাকেসহ অন্যান্য বাঙালি সেনা কর্মকর্তাকে বন্দী এবং বেশির ভাগকে পরে হত্যা করে; তবে তাকে হত্যা করেনি। ২ আগস্ট তিনি সেনানিবাস থেকে পালিয়ে ভারতে গিয়ে মুক্তিযুদ্ধে যোগ দেন। । তাকে নিয়মিত মুক্তিবাহিনীর এস ফোর্সের অধীন দ্বিতীয় ইস্ট বেঙ্গল রেজিমেন্টে অন্তর্ভুক্ত করা হয়। তিনি ব্রাভো (বি) কোম্পানির অধিনায়ক ছিলেন। বিভিন্ন স্থানে সাহসিকতার সঙ্গে যুদ্ধ করেন।


title: ইবনে ফজল বদিউজ্জামান

text:
১৯৭১ সালের ৩ ডিসেম্বর ঢাকা-চট্টগ্রাম-সিলেট রেলপথে আখাউড়া রেলজংশনের কাছে আজমপুর রেলস্টেশনের অবস্থান। আখাউড়ার অদূরে ভারতের সীমান্ত শহর ও ত্রিপুরা রাজ্যের রাজধানী আগরতলা। আখাউড়া-আজমপুর ১৯৭১ সালে সামরিক দিক থেকে খুবই গুরুত্বপূর্ণ ছিল। ৩০ নভেম্বর থেকে ৫ ডিসেম্বর পর্যন্ত এই এলাকায় যুদ্ধ সংঘটিত হয়। কুয়াশাচ্ছন্ন শীতের রাত। পরিশ্রান্ত মুক্তিযোদ্ধারা বিশ্রাম নিচ্ছেন। এমন সময় হঠাৎ তাঁদের প্রতিরক্ষা অবস্থানে আক্রমণ চালায় পাকিস্তানি সেনারা। নিমেষে শুরু হয়ে যায় তুমুল যুদ্ধ। চারদিকে বারুদের উৎকট গন্ধ, গোলাগুলিতে প্রকম্পিত। এ রকম যুদ্ধে রক্তপাত, একাধিক মৃত্যু ও ক্ষয়ক্ষতি অবশ্যম্ভাবী। ইবনে ফজল বদিউজ্জামান এতে বিচলিত হননি। সাহসিকতার সঙ্গে তিনি সহযোদ্ধাদের নিয়ে পাকিস্তান সেনাবাহিনীর আক্রমণ মোকাবিলা করেন। সমান তালে যুদ্ধ চলে। একপর্যায়ে পাকিস্তান সেনাবাহিনীর আক্রমণের তীব্রতা প্রচণ্ডভাবে বেড়ে যায়। মুহুর্মুহু শেল ও রকেট এসে পড়ে মুক্তিযোদ্ধাদের অবস্থানে। ফলে মুক্তিযোদ্ধাদের মধ্যে আহতের সংখ্যা ক্রমে বাড়ে। তাঁদের আর্তনাদ ছড়িয়ে পড়ে সহযোদ্ধাদের মধ্যে। আক্রমণের প্রচণ্ডতায় মুক্তিযোদ্ধারা কিছুটা বিশৃঙ্খল হয়ে পড়েন। কেউ কেউ পিছু হটে যান। এই পরিস্থিতিতে অধিনায়কের ভূমিকা গুরুত্বপূর্ণ। ইবনে ফজল বদিউজ্জামান অত্যন্ত দক্ষতার সঙ্গে সেই ভূমিকা যথাযথভাবে পালন করেন। প্রচণ্ড গোলাগুলির মধ্যে নিজের জীবন বাজি রেখে সহযোদ্ধাদের মনে সাহস জুগিয়ে তাঁদের ছত্রভঙ্গ হয়ে যাওয়া থেকে রক্ষা করেন। তাঁর প্রচেষ্টায় সহযোদ্ধারা পুনঃসংগঠিত ও অণুপ্রাণিত হয়ে সাহসিকতার সঙ্গে পাল্টা আক্রমণ চালান। তাঁদের বীরত্বে থেমে যায় বেপরোয়া পাকিস্তানি সেনাদের অগ্রযাত্রা। যুদ্ধ চলতে থাকে। সারা দিনব্যাপী রক্তক্ষয়ী যুদ্ধের পর মুক্ত হয় আজমপুর রেলস্টেশনসহ বিরাট এক এলাকা। পাকিস্তানি সেনারা পালিয়ে যায় ব্রাহ্মণবাড়িয়া শহরের দিকে। যুদ্ধের একপর্যায়ে ইবনে ফজল বদিউজ্জামান অগ্রভাগে থেকে যুদ্ধে নেতৃত্ব দিচ্ছিলেন। হতোদ্যম পাকিস্তানি সেনারা তখন পিছু হটছে। এমন সময় হঠাৎ পাকিস্তানি সেনাদের ছোড়া একঝাঁক গুলি এসে লাগে তাঁর শরীরে। মাটিতে লুটিয়ে পড়েন তিনি। সহযোদ্ধারা উদ্ধার করার আগেই নিভে যায় তাঁর জীবনপ্রদীপ।
এ ঘটনা মুক্তিযুদ্ধের চূড়ান্ত পর্যায়ে। সেদিন যুদ্ধ চলাকালেই সহযোদ্ধারা শহীদ ইবনে ফজল বদিউজ্জামানকে সমাহিত করেন আজমপুর রেলস্টেশনের পাশেই; তাঁর সমাধি সেখানে সংরক্ষিত। স্বাধীনতার পর তাঁর নামে ঢাকা সেনানিবাসের একটি সড়কের নামকরণ করা হয়। কয়েক বছর আগে সেই সড়কের পুনরায় নামকরণ করে ‘স্বাধীনতা সরণি’ কবা হয়েছে।


title: আ গুড ইয়ার

text: আ গুড ইয়ার (A Good Year) ২০০৬ সালে ইংরেজ পরিচালক রিডলি স্কট পরিচালিত একটি রোমান্টিক কমেডি ধারার চলচ্চিত্র। চলচ্চিত্রটির পটভূমি লন্ডন ও ফ্রান্সের প্রোভঁস। এতে অভিনয় করেছেন রাসেল ক্রো, আলবার্ট ফিনি, মারিয়োঁ কোতিয়ার, দিদিয়ের বুরদ্যঁ, অ্যাবি কর্নিশ, টম হল্যান্ডার, আর্চি পাঞ্জাবি, ফ্রেডি হাইমুর প্রমুখ। ২০০৪ সালে ইংরেজ ঔপন্যাসিক পিটার মায়েল রচিত "আ গুড ইয়ার" উপন্যাস অবলম্বনে চলচ্চিত্রটি নির্মিত হয়।


title: আ গুড ইয়ার

text: ম্যাক্সিমিলিয়ান স্কিনার তার শৈশবের গ্রীষ্মকালীন অবকাশগুলো কাটিয়েছে তার আঙ্কেল হেনরির আঙুরক্ষেতের এস্টেটে, দক্ষিণ ফ্রান্সের প্রোভঁসে। জীবনের প্রতিটি ক্ষণ কেমন করে উপভোগ করতে হয় আঙ্কেল হেনরির কাছ থেকে এ বিষয়ে দীক্ষা লাভ করে ম্যাক্স। প্রায় পঁচিশ বছর পর ম্যাক্স এখন লন্ডনের একজন নীতিহীন, স্বার্থপর, দুর্বিনীত শেয়ার ব্যবসায়ী। আঙ্কেল হেনরির মৃত্যুর পর ম্যাক্স তার সম্পত্তির একমাত্র উত্তরাধিকারী। সে চটজলদি সম্পত্তি বেচে দেওয়ার জন্য ফ্রান্সে যাত্রা করে। ফ্রান্সে পৌঁছানোর কিছু পরেই তার উল্টোপাল্টা ড্রাইভিং স্থানীয় এক ক্যাফের মালকিন ফ্যানি শেন্যালকে রাস্তা থেকে ছিটকে ফেলে দেয়। তার এস্টেটে বসে সে খবর পায়, তার সাম্প্রতিক কর্মকাণ্ড ব্রিটিশ সরকার আর তার ফার্মের মধ্যে একটা টানাপোড়েনের সৃষ্টি করেছে। সেজন্য অতি সত্বর তার লন্ডনে ফেরা জরুরি। তাড়াহুড়ো করে এস্টেটের কয়েকটি ছবি তোলার সময় দুর্ঘটনাবশত সে বাড়ির খালি নোংরা সুইমিংপুলে পড়ে যায়। দুর্ভাগ্যবশত ফ্যানি শেন্যাল তাকে সে অবস্থায় আবিষ্কার করে এবং এই লোকটাই যে তার অ্যাক্সিডেন্টের জন্য দায়ী তা বুঝে ফেলে। প্রতিশোধপরায়ন হয়ে সে মই না নামিয়ে শুধু সুইমিংপুলে পানির কলটা ছেড়ে দেয়। পানিতে ভেসে ম্যাক্স একসময় বন্দীদশা থেকে মুক্তি পেলেও তার অনেক দেরি হয়ে যায়। তার ঊর্ধ্বতন কর্তৃপক্ষের সাথে দেখা করতে সে ব্যর্থ হয়। ফলে কর্তৃপক্ষ তাকে সব ধরনের কাজ থেকে এক সপ্তাহের জন্য অব্যাহতি দেয়।


title: আ গুড ইয়ার

text: আঙ্কেল হেনরির এস্টেটে অণুগত প্রৌঢ় ওয়াইন প্রস্তুতকারক ফ্রান্সিস দুঁফ্ল'র সাথে ম্যাক্সের সাক্ষাত ঘটে। দুঁফ্ল বহু আগে থেকেই হেনরির এস্টেট দেখাশোনা করে আসছে। ম্যাক্সের আবির্ভাবে দুঁফ্ল আতঙ্কিত হয় তার এত যত্নের আঙুরক্ষেত থেকে উৎখাত হওয়ার সময় এসেছে ভেবে। সে এক ওয়াইন বিশেষজ্ঞকে ঘুষ দেয় যাতে সে এস্টেটের মাটি উৎকৃষ্ট ওয়াইন তৈরির অনুপযোগী বলে ঘোষণা দেয়। ঘটনাচক্রে ক্যালিফোর্নিয়ার নাপা ভ্যালি থেকে ক্রিস্টি রবার্টস নামে এক ওয়াইনপ্রেমী তরুণীর আবির্ভাব ঘটে। নিজেকে সে আঙ্কেল হেনরির বিবাহবহির্ভূত সন্তান বলে দাবি করে এবং আরও বলে যে সে তার বাবার খোঁজে সারা ইউরোপ চষে বেড়িয়ে অবশেষে সে এখানে এসেছে। ক্রিস্টি এস্টেটের মালিকানা দাবি করতে পারে ভেবে ম্যাক্স চিন্তিত হয়ে পড়ে। এদিকে লন্ডনে তার সেকেন্ড-ইন-কমান্ড কেনি তার জায়গা দখল করতে পারে এই সম্ভাবনায় ম্যাক্স তাকে ভুল পরামর্শ দেয়। ফলে কেনি তার চাকরি হারায়।


title: আ গুড ইয়ার

text: ইতোমধ্যে ম্যাক্স রূপসী মুখরা ক্যাফে মালিক ফ্যানি শেন্যালের প্রেমে পড়ে যায়। ফ্যানি তাকে পরামর্শ দেয় লন্ডনে তার পুরোন জীবনে ফিরে যেতে। বাস্তবতার আঘাতে আর কিছুটা ম্যাক্সের কথার আঘাতে ক্রিস্টিও ফিরে যাওয়ার সিদ্ধান্ত নেয়। এস্টেটটা বিক্রি হয়ে যায়। এস্টেট বেচে দেওয়ার সাথে সাথে ম্যাক্স তার ভুল বুঝতে পারে। পৃথিবীতে একমাত্র যে মানুষটাকে সে ভালবাসত, সে হচ্ছে আঙ্কেল হেনরি। তার স্মৃতি এবং শৈশবের সেই অসাধারণ গ্রীষ্মের দুপুরগুলোর স্মৃতি মিশে রয়েছে এস্টেটের আনাচে কানাচে। লন্ডনে ফিরে ম্যাক্স তার ফার্ম চেয়ারম্যান স্যার নাইজেলের মুখোমুখি হয়। স্যার নাইজেল তাকে "টাকা আর জীবন", এর মধ্যে যেকোন একটা বেছে নিতে বলে। তাকে চাকরি ছেড়ে দিতে হবে, তবে হয় তাকে টাকা বেছে নিতে হবে (যে টাকায় রয়েছে একগাদা শুন্য) নয়তো ফার্মের সাথে পার্টনারশিপে যেতে হবে যেটা হবে তার "জীবনের ভিত্তি"।


title: আ গুড ইয়ার

text: ম্যাক্স টাকাই বেছে নেয়। চালাকি করে সে এস্টেটের বিক্রয়নামা নস্যাৎ করে দেয়। ছেলেবেলায় আঙ্কেল হেনরির হয়ে তার চেকগুলো সে-ই সাক্ষর করত। আঙ্কেল হেনরির একটা নকল চিঠি সে লেখে যাতে "আঙ্কেল হেনরি" বলেছেন ক্রিস্টি তার সন্তান এবং এস্টেটের বৈধ উত্তরাধিকারী। লন্ডনে তার ফ্ল্যাট বিক্রি করে ম্যাক্স ফ্যানির কাছে চলে আসে। ক্রিস্টিও ফিরে আসে। সে আর ফ্রান্সিস দুঁফ্ল মিলে এস্টেটের আঙুরক্ষেতের কিভাবে উন্নয়ন সাধন করা যায় সে ব্যাপারে ব্যাপক তর্কে অবতীর্ণ হয়, কারণ ওয়াইনের বিষয়ে তাদের দু'জনের দর্শন ভিন্ন। এস্টেটের অখণ্ড অবসরে ম্যাক্স ফ্যানিকে নিয়ে উপভোগ করতে থাকে "জীবনকে"।


title: নাজির উদ্দিন জেহাদ

text: শহীদ নাজির উদ্দিন জেহাদ সামরিক শাসন বিরোধী আন্দোলনে এক অবিস্মরণীয় নাম। রক্তঝরা ওই আন্দোলন ছিল বহুদলীয় গণতন্ত্র পুনপ্রতিষ্ঠার। নব্বইয়ের স্বৈরাচার বিরোধী গণআন্দোলনে অগ্রনী ভূমিকা পালন করতে গিয়ে পুলিশের বুলেট নিজের বুকে বরণ করে নেন জেহাদ। শাহাদাত বরণ করেন এই অকুতোভয় ছাত্রনেতা। তার রক্ত স্রোতের ধারা বেয়েই সে বছর সংঘটিত হয় গণঅভ্যুত্থান, পতন হয় স্বৈরশাসক এরশাদের। জেহাদ ১৯৯০ সালের ১০ অক্টোবর স্বৈরাচার বিরোধী গণআন্দোলনে ঢাকার পল্টনে পুলিশের গুলিতে শহীদ হন।


title: নাজির উদ্দিন জেহাদ

text: কে. এম. নাজির উদ্দিন জেহাদ সিরাজগঞ্জ জেলার উল্লাপাড়া উপজেলাধীন নবগ্রাম গ্রামে জন্মগ্রহণ করেন।


title: নাজির উদ্দিন জেহাদ

text: জেহাদ বাংলাদেশ জাতীয়তাবাদী ছাত্রদলের কর্মী ছিলেন।


title: নাজির উদ্দিন জেহাদ

text: ১৯৯০ সালে স্বৈরাচার বিরোধী আন্দোলন শুরু হলে জেহাদ সক্রিয়ভাবে অংশগ্রহন করেন।


title: নাজির উদ্দিন জেহাদ

text: জেহাদ ১৯৯০ সালের ১০ অক্টোবর স্বৈরাচার বিরোধী গণআন্দোলনে ঢাকার পল্টনে পুলিশের গুলিতে শহীদ হন।


title: নাজির উদ্দিন জেহাদ

text:
শহীদ নাজির উদ্দিন জেহাদের এই আত্মোত্যাগের স্মরণে ১৯৯১ সালে স্মারক ডাকটিকেট প্রকাশ করা হয়।
এছাড়াও প্রথম মৃত্যুবার্ষিকী উপলক্ষে আরো একটি স্মারক ডাকটিকেট প্রকাশ করা হয়।


title: নাজির উদ্দিন জেহাদ

text: ২০১২ সালের ১০ অক্টোবর শহীদ নাজির উদ্দিন জেহাদের ২২তম মৃত্যুবার্ষিকী পালিত হয়। এ উপলক্ষে উল্লাপড়ায় জেহাদের কবরে ফুল দিয়ে শ্রদ্ধা জানান বাংলাদেশ জাতীয়তাবাদী দলের সাংগাঠনিক কর্মীরা। এ ছাড়াও বিএনপি চেয়ারপারসন খালেদা জিয়া এবং বিএনপির ভারপ্রাপ্ত মহাসচিব মির্জা ফখরুল ইসলাম আলমগীর পৃথক পৃথক বাণী প্রদান করেন।


title: মেগারিক দর্শন

text: মেগারিক দর্শন বা মেগারিক দর্শনিক ধারা খ্রিস্টপূর্ব চতুর্থ শতকে মেগারার ইউক্লিড কর্তৃক প্রতিষ্ঠিত একটি অর্ধ-সক্রেটিক দার্শনিক সম্প্রদায়। এ দর্শন একত্ববাদে বিশ্বাস করে। এর মতে যা একক তাই ভাল। এ দর্শন আরও মনে করে সত্তা ও চিন্তা এক ও অভিন্ন।


title: মেগারিক দর্শন

text: মেগারার ইউক্লিড ছিলেন সক্রেটিসের শিষ্য। সক্রেটিসের শিষ্য হিসেবে তিনি সক্রেটিসের পুণ্যের ধারণাকে সমর্থন করেন এবং মনে করেন যে অশুভের কোন তাত্ত্বিক বাস্তবতা নেই। জ্ঞানই পুণ্য, সক্রেটিসের এ মতের সাথে তিনি ইলিয়াটিকদের একক সত্তাবাদের সমন্বয় সাধনের চেষ্টা করেন। তাঁর মতে, নৈতিক দৃষ্টিকোণ থেকে যা শুভ, প্রাকৃতিক দৃষ্টিকোণ থেকে তাই সৎ বা বাস্তব। জড়, গতি, শক্তি প্রভৃতির ধারণা প্রতিভাস (Illusion) মাত্র। এদের কোন প্রকৃত সত্তা নেই। পরিবর্তনশীল অভিজ্ঞতার জগৎ বাস্তব ও শুভ নয়, দৃষ্টিভ্রম বা প্রতিভাস মাত্র।


title: মেগারিক দর্শন

text: যা নিজে থেকেই আছে, অর্থাৎ যা নিজের অস্তিত্বের জন্য অপরের উপর নির্ভরশীল নয়, একমাত্র তাই বাস্তব, তাই শুভ। পরমসত্তা এক ও অদ্বিতীয়। এর সঙ্গে পরম শুভের কোন পার্থক্য নেই। সত্তা ও শুভ এক ও অভেদ। তবে এই এক ও অভেদ সত্তার স্বরূপ কিরকম বা তা ইউক্লিড কিভাবে ব্যাখ্যা করেছিলেন, সে ব্যাপারে স্পষ্ট করে বলা যায় না। কখনও কখনও তিনি একে ধর্মীয় অর্থে একজন ব্যক্তি হিসেবে, আবার কখনও নৈর্ব্যক্তিক অর্থে ব্যবহার করেছেন।


title: এরশাদ মজুমদার

text: এরশাদ মজুমদার (জন্ম:০৮ মার্চ, ১৯৪0) একজন বাংলাদেশি সাহিত্যিক ও সাংবাদিক। ১৯৯৮ সালে তিনি ডেইলি অবজারভারের সম্পাদক হন। ডেইলি নিউজ এবং ডেইলি নিউ নেশন-এ ম্যানেজিং এডিটর হিসেবে কাজ করেছেন। ১৯৯৮ সালে তিনি সাংবাদিকতার পেশা থেকে অবসর গ্রহণ করেন। ইতোমধ্যে তাঁর দশটি বই বেরিয়েছে। ২টি উপন্যাস আর বাকিগুলি কবিতার বই।


title: এরশাদ মজুমদার

text: ফেনী জেলার ফেনী সদর উপজেলায় ০৮ মার্চ ১৯৪0 সালে উকিলপাড়ার মজুমদার বাড়িতে জন্মগ্রহণ করেন। ১৯৬১ সালে তিনি ঢাকা বিশ্ববিদ্যালয় থেকে স্নাতক ডিগ্রী লাভ করেন।


title: এরশাদ মজুমদার

text: এরশাদ মজুমদার ১৯৬১ সালে তৎকালীন পাকিস্তান অবজারভারের মাধ্যমে সাংবাদিকতায় আসেন । ছোটবেলায়ই কবিতার চর্চা শুরু করেন। ১৯৫১ সালে স্থানীয় কাগজে প্রথম তার কবিতা প্রকাশিত হয়। তিনি আশির দশকের শুরুতে নিজের সম্পাদনায় প্রকাশ করেন ‘রিপোর্টার’ পত্রিকা। ২০০০ সালে আমেরিকার আন্তর্জাতিক কবিতা পরিষদের ডিভাইন পয়েট হিসেবে স্বীকৃতি লাভ করেন। দি ভয়েস আউট অব ডার্কনেস-এ তার কবিতা প্রকাশিত হয়। তার ইংরেজি কাব্যগ্রন্থ ‘দি লেটারস ফ্রম দি সোল’ বিশেষভাবে উল্লেখযোগ্য। এই কাব্যগ্রন্থ ফরাসি ভাষায় অনুবাদ হয়েছে। এ পর্যন্ত এই লেখক আটটি কাব্যগ্রন্থ ও তিনটি উপন্যাস প্রকাশিত হয়েছে। ৭২তম জন্মদিন উপলক্ষে তার কাব্যগ্রন্থ ‘আত্মার শব্দাবলী’ প্রকাশিত হয়েছে। বর্তমানে বাংলাদেশ কবিতা সংসদ নামে একটি সংগঠনের সভাপতির দায়িত্ব পালন করছেন।


title: সেলিনা বাহার জামান

text: সেলিনা বাহার জামান (জন্ম: ১৫ ফেব্রুয়ারি ১৯৪০ - মৃত্যু: ১ ডিসেম্বর ২০০৪) ছিলেন লেখিকা, বিভিন্ন খ্যাতিমান লেখকের রচনা সংগ্রহ ও স্মারকগ্রন্থের সুযোগ্য সম্পাদক, বিশিষ্ট আবৃত্তিকার, সংস্কৃতিকর্মী ও নারী জাগরণ আন্দোলনের সঙ্গে ঘনিষ্ঠভাবে সম্পৃক্ত।


title: সেলিনা বাহার জামান

text:
তাঁর পৈতিক জন্ম স্হান ফেনী জেলার। বাবা-মার জ্যেষ্ঠ সন্তান সেলিনা বাহারের এক ভাই ইকবাল বাহার চৌধুরী ভয়েস অব আমেরিকার বাংলা সার্ভিসের প্রধান ও আরো তিন বোন শাহীন চৌধুরী-দেশের প্রথম মহিলা স্থপতিদের অন্যতম, অন্য দুই বোন নাসরীন শামস্ ও তাজিন চৌধুরী যথাক্রমে ঢাকা বিশ্ববিদ্যালয় ও সরকারি জগন্নাথ কলেজের অধ্যাপিকা।
স্কুলে সেলিনা বাহার কলকাতায় প্র্যাট মেমোরিয়াল স্কুলে এবং ১৯৪৭ খ্রিষ্টাব্দে ঢাকার কামরুন্নেসা স্কুলে পড়াশুনা করেন। তিনি ১৯৫৪ সালে প্রবেশিকা (ম্যাট্রিক) পরীক্ষা পাস করেন। ১৯৫৬ সালে তিনি ইডেন কলেজ থেকে আইএসসি পাশ করেন এবং ১৯৬০ সালে ঢাকা বিশ্ববিদ্যালয় থেকে বিশুদ্ধ গণিতে এমএসসিতে প্রথম স্থান অধিকার করেন।


title: সেলিনা বাহার জামান

text: সেলিনা বাহার ১৯৬১ সালে ইডেন কলেজে গণিতের প্রভাষক হিসেবে, ১৯৬৫ সালে বদরুন্নেসা কলেজে গণিতের সহকারী অধ্যাপক হিসেবে, ১৯৭৭ সালে ঐতিহ্যবাহী জগন্নাথ কলেজে গণিতের সহযোগী অধ্যাপক, অধ্যাপক এবং পরবর্তীকালে বিভাগীয় প্রধান হিসেবে দায়িত্ব পালন করে ১৯৯৮ সালে অবসর গ্রহণ করেন।


title: সেলিনা বাহার জামান

text: সেলিনা বাহার শিশুশিল্পী হিসেবে রেডিওর বিভিন্ন অনুষ্ঠানে যোগদান করেন। পরবর্তীকালে প্রায় পঞ্চাশ বছর রেডিওর বিভিন্ন অনুষ্ঠানে নাট্যশিল্পী ও পরিচালক হিসেবে অংশগ্রহণ করেন। তিনি শৈশব ও কৈশোরে বিশিষ্ট নৃত্যশিল্পী এবং পরবর্তীকালে একজন আবৃত্তিকার ছিলেন। ১৯৯৪ সালে বাংলা একাডেমী হতে 'নজরুল পান্ডুলিপি' এবং ২০০১ সালে নজরুল ইনস্টিটিউট থেকে তাঁর সম্পাদনায় প্রকাশিত হয় অর্ধ সাপ্তাহিক পত্রিকা 'নজরুলের ধূমকেতু' সম্পাদনা করেন।তাঁর মৃত্যুর পরে তাঁর স্বামী বদিউজ্জামানের উদ্যোগে সেলিনার দুইটি পাণ্ডলিপি পুস্তক আকারে প্রকাশিত হয়ঃ


title: সেলিনা বাহার জামান

text: ১ ডিসেম্বর ২০০৪ সালে সেলিনা বাহার জামান সোহরাওয়ার্দী হাসপাতালে মৃতু্যবরণ করেন।


title: বখশী হামিদ মসজিদ

text:
বখশী হামিদ মসজিদ চট্টগ্রাম জেলার বাঁশখালী উপজেলার বাহারছড়া ইউনিয়নের ইলশা গ্রামে একটি দীঘির পাড়ে নির্মিত প্রাচীন একটি মসজিদ। এই মসজিদটির নির্মাণ কৌশলের সাথে ঢাকার শায়েস্তা খান (আনুঃ ১৬৬৪ খৃঃ) মসজিদ এবং নারায়নগঞ্জের বিবি মরিয়ম মসজিদের (আনুঃ ১৬৮০ খৃঃ) মিল লক্ষ্য করা যায়। মিহরাবের উপর স্থাপিত আরবী শিলালিপির বক্তব্য মতে, এটি সুলায়মান খান কররানী কর্তৃক প্রতিষ্ঠা করার কথা থাকলেও লোকমুখে বখশী হামিদের নির্মিত মসজিদ বলে পরিচিত।
বর্তমান এ মসজিদ এর পাশে একটি হেফজখানা রয়েছে।মসজিদ এবং হেফজখানার পরিচালনায় আছেন মাওলানা মুজিবুর রহমান।


title: সাপ্তাহিক একতা

text: সাপ্তাহিক একতা বাংলাদেশের একটি উল্লেখযোগ্য সাপ্তাহিক পত্রিকা। ১৯৭০ সালে বাংলাদেশের কমিউনিস্ট পার্টি এর মুখপত্র হিসাবে আত্মপ্রকাশ করে। এ সাপ্তাহিকটির এক সময় সম্পাদক ছিলেন বর্তমান প্রথম আলো সম্পাদক মতিউর রহমান (সাংবাদিক)। পত্রিকাটি নিয়মিত প্রকাশনার ৪৮ বছর অতিবাহিত করছে।


title: সাপ্তাহিক একতা

text: পত্রিকাটি বর্তমানে সম্পাদনা করেন অধ্যাপক আফরোজান নাহার রাশেদা। তিনি বাংলাদেশের কমিউনিস্ট পার্টির কেন্দ্রীয় নেতা।


title: গোদাঠুঁটি মানিকজোড়

text: গোদাঠুঁটি মানিকজোড় (বৈজ্ঞানিক নাম: "Ephippiorhynchus senegalensis") () Ciconiidae (সাইকোনিডাই) গোত্র বা পরিবারের অন্তর্গত "Ephippiorhynchus" (ইফিপিওরাইঙ্কাস) গণের এক প্রজাতির বৃহদাকৃতির জলচর পাখি। পাখিটি সাব-সাহারান আফ্রিকা থেকে মধ্য আফ্রিকার দক্ষিণাংশ পর্যন্ত এরা বিস্তৃত। গোদাঠুঁটি মানিকজোড়ের বৈজ্ঞানিক নামের অর্থ "সেনেগালের জিনঠুঁটি" (গ্রিক "ephippios" = ঘোড়ার জিন, "rhunkhos" = ঠোঁট; লাতিন: "senegalensis" = সেনেগালের)। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ২৭ লাখ বর্গ কিলোমিটার। বিগত কয়েক দশক ধরে এদের সংখ্যা কমে যাচ্ছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. ২০০৪ সালে এ প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। সারা বিশ্বে পূর্ণবয়স্ক গোদাঠুঁটি মানিকজোড়ের সংখ্যা ৬৭০-১৭,০০০টি। এরা একপ্রজাতিক, অর্থাৎ কোন উপপ্রজাতি নেই।


title: গোদাঠুঁটি মানিকজোড়

text: আফ্রিকা মহাদেশের প্রায় সমগ্র মধ্যভাগ জুড়েই গোদাঠুঁটি মানিকজোড়ের বিস্তৃতি। উত্তরে সুদান, ইথিওপিয়া ও কেনিয়া হয়ে দক্ষিণে দক্ষিণ আফ্রিকা এবং পূর্বে গাম্বিয়া, সেনেগাল, আইভরি কোস্ট ও চাদ পর্যন্ত এরা বিস্তৃত।


title: মাধবকুণ্ড জলপ্রপাত

text: মাধবকুণ্ড জলপ্রপাত, বাংলাদেশের সর্ববৃহৎ জলপ্রপাত হিসেবে সমধিক পরিচিত যা সিলেট বিভাগের মৌলভীবাজার জেলায় অবস্থিত। পাথারিয়া পাহাড় (পূর্বনাম: আদম আইল পাহাড়) কঠিন পাথরে গঠিত; এই পাহাড়ের উপর দিয়ে গঙ্গামারা ছড়া বহমান। এই ছড়া মাধবকুণ্ড জলপ্রপাত হয়ে নিচে পড়ে হয়েছে মাধবছড়া। অর্থাৎ গঙ্গামারা ছড়া হয়ে বয়ে আসা জলধারা [১২ অক্টোবর ১৯৯৯-এর হিসাবমতে] প্রায় ১৬২ ফুট উঁচু থেকে নিচে পড়ে মাধবছড়া হয়ে প্রবহমান। সাধারণত একটি মূল ধারায় পানি সব সময়ই পড়তে থাকে, বর্ষাকাল এলে মূল ধারার পাশেই আরেকটা ছোট ধারা তৈরি হয় এবং ভরা বর্ষায় দুটো ধারাই মিলেমিশে একাকার হয়ে যায় পানির তীব্র তোড়ে। জলের এই বিপুল ধারা পড়তে পড়তে নিচে সৃষ্টি হয়েছে বিরাট কুণ্ডের। এই মাধবছড়ার পানি পশ্চিম দিকে প্রবাহিত হতে হতে গিয়ে মিশেছে হাকালুকি হাওরে।


title: মাধবকুণ্ড জলপ্রপাত

text: কুণ্ডের ডানপাশে পাথরের গায়ে সৃষ্টি হয়েছে একটি গুহার, যার স্থানীয় নাম "কাব"। এই কাব দেখতে অনেকটা চালাঘরের মতো। মধুকৃষ্ণা ত্রয়োদশী তিথিতে স্নানর্থীরা কাবের নিচে দাঁড়িয়ে ভিজা কাপড় পরিবর্তন করে থাকেন।


title: রামোন ম্যাগসেসে পুরস্কারপ্রাপ্তদের তালিকা

text: রামোন ম্যাগসেসে পুরস্কার প্রাপ্তদের তালিকা () সংশ্লিষ্ট ব্যক্তি বা সংগঠনকে তাদের স্ব-স্ব অবদানের ক্ষেত্রে প্রণীত তালিকাবিশেষ। রামোন ম্যাগসেসে পুরস্কারের জন্যে এশিয়ার বিভিন্ন দেশে নিয়োজিত ব্যক্তি বা সংগঠনকে ফিলিপাইনের প্রয়াত রাষ্ট্রপতি রামোন ম্যাগসেসের নাম অনুসারে প্রবর্তিত এ পুরস্কার প্রদানের মাধ্যমে মূল্যায়িত করা হয়।


text: নিম্নের তালিকায় রামোন ম্যাগসেসে পুরস্কার প্রাপকদের তালিকা তুলে ধরা হলো। সম্পূর্ণ তালিকা দেখার জন্যে বহিঃসংযোগ অংশের মাধ্যমে দেখার জন্যে উৎসাহিত করা হচ্ছে। ব্যক্তিগত পুরস্কারের ক্ষেত্রে পুরস্কার প্রাপকের জাতীয়তা অথবা জন্মস্থান ও নাগরিকত্ব দেখানো হয়েছে।


title: কেভিন কারেন

text: কেলভিন ম্যালকম কারেন (; জন্ম: ৭ সেপ্টেম্বর, ১৯৫৯ - মৃত্যু: ১০ অক্টোবর, ২০১২) জিম্বাবুয়ের আন্তর্জাতিক ক্রিকেট খেলোয়াড় ছিলেন।


title: কেভিন কারেন

text: রোডেশিয়া এবং নিয়াজাল্যান্ডের রুসাপে এলাকায় জন্মগ্রহণ করেন তিনি। ১৯৮৩ ও ১৯৮৭ সালের বিশ্বকাপ ক্রিকেটে তিনি অংশগ্রহণ করেছিলেন। আগস্ট ২০০৫ থেকে সেপ্টেম্বর ২০০৭ মেয়াদকাল পর্যন্ত জিম্বাবুয়ের কোচের দায়িত্ব পালন করেন। মৃত্যুকালীন সময়ের পূর্ব পর্যন্ত তিনি জিম্বাবুয়ে ক্রিকেট একাডেমির প্রধান ছিলেন।


title: কেভিন কারেন

text: ক্রিকেট খেলায় তাঁর ভূমিকা ছিল একজন প্রকৃতমানের অল-রাউন্ডার হিসেবে। ডানহাতি মিডিয়াম-ফাস্ট বোলিং করতেন। পাশাপাশি ডান হাতে মাঝারি স্তরের ব্যাটসম্যান হিসেবে ব্যাটিং করতেন। ১৯৮০'র দশকে ইংলিশ কাউন্টি ক্রিকেটে গ্লুচেস্টারশায়ার ও নর্দাম্পটনশায়ারের পক্ষ নিয়ে নিয়মিতভাবে খেলেছেন। সেখানে তিনি বেশ সফলকাম ছিলেন। পাঁচ মৌসুমে তিনি একহাজার রানেরও বেশি রান অতিক্রম করেছেন। এছাড়াও, দক্ষিণ আফ্রিকার বোল্যান্ড এবং নাটাল দলের পক্ষে খেলেছিলেন।


title: কেভিন কারেন

text: ১০ অক্টোবর, ২০১২ সালে কেভিন কারেন মুতারে এলাকায় নিয়মিত জগিং করা অবস্থায় মাটিতে পড়ে যান। সেখানেই তিনি অল্প সময় পরে মৃত্যুর কোলে ঢলে পড়েন।


title: আন্ডার দ্য টাস্ক্যান সান (চলচ্চিত্র)

text: আন্ডার দ্য টাস্ক্যান সান () ২০০৩ সালে মুক্তিপ্রাপ্ত একটি মার্কিন রোমান্টিক কমেডি এবং ড্রামা চলচ্চিত্র। চলচ্চিত্রটির চিত্রনাট্যকার, প্রযোজক ও পরিচালক ছিলেন অড্রে ওয়েলস। ছবিটি মূল ভূমিকায় অভিনয় করেছেন ডায়ান লেন। চলচ্চিত্র মূলত ফ্রান্সেস মায়েজের ১৯৯৪ সালে প্রকাশিত স্মৃতিচারণমূলক রচনা "আন্ডার দ্য টাস্ক্যান সান"-এর উপর ভিত্তি করে সৃষ্ট।


title: আন্ডার দ্য টাস্ক্যান সান (চলচ্চিত্র)

text: সদ্য ডিভোর্সপ্রাপ্ত একজন লেখিকা ঝোঁকের বশবর্তী ইতালির টাস্ক্যানিতে একটা বিশাল ভিলা কিনে ফেলে আর আশা করে তার জীবনের মোড় ঘুরে যাবে। এ চলচ্চিত্রে অনবদ্য অভিনয়ের জন্য ডায়ান লেন সেরা অভিনেত্রী হিসেবে গোল্ডেন গ্লোব পুরস্কারের জন্য মনোনীত হন।


title: প্রথম জাস্টিনিয়ান

text: সম্রাট প্রথম জাস্টিনিয়ান (৪৮২ খ্রিস্টাব্দ – ১৪ নভেন্বর ৫৬৫ খ্রিস্টাব্দ), যিনি জাস্টিনিয়ান দ্য গ্রেট নামে পরিচিত, হলেন বাইজেন্টাইন সাম্রাজ্যের একজন শাসক। তার শাসনকাল ৫২৭ খ্রিস্টাব্দ থেকে ৫৬৫ খ্রিস্টাব্দ পর্যন্ত। এই সময়কালে তিনি ধ্রুপদী পশ্চিমা রোমান সম্রাজ্যকে একীভূত করার চেষ্টা করেন। ৫২৯ থেকে ৫৪৩ সাল পর্যন্ত তিনি বেশকিছু আইন জারি করেন। যেগুলো ইতিহাসে ""জাস্টিয়ান কোড"" নামে পরিচিত।


title: পালক

text: পালক নির্দিষ্ট মেরুদণ্ডী প্রাণীদের (বিশেষত পাখিদের) দেহে বহিঃত্বক বা ইপিডার্মিস থেকে উৎপন্ন বিচ্ছেদনযোগ্য জড় আবরণ। পাখিদের ছাড়াও কয়েক প্রজাতির প্রাগৈতিহাসিক উপাঙ্গযুক্ত ডাইনোসরদের দেহে পালকের অস্তিত্বের কথা জানা যায়। মেরুদণ্ডী প্রাণীদের দেহে প্রাপ্ত আচ্ছাদন তন্ত্রের মধ্যে পালকের গঠন সবচেয়ে জটিল ও বৈচিত্র্যপূর্ণ। বিবর্তনের ফলে প্রাণীদেহে কি ব্যাপক পরিবর্তন হতে পারে, পালক তার প্রত্যক্ষ প্রমাণ। অন্যসব প্রাণীদের থেকে পাখিদের খুব সহজে আলাদা করা যায় পালক দেখে। এ বৈশিষ্ট্য অন্য কোন প্রাণীতে নেই। এমনকি গৌণ বৈশিষ্ট্য হিসেবেও কোন কোন প্রাণী পাখিদের এ মৌলিক বৈশিষ্ট্য অর্জনে ব্যর্থ হয়েছে। যেসব প্রাগৈতিহাসিক উপাঙ্গযুক্ত প্রাণীদের পালক ছিল, তাদের পালকযুক্ত ডাইনোসর বলা হয়। পালক হালকা, স্থিতিস্থাপক, বেশিরভাগ ক্ষেত্রে পানিরোধী এবং উড়ার জন্য গুরুত্বপূর্ণ। পাখিরা আত্মরক্ষা ও যোগাযোগের মাধ্যম হিসেবেও পালক ব্যবহার করে। মেলানিনের বিভিন্ন মাত্রার উপর নির্ভর করে পালকের বিভিন্ন রঙ হয়। পালক বিভিন্ন পাখিতে বিভিন্নভাবে রূপান্তরিত।


title: পালক

text: পাখির শরীরের বেশিরভাগ অংশ পালক দ্বারা আবৃত হলেও ত্বকের সবখান থেকে পালকের উৎপত্তি হয় না। ত্বকের নির্দিষ্ট অবস্থান থেকে নির্দিষ্ট বিন্যাসে পালকের উদ্ভব হয়। পাখির ত্বকে পালকের বিন্যাস বা বিস্তারকে টেরিলোসিস বলে। উড়বার ক্ষমতাহীন পাখি, যেমন পেঙ্গুইন এবং স্ট্রুথিওনিফর্মিস বর্গের পাখিদের পালক ত্বকে সমভাবে বিস্তৃত থাকে। কিন্তু উড়তে সক্ষম পাখিদের পালক ত্বকের নির্দিষ্ট এলাকায় অঞ্চলভিত্তিকভাবে বা পট্টি আকারে বিস্তৃত থাকে। এ ধরনের বিন্যাসকে "টেরিলি" বলে। পালকযুক্ত অঞ্চল পালকহীন অঞ্চল দ্বারা পৃথক থাকে। পালকহীন অঞ্চলকে "এপ্টেরিয়া" বলে। পাখির বর্গ, গোত্র ও প্রজাতির উপর নির্ভর করে টেরিলির বিন্যাস বিভিন্ন হয়। সাধারণত একটি পাখির পালকযুক্ত অঞ্চলগুলো হল- মস্তক, গ্রীবা, অগ্রপদের অগ্রবাহু, মেরুদণ্ডীয় অঞ্চল, অঙ্কীয় অঞ্চল, অ্যালার, পুচ্ছ, কটি ইত্যাদি।


title: পালক

text: একটি সাধারণ পালক অবলম্বনকারী অক্ষ বা প্রধান কাণ্ড এবং একটি বিস্তৃত প্রান্তীয় অংশ ভেন বা ফলক দ্বারা গঠিত।


title: পালক

text: অক্ষকে অপ্রান্তিক নিম্নাংশ ও প্রান্তিক ঊর্ধাংশে ভাগ করা যায়। নিম্নাংশকে ক্যালামাস বা কুইল এবং ঊর্ধাংশকে মূল অক্ষ বা শ্যাফট বা রাকিস বলে।


title: পালক

text: ক্যালামাস বা কুইল ফাঁপা, নলাকার এবং অর্ধস্বচ্ছ। ক্যালামাসের ভিত্তি বহিঃত্বকের ছোট গর্ত বা ফলিকলের মধ্যে বসানো থাকে। এখান থেকে পেশিতন্তু পালকের মধ্যে প্রবেশ করে এবং নির্দিষ্ট পালকের নড়াচড়ায় প্রভাব ফেলে। ক্যালামাসের নিম্নপ্রান্তে ক্ষুদ্র ছিদ্র থাকে যাকে অধঃঅ্যাম্বিলিকাস বলে। এটি একটি ক্ষুদ্র কোণাকার ডার্মিসের জন্য পুষ্টি সংগ্রহ করে। এ ছিদ্রের সাহায্যে ডার্মিসজাত পাম্পের মধ্যে রক্তনালী প্রবেশ করে পুষ্টি সরবরাহ করে এবং বৃদ্ধিমান পালকে রঞ্জকদ্রব্য প্রদান করে। আরেকটি ছিদ্র ক্যালামাস ও মূল অক্ষের সংযোগস্থলে উপস্থিত থাকে। একে অধিঃঅ্যাম্বিলিকাস বলে। কয়েক প্রজাতির পাখির ক্যালামাস ও মূল অক্ষের সংযোগস্থল থেকে একগুচ্ছ নরম পালকের সৃষ্টি হয়। একে অধঃঅক্ষ বা হাইপোরাকিস বা আফ্টার শ্যাফট বলে। অধঃঅক্ষের কাজ হল অধিঃঅ্যাম্বিলিকাসকে ঢেকে রাখা। ক্যাসোয়ারি, এমু, বিলুপ্ত মোয়া প্রভৃতি পাখির অধঃঅক্ষ প্রধান পালকের মতই দীর্ঘ হয়। সাধারণ পাখির অধঃঅক্ষ ক্ষুদ্র, যেমন পাতিকাক, কবুতর ইত্যাদি।


title: পালক

text: মূল অক্ষ বা শ্যাফট পালক ফলকের জন্য অনুদৈর্ঘ্য অক্ষ গঠন করে। এটা ক্যালামাস থেকে পুরোপুরি পৃথক। ক্যালামাস ফাঁপা ও অর্ধস্বচ্ছ; কিন্তু মূল অক্ষ শক্ত, নিবিড়, অস্বচ্ছ, অনুপ্রস্থচ্ছেদে প্রায় চারকোনা এবং পিথ কোষের গুচ্ছ দ্বারা ঘনভাবে পূর্ণ থাকে। মূল অক্ষের অন্তঃ বা অঙ্কীয় তলে সম্পূর্ণ দৈর্ঘ্য বরাবর খাদ উপস্থিত। এ খাদকে "অ্যাম্বিলিকাল খাদ" বলে।


title: পালক

text: পালকের প্রশস্ত পর্দার মত অংশকে পালক ফলক বা ভেন বা ভ্যাক্সিলাম বলে। মূল অক্ষ দ্বারা এটি দু'টি অসমান পার্শ্বীয় অর্ধে বিভক্ত থাকে। এর মুক্ত প্রান্তিক দিক অপ্রান্তিক দিক থেকে তুলনামূলক সরু থাকে। পালক ফলক অনেকগুলো সারিবদ্ধ, সমান্তরাল এবং ঘনভাবে বসানো নরম সুতার মত গঠন দ্বারা গঠিত। এ গঠনগুলোকে বার্ব বলে। মূল অক্ষের দুই পার্শ্বীয় দিক থেকে কিছুটা তীর্যকভাবে এগুলোর উৎপত্তি হয়। অক্ষের দুই প্রান্তের দিকে বার্বের দৈর্ঘ্য ক্রমশ কমতে থাকে। প্রত্যেক বার্ব থেকে আবার অনেকগুলো নরম তীর্যক সূত্র উপস্থিত। এদেরকে বার্বিউল বলে। বার্বিউল দুই রকমের। মুক্ত প্রান্তিক বার্বিউল পালকের শীর্ষের দিকে মুখ করা থাকে। আবার অপ্রান্তিক বার্বিউল পালকের ভিত্তির দিকে মুখ করা থাকে। মুক্ত প্রান্তিক বার্বিউলের নিম্নপ্রান্ত ক্ষুদ্র বড়শির মত গঠন হুকলেট, হ্যামুলি বা বার্বিসেল গঠন করে। আবার অপ্রান্তিক বার্বিউলের ঊর্ধ্ব প্রান্ত গভীরভাবে খাঁজ কাটা বা পাকানো। এগুলো খাদের সৃষ্টি করে। বার্বিউলগুলোর তীর্যক অবস্থানের কারণে পাশাপাশি বার্বের বার্বিউল একে অপরকে অতিক্রম করে। মুক্ত প্রান্তিক বার্বিউলের হুকলেট অপ্রান্তিক বার্বিউলের বাঁকা প্রান্তে সংযুক্ত থাকে।


title: পালক

text: এ ধরনের সীমিত নড়নক্ষম আন্তঃসংযোগী বিন্যাসে সকল বার্ব আর বার্বিউল ঢিলে ভাবে একে অপরকে ধরে রাখে। এর ফলে পালক ফলক নমনীয়, দৃঢ়, প্রশস্ত, চ্যাপ্টা ও অবিচ্ছিন্ন তল গঠন করে। এটা ওড়ার সময়ে বাতাসে আঘাত করার জন্য আদর্শ গঠন। এ আন্তঃসংযুক্ত অংশ দুরে সরে যেতে পারে যদি পালক ফলক প্রসারিত করা হয়। প্রথমে এরা বাধা দেয়, পরে সরে যায়। আবার পুনরায় পিছলিয়ে আগের অবস্থানে চলে আসে। তবে অনেকসময় পালক ক্ষতিগ্রস্ত হয়। এ ধরনের ক্ষতিগ্রস্ত পালক পাখি ঠোঁটের সাহায্যে টেনে ঠিক করে দেয়। যেসব পাখির মধ্যে এ ধরনের আন্তঃসংযোগী বিন্যাস নেই বলে উড়তে পারে নি। আফ্টার শ্যাফটে কোন বার্বিউল থাকে না।


title: পালক

text: একটি আদর্শ উড়বার পালকে তুলনামূলক শক্তিশালী প্রধান অক্ষ থাকে। এছড়া পালকে মজবুত আন্তঃসংযোগ বিশিষ্ট বার্বিউল থাকে। উড়বার পালক আবার বিভিন্ন রকমের:


title: পালক

text: ডানার উড়বার পালককে পিনিওন, রেমিজেস বা ডানা কুইল বলে। এদের পালকের অন্তঃফলক বহিঃফলকের তুলনায় প্রশস্ত। ডানার পালক বার কয়েকটি অংশে বিভক্ত। ডানার অগ্রভাগের বড় পালকগুলোকে বলে প্রাথমিক পালক। ইংরেজিতে এদের নাম "ম্যানুয়েল"। প্রাথমিক পালকগুলোর প্রথম কয়েকটি হাড়ের দ্বিতীয় আঙ্গুলের সাথে যুক্ত থাকে। এদের ডিজিটালস্ বলে। ডিজিটেলসগুলোর প্রথম ভাগকে বলে অগ্রডিজিটালস্ যা মুক্ত প্রান্তিক আঙ্গুলিনলকে যুক্ত থাকে। বাকি ডিজিটালসগুলোকে মধ্য ডিজিটালস্ বলে। এগলো অপ্রান্তিক আঙ্গুলিনলকে যুক্ত থাকে। বাকি প্রাথমিক পালকগুলো মেটাকার্পাল অঞ্চলে যুক্ত থাকে। এগুলোকে মেটাকার্পালস্ বলে। মেটাকার্পাল পালকগুলোর মধ্যে যেগুলো তৃতীয় আঙ্গুলে যুক্ত থাকে তাদের এডডিজিটাল বলে। প্রাথমিক পালকগুলো ছাড়া বাকি পালকগুলোকে গৌণপালক বলা হয়। ইংরেজিতে এদের নাম সেকেন্ডারিস বা কিউবিট্যালস্। এগুলো অগ্রবাহু বা আলনায় যুক্ত থাকে।


title: পালক

text: যদিও লেজের পালক ওড়ার কাজে সরাসরি সহায়তা করে না, তবু এরা উড়বার পালকের অন্তর্ভুক্ত। এরা রেক্ট্রিসেস নামেও পরিচিত। সধারণত এগুলো লেজের উপর অর্ধবৃত্তাকারে বা পাখার মত বিন্যাস্ত। এ পালকগুলো দুই অর্ধ সমান আকারের। লেজের পালক ওড়ার সময় ব্রেক ও হালের কাজ করে।


title: পালক

text: মূল পালককে ঢেকে রাখে এমন পালকগুলোকে পালক-ঢাকনি বা কোভার্টস্ বলে। এগুলো কেবল ডানায়ই থাকে না; লেজ, পিঠ প্রভৃতি অংশেও দেখা যায়। লেজের পালকের গোড়া ঊর্ধ্ব ও নিম্ন পালক-ঢাকনি দ্বারা আবৃত থাকে। পালক-ঢাকনি ডানার পালক বা লেজের পালক থেকে আকারে ছোট, তবে গঠনের দিক দিয়ে একরকম। ডানার পালক বা লেজের পালকের গোড়ায় অবস্থান নিয়ে এরা বায়ুরোধী অবিচ্ছিন্ন অঞ্চল সৃষ্টি করে। ফলে ওড়া সহজ হয়।


title: পালক

text: কয়েক প্রজাতির পাখির ডানার অন্তঃস্থ অভিক্ষেপ আকারের অতিরিক্ত আরেকটি ছোট ডানা থাকে যা প্রজাতিভেদে তিন থেকে পাঁচটি পালক নিয়ে গঠিত। একে আলুলা বা অ্যালা স্পুরিয়া বা বাস্টার্ড উইং বলে। ওড়ার গতি নিয়ন্ত্রণের কাজে আলুলা ব্যবহৃত হয়।


title: পালক

text: যে সমস্ত পালক দেহের আবরক হিসেবে ব্যবহৃত হয়, তাদের দেহ পালক বলে। এদের "কন্টুর ফেদার" বা "পিনি"ও বলা হয়। এ পালক আদর্শ গঠনের। এর একটি মূল অক্ষ ও একটি পালক ফলক থাকে। এ পালকগুলো ক্ষুদ্রকায় ও নরম লোমের মত। এদের বার্বিউলগুলো দুর্বলভাবে বিকশিত। এ কারণে বার্বগুলো সহজভাবে পৃথক করা যায়। দেহ পালক দেহের একটি মসৃণ তল সৃষ্টি করে, যা ওড়ার সময় বাতাসের ঘর্ষণ রোধ করে। এছাড়া দেহের তাপ সংরক্ষণ ও পানি রোধেও দেহ পালক সহায়তা করে।


title: পালক

text: লোম পালক "ফিলোপ্লুমস" বা "পিন ফেদার" নামেও পরিচিত। পালকগুলো ছোট ও নমনীয় লোমের মত। এগুলোর কাজ এখন পর্যন্ত অজ্ঞাত। পাখিদের দেহে এগুলো বেশ দূরে দূরে অবস্থান করে। বড় পালক সরালে লোম পালক দেখা যায়। এ পালকগুলোর ক্যালামাস খাটো এবং মূল অক্ষ দীর্ঘ ও সূতার মত। ক্ষের মুক্ত প্রান্তে কয়েকটি দুর্বল বার্ব ও বার্বিউল থাকে।


title: পালক

text: ডাউন পালক বা "প্লুমিউলস" ক্ষুদ্র, নরম ও লোমের মত পালক। এ পালকের কোন অক্ষ নেই। বার্বগুলো দীর্ঘ, নমনীয় এবং বার্বিউলের দৈর্ঘ্য আগার দিকে ক্রমশ কমতে থাকে। ক্যালামাসের শীর্ষ থেকে সরাসরি বার্বগুলো লোমের ন্যায় গুচ্ছাকারেবেরিয়ে আসে। ডাউন পালক মূলত পাখির শাবকের দেহের বহিরাবরণ। এরা অপরিবাহী হিসেবে কাজ করে। পূর্ণবয়স্ক পাখিতে এরা স্থায়ী দেহ পালক দ্বারা পুণঃস্থাপিত হয়।


title: পালক

text: এসব পালক কয়েকটি নির্দিষ্ট প্রজাতির পাখির দেহে একত্রিত হয়ে বিশেষ পট্টি গঠন করে। যেমন জোড়া বক্ষ এবং শ্রোণী অঞ্চলের হলুদাভ পট্টি যা বক ও বগলা জাতীয় পাখিদের ত্বকে থাকে। মাঝে মাঝে নীলকণ্ঠ ও টিয়া পাখিতে বিচ্ছিন্ন অঞ্চলে ও গুচ্ছাকারে এ পালক উপস্থিত থাকে। এগুলো মূলত ডাউন পালক যেগুলোর শীর্ষ কখনও বিকশিত হয় না এবং অবিচ্ছিন্নভাবে ভেঙে ভেঙে পাউডারের মত নরম লোমের সৃষ্টি করে। সম্ভবত পালক পরিষ্কার রাখার কাজে এরা ব্যবহৃত হয়।


title: পালক

text: এছাড়া বিভিন্ন রকমের পালক দেখা যায় যেগুলো কোন শ্রেণীতে ফেলা যায় না। কিছু সংবেদনশীল গোঁফের মত পালক দেখা যায় রাতচরা, ব্যাঙমুখো, ধনেশ ইত্যাদি পাখির ঠোঁট ও চোখের চারপাশে। আবার স্বর্গীয় পাখিদের লেজে অলঙ্কারিক পালকগুলোও একই শ্রেণীভুক্ত। এগুলো সম্ভবত দেহ পালক থেকে উদ্ভূত হয়েছে।


title: পালক

text: কিছু পাখির দেহে শক্ত লোমের মত পালক থাকে। এ পালককে রূপান্তরিত লোম পালক বলে মনে করা হয়। প্রত্যেক ব্রিসলের খাটো ক্যালামাস থাকে এবং একটি সরু অক্ষ থাকে। এর ভিত্তিতে কয়েকটি খাটো বার্ব থাকে। এ পালক ফলভোজী ও পতঙ্গভোজী পাখিদের ঠোঁটের চারপাশ বেষ্টন করে রাখে।


title: পালক

text: পালক পাখির দেহে বিভিন্ন গুরুত্বপূর্ণ কাজে ব্যবহৃত হয়। পালক ওজনে হালকা, অভেদ্য, নমনীয় কিন্তু নগ্নত্বককে ক্ষত হওয়া থেকে রক্ষা করে। পাখির দেহে তাপের সাম্যতা ও তাপ সংরক্ষণে সহায়তা করে। আবার উড়ার সবচেয়ে বড় অস্ত্র হচ্ছে পালক। পালক চ্যাপ্টা, পাতলা ও পরস্পর অতিক্রমকারী বলে পাখির ওড়ার অবলম্বন হিসেবে কাজ করে। পাখির আত্মগোপনেও পালক সহায়তা করে। পালক অলঙ্কার হিসেবে কাজ করে। লিঙ্গ নির্ধারণ ও বিভিন্ন অংশে পালক রূপান্তরিত হয়ে অঙ্গসজ্জা ও অলঙ্কার হিসেবে কাজ করে। এ পালক পূর্বরাগের সময় পুরুষ পাখি স্ত্রী পাখিকে প্রদর্শন করে আকর্ষণ করতে সহায়তা করে। এছাড়া ডাউন পালক শাবকের আবরক হিসেবে ব্যবহৃত হয়। অনেকক্ষেত্রে পালক বাসা নির্মাণে সহায়তা করে। পালকে উপস্থিত স্পষ্ট চিহ্ন একই প্রজাতির সদস্য চিনতে সহায়তা করে।


title: মো ইয়ান

text: গুয়ান মোয়ে (; জন্ম: ১৭ ফেব্রুয়ারি ১৯৫৫) চীনা ঔপন্যাসিক এবং ছোটগল্প লেখক। তবে, তিনি তাঁর ডাক নাম মো ইয়ান নামেই সমধিক ও বৈশ্বিকভাবে পরিচিত হয়ে আছেন। মার্কিন যুক্তরাষ্ট্রভিত্তিক টাইম সাময়িকীতে ডোনাল্ড মরিশন নামীয় এক প্রতিবেদক তাঁকে সবচেয়ে জনপ্রিয় ও নিষিদ্ধবিহীন লেখক হিসেবে উল্লেখ করেন এবং বিশ্বব্যাপী চীনা গ্রন্থস্বত্ত্ব লঙ্ঘনকারী লেখকদের চেয়ে ব্যতিক্রমরূপে বর্ণনা করেছেন। তাঁকে ফ্রাঞ্জ কাফকা অথবা জোসেফ হেলারের চীনের প্রত্যুত্তর হিসেবেও বিবেচনা করা হয়।


title: মো ইয়ান

text: ১৯৫৫ সালে মো ইয়ান শানডং প্রদেশের ডালন শহরের গাওমি কাউন্টিতে কৃষক পরিবারে জন্মগ্রহণ করেন। এ ডালন শহরকে তিনি তাঁর উপন্যাসে নর্থ-ইস্ট টাউনশীপ নামে উল্লেখ করেছেন। সাংস্কৃতিক বিপ্লবের সময় তিনি বিদ্যালয় ত্যাগ করে কারখানায় কাজ নেন। কারখানাটি পেট্রোলিয়াম উৎপাদনে ব্যবহৃত হতো। সাংস্কৃতিক বিপ্লবের পর তিনি পিপলস লিবারেশন আর্মিতে যোগ দেন। সৈনিকজীবন শুরুর পর তিনি ১৯৮১ সাল পর্যন্ত একাধারে লিখতে থাকেন। তিন বছর পর তিনি সেনাবাহিনীর সাংস্কৃতিক প্রতিষ্ঠানের বিভাগে শিক্ষকতার পদে অধিষ্ঠিত হন। ১৯৯১ সালে বেইজিং নর্মাল ইউনিভার্সিটিতে সাহিত্যে স্নাতকোত্তর ডিগ্রী অর্জন করেন।


title: মো ইয়ান

text: "মো ইয়ান" শব্দগুচ্ছের চীনা ভাষায় অর্থ হচ্ছে "কথা বলো না"। এটি তাঁর ডাক নাম। জাতীয় মানবাধিকার কমিশনের সভাপতি জিম লিচের সাথে এক সাক্ষাৎকারে তিনি এ নামকরণ প্রসঙ্গে বলেছেন যে শৈশবে তাঁর বাবা-মা ১৯৫০-এর দশকে চীনের রাজনৈতিক আন্দোলনের সময়ে বাইরে কোন কথা বলতেন না।


title: মো ইয়ান

text: পুনর্গঠন এবং জাগরণের সময়ে চীনা ভাষায় কয়েক ডজন ছোট গল্প এবং উপন্যাস প্রকাশের মাধ্যমে লেখক হিসেবে আবির্ভূত হন। তাঁর প্রথম উপন্যাস 'ফলিং রেইন অন এ স্প্রিং নাইট' ১৯৮১ সালে প্রকাশ করেন। অনেক উপন্যাসই পূর্ব এশিয়ান ভাষাবিশারদ ও নটরড্যাম বিশ্ববিদ্যালয়ের অধ্যাপক হাওয়ার্ড গোল্ডব্লাটের সহায়তায় ইংরেজিতে অনূদিত হয়ে প্রকাশিত হয়।


title: মো ইয়ান

text: ১১ অক্টোবর, ২০১২ সালে সুইডিশ একাডেমি মো ইয়ানের নাম ঘোষণা করে। সাহিত্যে নোবেল পুরস্কার প্রদানে 'তাঁর সাহিত্যকর্মে রূপকথা, লোকগাঁথা, ইতিহাস এবং সমসাময়িক ঘটনাকে অলীক বাস্তবতার মাধ্যমে উপস্থাপনের অসাধারণ ক্ষমতাকে স্বীকৃতি দেয়া হয়েছে'। ৫৭ বছর বয়সে তিনি এই পুরস্কার পান। এর ফলে ১০৯তম ব্যক্তি হিসেবে তিনি সাহিত্যে নোবেল পুরস্কার পেয়েছেন। এছাড়াও চীনের মূল ভূ-খণ্ডের অধিবাসী হিসেবে তাঁর প্রথম এ পুরস্কারপ্রাপ্তি। তাঁর পূর্বে ২০০০ সালে চীনে জন্মগ্রহণকারী ফ্রান্সের অধিবাসী গাও জিংজিয়ান পুরস্কার লাভ করেছিলেন। সুইডিশ একাডেমির প্রধান পিটার ইংলান্ড বলেছেন, নোবেল পুরস্কার প্রাপ্তির খবর শুনে মো ইয়ান খুবই আনন্দিত এবং উৎফুল্ল হয়েছেন। এ সংবাদ গ্রহণের সময় তাঁর সাথে নিজ বাড়ীতে পিতাও ছিলেন।


title: কন্টেন্ট ম্যানেজমেন্ট সিস্টেম

text: কন্টেন্ট ম্যানেজমেন্ট সিস্টেম (সিএমএস) হলো একটি কম্পিটার প্রোগ্রাম (ওয়েব) যার মাধ্যমে একটি ওয়েবসাইটের বিভিন্ন কন্টেন্ট (লেখা, ছবি, অডিও, ভিডিও ইত্যাদি) সম্পাদনা, প্রকাশ ও পরিবর্তন করা হয়। এই ধরণের সিস্টেমে সাধারণত আগেই কিছু প্রোসিডিওর বা ফাংশন লেখা থাকে যেগুলো পরিবর্তন করে কোনো ওয়েবসাইট তৈরি করা যায়। বিশাল ও জটিল কোড লেখার ধারণা থেকে বেরিয়ে এসে ওয়েবসাইট ডেভেলপমেন্ট প্রক্রিয়া সহজ করার জন্য সিএমএস তৈরি করা হয়েছে।


title: কন্টেন্ট ম্যানেজমেন্ট সিস্টেম

text: ১৯৯০ সালের দিকে প্রথম কন্টেন্ট ম্যানেজমেন্ট সিস্টেমের ধারণা প্রকাশ পায়।


title: কন্টেন্ট ম্যানেজমেন্ট সিস্টেম

text:
কয়েকটি জনপ্রিয় কন্টেন্ট ম্যানেজমেন্ট সিস্টেম বা সিএমএস এর নামঃ
ওয়ার্ডপ্রেস, জুমলা, ম্যাজেন্টা, পিএইচপি-নুক ইত্যাদি।


title: মোহাম্মদ মহিবুল্লাহ

text: শহীদ মোহাম্মদ মহিবুল্লাহ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: মোহাম্মদ মহিবুল্লাহ

text: মোহাম্মদ মহিবুল্লাহর বাড়ি চাঁদপুর জেলার কচুয়া উপজেলার শাহেদাপুর গ্রামে। ১৯৭১ সালে পাকিস্তানি সেনাবাহিনী তাঁর গ্রামের বাড়ি পুড়িয়ে দেয়। তাঁর বাবার নাম সুজাত আলী এবং মায়ের নাম রফিকাতুন্নেছা। তাঁর স্ত্রীর নাম মমতাজ বেগম। তাঁদের দুই ছেলে।


title: মোহাম্মদ মহিবুল্লাহ

text: পাকিস্তানি নৌবাহিনীর ক্রুম্যান (এবি) হিসেবে কাজ করতেন মোহাম্মদ মহিবুল্লাহ। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে শেষে ভারতে যান। পরে তাঁকে মুক্তিবাহিনীর নৌ-উইংয়ে অন্তর্ভুক্ত করা হয়।


title: মোহাম্মদ মহিবুল্লাহ

text:
১৯৭১ সালে মুক্তিযুদ্ধের চূড়ান্ত পর্যায়ে মুক্তিবাহিনীর নৌ-উইংয়ের দুটি গানবোট ‘পদ্মা’ ও ‘পলাশ’ ভারত থেকে নৌপথে যাত্রা শুরু করে বাংলাদেশ অভিমুখে। তাদের লক্ষ্য, খুলনার পাকিস্তানি নৌঘাঁটি দখল করা। একটি গানবোটে ছিলেন মো. মহিবুল্লাহ। তিনি ছিলেন কামানের ক্রুম্যান।
৬ ডিসেম্বর তাঁদের অভিযান শুরু হয় হলদিয়া নৌঘাঁটি থেকে। পরদিন রায়মঙ্গল নদ অতিক্রম করার সময় তাঁরা বাংলাদেশের জাতীয় সংগীত গেয়ে গানবোটের মাস্তুলে জাতীয় পতাকা ওড়ান। ৯ ডিসেম্বর মধ্যরাতে আকরাম পয়েন্টে পৌঁছে তাঁরা রাত যাপন করেন। এর মধ্যে মিত্রবাহিনীর দুটি রণতরি আইএনএস ‘প্যানভেল’ (গানবোট) ও ‘চিত্রাঙ্গদা’ (প্যাট্রোল ক্রাফট) তাঁদের সঙ্গে যোগ দেয়। ১০ ডিসেম্বর ভোরে সব রণতরি নোঙর তুলে মংলার উদ্দেশে যাত্রা শুরু করে। কোনো বাধা ছাড়াই সকাল সাড়ে সাতটায় তাঁরা মংলায় পৌঁছান। সকাল নয়টায় শুরু হয় তাঁদের চূড়ান্ত অভিযান। সামনে প্যানভেল, মাঝে পলাশ, শেষে পদ্মা। চিত্রাঙ্গদা মংলায় থেকে যায়। রণতরিগুলো যখন খুলনার পাকিস্তানি নৌঘাঁটির কাছাকাছি, তখন আনুমানিক বেলা সাড়ে ১১টা। এমন সময় আকাশে দেখা যায় তিনটি জঙ্গিবিমান। শত্রুবিমান মনে করে মো. মহিবুল্লাহরা বিমানবিধ্বংসী কামানের গোলা বর্ষণ করতে উদ্যত হন। কিন্তু প্যানভেল গানবোট থেকে ওয়্যারলেসের মাধ্যমে তাঁদের গানবোটে জানানো হয়, ওগুলো ভারতীয় বিমান। এরপর বিমানগুলো কিছুটা নিচে নেমে দক্ষিণ-পশ্চিম দিকে চলে যায়। ১০ মিনিট পর হঠাৎ ঘুরে এসে বোমা বর্ষণ করে পদ্মার ওপর। পরক্ষণেই পলাশে। যদিও গানবোটগুলো মুক্তি, নাকি মিত্রবাহিনীর, তা শনাক্তের জন্য ছাদে ১৫ ফুট লম্বা এবং ১০ ফুট চওড়া হলুদ কাপড় বিছানো ছিল। তার পরও এই দুর্ঘটনা ঘটে। প্যানভেল গানবোটে বিমান বোমা বর্ষণ করেনি। তখন সেটি বেশ এগিয়ে ছিল। বোমার আঘাতে দুই গানবোটেই আগুন ধরে যায়। দুটিতে ৫৬ জন নৌযোদ্ধা ছিলেন। বিপদ আন্দাজ করে কেউ কেউ আগেই পানিতে ঝাঁপ দেন। তাঁরা বেশির ভাগ অক্ষত থাকেন। কিন্তু শেষ মুহূর্ত পর্যন্ত মো. মহিবুল্লাহসহ যাঁরা রণতরিতে ছিলেন, তাঁরা শহীদ হন, নয়তো মারাত্মকভাবে আহত হন। মো. মহিবুল্লাহ বিমানের প্রথম আক্রমণেই শহীদ হন। ঘটনার এখানেই শেষ নয়। পানিতে ঝাঁপিয়ে পড়া নৌ-মুক্তিযোদ্ধারা সাঁতরে নদীর পাড়ে এলে অনেককে পাকিস্তানি সেনারা বা তাদের সহযোগী রাজাকাররা আটক করে। কয়েকজনকে তারা সঙ্গে সঙ্গে হত্যা এবং বাকিদের নির্যাতনের পর জেলে পাঠায়। ১৮ ডিসেম্বর নৌ-মুক্তিযোদ্ধারা ধ্বংসপ্রাপ্ত গানবোট থেকে দুটি মরদেহ উদ্ধার করেন। এর মধ্যে একটি ছিল শহীদ মো. মহিবুল্লাহর। আট দিনে তাঁর মরদেহ শুকিয়ে হাড়ের সঙ্গে কেবল চামড়া লেগেছিল। তার পরও সহযোদ্ধাদের তাঁর মরদেহ চিনতে কষ্ট হয়নি। সহযোদ্ধারা পরে তাঁদের মরদেহ রূপসা নদীর পূর্ব তীরে বীরশ্রেষ্ঠ রুহুল আমিনের সমাধির পাশে সমাহিত করেন।


title: মোহাম্মদ নাজিম উদ্দিন

text: মোহাম্মদ নাজিম উদ্দিন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: মোহাম্মদ নাজিম উদ্দিন

text: মোহাম্মদ নাজিম উদ্দিনের বাড়ি কিশোরগঞ্জ জেলার কুলিয়ারচর উপজেলার উসমানপুর ইউনিয়নের চৌহদ্দী গ্রামে। তাঁর বাবার নাম আরব আলী এবং মায়ের নাম মিশ্রি বেগম। তাঁর স্ত্রীর নাম আবেদা খাতুন । তাঁদের দুই মেয়ে।


title: মোহাম্মদ নাজিম উদ্দিন

text: মোহাম্মদ নাজিম উদ্দিন চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন অষ্টম ইস্ট বেঙ্গল রেজিমেন্টে। এর অবস্থান ছিল চট্টগ্রামের ষোলশহরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ চলাকালে তাঁরা কয়েকজন এপ্রিল মাসের প্রথমার্ধে ব্রাহ্মণবাড়িয়াতে অবস্থানরত চতুর্থ ইস্ট বেঙ্গল রেজিমেন্টের সঙ্গে যোগ দেন। এরপর তাঁরা আশুগঞ্জে প্রতিরক্ষা অবস্থান নেন।


title: মোহাম্মদ নাজিম উদ্দিন

text: ১৯৭১ সালের মে মাসের তৃতীয় সপ্তাহে কোনো একদিন। সুনামগঞ্জ জেলার ধর্মপাশা থানাটি জেলা সদর থেকে দক্ষিণ-পশ্চিমে। ধরমপাশার পশ্চিমে নেত্রকোনা জেলার সীমানা। তাঁরা যখন আক্রমণ করেন, তখন সেখানে পাকিস্তানি রাতের প্রথম প্রহর থেকে শুরু হয়েছে বৃষ্টি এর মধ্যেই বেরিয়ে পড়েন মো. নাজিম উদ্দিনসহ একদল দুঃসাহসী মুক্তিযোদ্ধা। সংখ্যায় তাঁরা মোট ১৫ জন। তাঁদের দলনেতা তিনি নিজেই। সবার পরনে লুঙ্গি। তাঁদের অস্ত্র বলতে দু-তিনটি মাত্র রাইফেল আর বাকি সব রামদা ও লাঠি। তাই সম্বল করে তাঁরা বৃষ্টিভেজা রাতে এগিয়ে যান। রাতের শেষ প্রহরে অতর্কিতে আক্রমণ চালান থানায়। তাঁদের আক্রমণে হতভম্ব হয়ে পড়েন থানার ওসিসহ পুলিশ সদস্যরা। পাল্টা আক্রমণ বা প্রতিরোধ দূরের কথা, অস্ত্র ফেলে ওসি ও পুলিশরা সব পালিয়ে যান। মুক্তিযোদ্ধাদের দখলে আসে ১৫টি রাইফেল ও বেশ কিছু গুলি। এরপর মো. নাজিম উদ্দিন ও তাঁর সহযোদ্ধারা দ্রুত থানা থেকে বেরিয়ে চলে যান নিজেদের গোপন অবস্থানে। পাকিস্তান বিমানবাহিনী এপ্রিল মাসের মাঝামাঝি তাঁদের প্রতিরক্ষা অবস্থানে বেশ কয়েকবার হামলা চালায়। এই হামলায় কয়েকজন মুক্তিযোদ্ধা শহীদ ও আহত হন। পাকিস্তানি সেনাবাহিনীর বিরুদ্ধে তাঁরা সাহসিকতার সঙ্গে যুদ্ধ করেন। কিন্তু শেষ পর্যন্ত তাঁদের প্রতিরক্ষা ভেঙে পড়ে। তাঁরা ছত্রভঙ্গ হয়ে যান। এরপর তিনি কয়েক দিন নিজ এলাকায় অবস্থান করে ভারতে চলে যান। এই সময় মো. নাজিম উদ্দিন ধরমপাশা থানায় গেরিলা আক্রমণ চালান। সফল এই আক্রমণ পরিচালনার পর তিনি পুনরায় ভারতের তেলঢালায় অষ্টম ইস্ট বেঙ্গলের সঙ্গে যোগ দেন। সেখানে তিনি কিছুদিন একটি ক্যাম্পে প্রশিক্ষকের দায়িত্ব পালন করেন। পরে প্রশিক্ষণপ্রাপ্ত মুক্তিযোদ্ধাদের মধ্য থেকে বাছাই করে একটি ইয়ুথ কোম্পানি (১২০ সদস্য) গঠন করা হয়। এই কোম্পানি পরিচালনা ও নেতৃত্বের দায়িত্ব পান তিনি। নাজিম উদ্দিন নভেম্বর মাসের প্রথমার্ধে সীমান্ত অতিক্রম করে স্বল্প প্রশিক্ষণপ্রাপ্ত সহযোদ্ধাদের নিয়ে সিলেটের গোলাপগঞ্জ উপজেলায় যান। সেখানে কমলপুরে ছিল পাকিস্তান সেনাবাহিনীর প্রতিরক্ষা। কয়েক দিন পর তাঁরা সেখানে আক্রমণ করেন। তাঁদের সাঁড়াশি আক্রমণে পাকিস্তানি প্রতিরক্ষা ভেঙে পড়ে। আট-নয়জন পাকিস্তানি সেনা তাঁদের হাতে নিহত হয়। দুজনকে তাঁরা জীবিত অবস্থায় আটক করেন। এরপর তিনি তাঁর দল নিয়ে দেশ স্বাধীন হওয়ার আগ পর্যন্ত সেখানেই অবস্থান করেন।


title: মোহাম্মদ রেজাউল হক

text: মোহাম্মদ রেজাউল হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: মোহাম্মদ রেজাউল হক

text: মোহাম্মদ রেজাউল হকের বাড়ি গোপালগঞ্জ জেলার টুঙ্গিপাড়া উপজেলার বর্নী গ্রামে। তাঁর বাবার নাম ছহির উদ্দিন এবং মায়ের নাম খাতুনারা বেগম। তাঁর স্ত্রীর নাম মমতাজ বেগম। তাঁদের দুই ছেলে।


title: মোহাম্মদ রেজাউল হক

text: মো. রেজাউল হক চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন তৃতীয় ইস্ট বেঙ্গল রেজিমেন্টে। এর অবস্থান ছিল সৈয়দপুর সেনানিবাসে। ২৫ মার্চ তিনি গাইবান্ধা জেলার পলাশবাড়িতে মোতায়েন ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে রৌমারীতে যান। জুন-জুলাই মাসে তিনি কোদালকাটির খারুভাজ প্রাথমিক বিদ্যালয়ে অসংখ্য ছাত্র-যুবককে প্রশিক্ষণ দেন। কোদালকাটি ছাড়াও আরও কয়েক স্থানে সাহসিকতার সঙ্গে যুদ্ধ করেন।


title: মোহাম্মদ রেজাউল হক

text: ১৯৭১ সালে কোদালকাটি ইউনিয়নের বিভিন্ন স্থানে ছিল মুক্তিযোদ্ধাদের ছোট ছোট দল (প্লাটুন)। একটি দলের নেতৃত্বে ছিলেন মো. রেজাউল হক। ৪ আগস্ট পাকিস্তান সেনাবাহিনীর বিরাট দল সেখানে আক্রমণ চালায়। ৩২ বালুচ রেজিমেন্ট, ১০ টসি ব্যাটালিয়ন, ২৯ পাঞ্জাব রেজিমেন্ট, একটি ফিল্ড ব্যাটারি ও দুটি ৩ ইঞ্চি মর্টার ডিটাচমেন্টের সমন্বয়ে দলটি গঠিত ছিল। তারা ফুলছড়িঘাট ও চিলমারী থেকে বেশ কটি গানবোট, স্টিমার, স্টিলবডি লঞ্চ, বার্জ ও ফেরিবোট নিয়ে সেখানে উপস্থিত হয়। কুড়িগ্রাম জেলার রৌমারী উপজেলার অন্তর্গত কোদালকাটি। ৩ আগস্ট পর্যন্ত গোটা রৌমারী মুক্ত ছিল। এরপর পাকিস্তানিরা কোদালকাটিসহ কিছু এলাকা দখল করে। তখন মুক্তিযোদ্ধাদের পক্ষে তাদের প্রতিহত করা সম্ভব হয়নি। এ সময় কৌশলগত কারণে মো. রেজাউল হকের দলসহ অন্যান্য দল পিছু হটে শংকর-মাধবপুর গ্রামের পূর্ব প্রান্তে সমবেত হয়। পরে তিনি তাঁর দল নিয়ে অবস্থান নেন মদনেরচর ও কোমরভাঙ্গিচর এলাকায়। ১৩ আগস্ট পাকিস্তান সেনাবাহিনী রৌমারী থানা সদর দখলের লক্ষ্যে কোদালকাটি থেকে রাজীবপুরের দিকে অগ্রসর হয়। তাদের একটি দল ব্যাপক গোলা-গুলি করে মো. রেজাউল হকের অবস্থানে উঠে পড়ার চেষ্টা করে। তখন সীমিত শক্তি নিয়েই তিনি পাল্টা আক্রমণ করে পাকিস্তান সেনাবাহিনীর ওই দলের অগ্রযাত্রা প্রতিহত করেন। সেনাবাহিনী পরে আরও কয়েকবার তাঁদের অবস্থানে আক্রমণ করে। প্রতিবারই তাঁরা সাহসিকতার সঙ্গে তা প্রতিহত করেন। অক্টোবর মাসের প্রথমার্ধে মুক্তিযোদ্ধারা কোদালকাটিতে অবস্থানরত পাকিস্তানি সেনাদের আক্রমণ করেন। মূল আক্রমণে অংশগ্রহণকারী চারটি দলের একটি ছিল মো. রেজাউল হকের দল। তাঁদের সহযোগিতা করে মুক্তিবাহিনীর আরও কয়েকটি দল। আক্রমণের সময় নির্ধারিত হয় ২ অক্টোবর। আগের দিন রেজাউল হক তাঁর দল নিয়ে সাজাই-শংকর মাধবপুর গ্রামের গ্রাম্য হাঁটাপথের দক্ষিণে ভেরামারী গ্রামে অবস্থান নেন। তাঁর অবস্থানের বাঁয়ে ছিল ব্রহ্মপুত্র নদের মূল স্রোতধারা (চ্যানেল)। পাকিস্তান সেনাবাহিনী মুক্তিযোদ্ধাদের উপস্থিতি টের পেয়ে ২ অক্টোবর দুপুরে মুক্তিযোদ্ধাদের সব অবস্থানে একযোগে আক্রমণ শুরু করে। প্রথমেই তাদের মুখোমুখি হন মো. রেজাউল হক। ব্যাপক মর্টার ফায়ারের সাহায্য নিয়ে পাকিস্তানি সেনারা তাঁর অবস্থানে ঝাঁপিয়ে পড়ে। তিনি ও তাঁর সহযোদ্ধারা বিপুল বিক্রমে পাকিস্তানি সেনাদের আক্রমণ প্রতিহত করেন। তবে বেশিক্ষণ পারেননি। প্রবল আক্রমণের মুখে তাঁদের কিছুটা পশ্চাদপসরণ করতে হয়। পরে মো. রেজাউল হক তাঁর দলকে পুনঃ সংগঠিত করে আবার আক্রমণ চালান। তাঁর দল ও অন্যান্য দল একের পর এক পাকিস্তান সেনাবাহিনীকে বিভিন্ন দিক থেকে আক্রমণ চালায়। সারা দিন বিভিন্ন স্থানে যুদ্ধ চলে। এতে হতাহত হয় অনেক পাকিস্তানি সেনা। মুক্তিযোদ্ধাদের আক্রমণে পাকিস্তানি সেনারা দিশেহারা হয়ে পড়ে। সন্ধ্যার পর তারা আহত ও নিহত সেনাদের নিয়ে পিছু হটে নিজেদের ক্যাম্পে সমবেত হয়। পরদিন সকালে মুক্তিযোদ্ধারা জানতে পারেন, পাকিস্তানি সেনারা পালিয়ে গেছে।


title: বহিঃত্বক (প্রাণীবিজ্ঞান)

text: বহিঃত্বক হচ্ছে প্রাণীদেহের সবচেয়ে বাইরের অংশ যা বিশেষ কোষগুচ্ছ দ্বারা গঠিত। ইউমেটাজোয়ার ঊর্ধ্বে সকল প্রাণীর দেহ আবরণ হিসেবে বহিঃত্বক বিদ্যমান। ইংরেজিতে একে "এপিডার্মিস" বা "ইপিডার্মিস" বলে। বহিঃত্বক সাধারণত এপিথেলিয়াম নাম কোষগুচ্ছ দ্বারা আবৃত।


title: বহিঃত্বক (প্রাণীবিজ্ঞান)

text: বহিঃত্বক প্রাণীভেদে একস্তর থেকে বহুস্তরের হতে পারে। কোন কোন প্রাণীর বহিঃত্বক নির্দিষ্ট সময় পর পর পরিবর্তিত হয়, যেমন- সরীসৃপ। বিভিন্ন প্রাণীর বহিঃত্বক থেকে মিউকাস নিঃসৃত হয়। কোন কোন প্রাণীর বহিঃত্বক আবার পালক, আঁশ, লোম ইত্যাদি দ্বারা আবৃত থাকে।


title: খুলনা রয়েল বেঙ্গলস

text: খুলনা রয়েল বেঙ্গলস (; প্রায়ই সংক্ষিপ্ত হিসাবে বলা হয় কেআরবি) হল একটি ভোটাধিকার ক্রিকেট দল যারা খুলনা, বাংলাদেশ বিভাগের প্রতিনিধিত্বমূলকভাবে বাংলাদেশ প্রিমিয়ার লিগে (বিপিএল) খেলে থাকেন। ২০১২ সালের ১০ জানুয়ারি তারিখে, ওরিজিন গ্রুপ কর্তৃক ভোটাধিকারের মাধ্যমে মার্কিন ডলার $ ১.১০ মিলিয়ন এর বিনিময়ে বিড জয়লাভ করেন।


title: নোবেল পুরস্কার বিজয়ী নারীদের তালিকা

text: নোবেল পুরস্কার বিজয়ী নারীদের তালিকায় () এ পর্যন্ত বিশ্বের ৫১ জন (৫২বার) নারী স্ব-স্ব ক্ষেত্রে অবদান রাখায় নোবেল পুরস্কার লাভ করেছেন; যেখানে পুরুষদের নোবেল পুরস্কার প্রাপ্তির সংখ্যা ৮০৭ জন।


title: নোবেল পুরস্কার বিজয়ী নারীদের তালিকা

text: ৩. ২০১৮- ডোনা দিও স্ট্রিকল্যান্ড (কানাডা)-তিনি লেজার রশ্মির বিজ্ঞানের ক্ষেত্রে অগ্রণী "চাপার্ড পালস এমপ্লিফিকেশন" এর উন্নয়ন ঘটানোর জন্য জেরার মুরুর সাথে যুগ্মভাবে নোবেল অর্জন করেন।


title: অক্ষ (জীববিজ্ঞান)

text: জীববিজ্ঞানে অক্ষ বলতে একটি নির্দিষ্ট ধারক বা দণ্ডকে বোঝায়। প্রাণীবিজ্ঞানের চেয়ে উদ্ভিদবিজ্ঞানে অক্ষ শব্দটি বেশি ব্যবহৃত হয়।


title: অক্ষ (জীববিজ্ঞান)

text: মেরুদণ্ডী প্রাণীতে অক্ষ বলতে মূলত মেরুদণ্ডকে বোঝায়। কারণ মেরুদণ্ড বক্ষাস্থিচক্রকে ধারণ করে এবং শ্রোণীচক্রের সাথে যুক্ত থাকে। এছাড়া পালকের বার্বসমূহের মধ্যবর্তী দণ্ডকে অক্ষ বলে।


title: অক্ষ (জীববিজ্ঞান)

text: উদ্ভিদের ক্ষেত্রে কোন যৌগিক গঠনের মধ্যবর্তী দণ্ডকে অক্ষ বলে। কোন একটি যৌগিক পত্রের মধ্যবর্তী দণ্ডকেও অক্ষ বলা হয়।। আবার গুচ্ছ পুষ্পের ধারককেও অক্ষ বলে। ফসলের শিষের ধারকও অক্ষ নামে পরিচিত।


title: বাংলাদেশ প্রিমিয়ার লীগ

text:
বাংলাদেশ প্রিমিয়ার লীগ (সংক্ষেপে বিপিএল) বাংলাদেশের পেশাদার টুয়েন্টি২০ ক্রিকেট লীগ। ২০১২ সালে বিসিবি (বাংলাদেশ ক্রিকেট বোর্ড) প্রথম বিপিএল আয়োজন করে। বিপিএল-এর প্রথম আসর শুরু হয় ১০-ই ফেব্রুয়ারি, ২০১২ সালে বিশ্বের বিভিন্ন দেশ থেকে খেলোয়ারদেরকে নিয়ে। বিপিএলের প্রথম ও দ্বিতীয় আসরে চ্যাম্পিয়ন হয় ঢাকা গ্ল্যাডিয়েটরস।
২০১৫ সালে তৃতীয় আসরে নতুন দল হিসেবে প্রথমবার অংশগ্রহণ করেই শিরোপা জয় করে কুমিল্লা ভিক্টোরিয়ানস। পরবর্তী ২০১৬ আসরে ঢাকা ডায়নামাইটস শিরোপা পুনরুদ্ধার করে।
বিপিএলের ৫ম আসর ২০১৭ সালের ২রা নভেম্বর থেকে শুরু হয়। এতে নতুন ফ্রাঞ্চাইজি হিসেবে আবার ফিরেছে সিলেট সিক্সার্স। বিপিএল এর বর্তমান চ্যাম্পিয়ন হচ্ছে রংপুর রাইডার্স, যারা বর্তমান বিপিএল এর পঞ্চম আসরে ঢাকা ডাইনামাইটসকে পরাজিত করেছে।


title: বাংলাদেশ প্রিমিয়ার লীগ

text: ৯ ফেব্রুয়ারি ২০১২ তে প্রথম বিপিএল আসরের এর উদ্বোধন হয়। উদ্বোধনী অনুষ্ঠানটি হয় শের-ই-বাংলা ক্রিকেট স্টেডিয়াম, ঢাকায়। উদ্বোধন করেন বাংলাদেশের রাষ্ট্রপতি জিল্লুর রহমান। এই আসরে অংশ নেয় মোট ৬ টি ফ্রেঞ্চাইজি দল। আসরের প্রথম খেলা হয় ১০-ই ফেব্রুয়ারি, ২০১২ এবং ফাইনাল খেলা হয় ২৯-ই ফেব্রুয়ারি, ২০১২। শের-ই-বাংলা ক্রিকেট স্টেডিয়াম, ঢাকা এবং জহুর আহমেদ চৌধুরী স্টেডিয়াম, চট্টগ্রামে সর্বমোট ৩৩-টি খেলা হয়। যার ২৫টি ঢাকায়, আর বাকি ৮টি হয় চট্টগ্রামে। ২৯ ফেব্রুয়ারি ঢাকায় ফাইনাল ম্যাচের মধ্যে দিয়ে শেষ হয় বিপিএল এর প্রথম আসর। ৬ টি দল দল একে অপরের বিপক্ষে দুইটি করে ম্যাচ খেলে রাউন্ড রবিন পদ্ধতিতে হোম আর এওয়ে হিসেবে। পয়েন্ট তালিকার শীর্ষ ৪ দল পরবর্তীকালে নক-আউট রাউন্ড খেলে। সিলেট রয়্যালস এবং চিটাগং কিংস সেমি-ফাইনালে অগ্রসর হতে পারেনি। দুরন্ত রাজশাহী, খুলনা রয়েল বেঙ্গলস, ঢাকা গ্ল্যাডিয়েটরস এবং বরিশাল বার্নার্স সেমি-ফাইনালে উত্তীর্ণ হয়। পরবর্তীতে ঢাকা গ্ল্যাডিয়েটরস ফাইনালে বরিশাল বার্নার্সকে হারিয়ে শিরোপা জিতে নেয়।


title: বাংলাদেশ প্রিমিয়ার লীগ

text: বিপিএলের দ্বিতীয় আসর শুরু হয় ১৭-ই জানুয়ারি ২০১৩-তে মিরপুর শেরে বাংলা ক্রিকেট স্টেডিয়াম, ঢাকায় জমকালো উদ্বোধনী অনুষ্ঠানের মাধ্যমে। বাংলাদেশের রাষ্ট্রপতি মোহাম্মদ জিল্লুর রহমান আনুষ্ঠানিকভাবে ঘরোয়া টি-টুয়েন্টি ক্রিকেট বিপিএল ২০১৩ এর উদ্বোধন ঘোষণা করেন। তার আগে বিপিএল গভর্নিং কাউন্সিলের প্রধান আফজালুর রহমান সিনহার বক্তৃতার মধ্য দিয়ে শুরু হয় বিপিএলের দ্বিতীয় আসরের উদ্বোধনী অনুষ্ঠান। উদ্বোধনী খেলা হয় ১৮-ই জানুয়ারি ২০১৩। খেলোয়াড় নিলাম অনুষ্ঠিত হয় ২০-ই ডিসেম্বর, ২০১২। এই টুনামেন্টে ৭টি দল অংশগ্রহন করে। সপ্তম দলটি হচ্ছে রংপুর রাইডার্স। বিপিএল ২০১৩ মোট ৩টি মাঠে অনুষ্ঠিত হয়। এবারই প্রথমবারের মত শেখ আবু নাসের স্টেডিয়ামে বিপিএলের ম্যাচ অনুষ্ঠিত হয় এবং চট্টগ্রামে জহুর আহমেদ চৌধুরী স্টেডিয়ামের পরিবর্তে এম এ আজিজ স্টেডিয়ামে ম্যাচ অনুষ্ঠিত হয়। মোট ৪৬টি ম্যাচের মধ্যে ২৮টি ম্যাচ হয় মিরপুর শেরে বাংলা ক্রিকেট স্টেডিয়ামে, ১০টি এম এ আজিজ স্টেডিয়ামে এবং ৮টি শেখ আবু নাসের স্টেডিয়ামে। ফাইনালে চিটাগং কিংসকে ৪৩ রানে হারিয়ে ঢাকা গ্ল্যাডিয়েটরস দ্বিতীয়বার বিপিএল চ্যাম্পিয়ন হয়।


title: বাংলাদেশ প্রিমিয়ার লীগ

text: প্রথম আসরের মত দ্বিতীয় আসরে কোন আইকন খেলোয়াড় ছিলনা, এবং নিলামে ওঠা খেলোয়াড়দের মোট ৪ টি বিভাগে ভাগ করা হয়। প্রতিটি বিভাগের একটি সর্বোচ্চ ও সর্বনিম্ন নিলাম মুল্য নির্ধারিত ছিল। তা হল:


title: বাংলাদেশ প্রিমিয়ার লীগ

text: প্রত্যেক ফ্রাঞ্চাইজির সর্বনিন্ম নিলামমূল্য $১ মিলিয়ন ডলার। বর্তমানে বিসিবি-ফ্রাঞ্চাইজির মালিকরা ১২ বছরের চুক্তি করেছে। চুক্তির উল্লেখযোগ্য শর্ত : চুক্তির মেয়াদ ১২ বছর। আর ১২ বছর পর ফ্র্যাঞ্চাইজিরা দলের পরিপূর্ণ মালিক হবে তখন বিসিবিকে তাদের আয়ের ২০ শতাংশ প্রদান করবে। ১২ বছর পর্যন্ত ফ্র্যাঞ্চাইজিরা ১.০৫ মিলিয়ন ডলার প্রদান করবে।বিসিবি এই ১২ বছর ফ্র্যাঞ্চাইজিদের রেভিনিউ থেকে সাড়ে ৭ লাখ ইউএস ডলার প্রদান করবে।তিন বছরের আগে কোন ফ্র্যাঞ্চাইজি মালিক দল বিক্রি করতে পারবেন না।


title: বাংলাদেশ প্রিমিয়ার লীগ

text:
রেকর্ডগুলিতে একটি ফ্র্যাঞ্চাইজির নামে পরিচালিত সমস্ত ম্যাচগুলি অন্তর্ভুক্ত করা হয়েছে, এমনকি ফ্র্যাঞ্চাইজকে একটি নতুন সংগঠন হিসেবে স্থগিত এবং পুনঃনির্ধারণ করা হয়েছে।বিপিএলের সম্প্রচারের স্বত্ত্ব পায় চ্যানেল নাইন। চ্যানেল নাইনের কাছ থেকে আন্তর্জাতিক সম্প্রচার অধিকার স্বত্ত্ব পায় 'ইএসপিএন স্টার স্পোর্টস'।
তবে ২০১৭ বিপিএলে চ্যানেল নাইনের সাথে চুক্তি বাতিল করে বিসিবি। নতুন চ্যানেল হিসেবে যুক্ত হয় জিটিভি ও মাছরাঙ্গা টেলিভিশন


title: বাংলাদেশ প্রিমিয়ার লীগ

text:
!এলাকা
!বছর
!চ্যানেল


title: ছয়ের উদ্দিন আহমেদ

text: ছয়ের উদ্দিন আহমেদ (এপ্রিল, ১৯২১ - ১৫ মার্চ ২০০৮ বাংলাদেশের রংপুর অঞ্চলের একজন বাম ধারার রাজনীতিবিদ ও সমাজ সংস্কারক। তিনি বৃহত্তর রংপুরের ভাষা আন্দোলন, তেভাগা আন্দোলন, কৃষক আন্দোলন, সর্বোপরি মহান মুক্তিযুদ্ধে গুরুত্বপূর্ণ ভূমিকা পালন করেন।


title: ছয়ের উদ্দিন আহমেদ

text: কমরেড ছয়ের আহমেদ ১৯২১ সালের এপ্রিল মাসে জন্ম গ্রহণ করেন। মধ্যবিত্ত কৃষক পিতা কিনু মোহাম্মদ আর গর্ভধারিণী মা আছিরন বিবির প্রথম সন্তান ছিলেন তিনি। কমরেড ছয়ের উদ্দিনের ছোট ভাই দাশু মাত্র পাঁচ বছর বয়সে টাইফয়েড জ্বরে আক্রান্ত হয়ে মারা গিয়েছিলেন। ছোট বোন নুরজাহান আর পিতা-মাতাকে নিয়ে বাল্যকাল বেশ সুখের ছিল তার।


title: ছয়ের উদ্দিন আহমেদ

text: শৈশবে কুন্ডি পরগনার অধীন উচ্চবিদ্যালয়ে লেখাপড়া করেছেন। মাইনর পাস করতে পেরেছিলেন। তার পিতা কিনু মোহাম্মদ মাত্র ৪৩ বছর বয়সে পৃথিবী ছেড়ে চলে গেলে মাইনর অধ্যয়নরত অবস্থায় সংসারের দায়-দায়িত্ব চাল আসে তার কাঁধে। কমরেড ছয়ের উদ্দিন আহমেদ তার শৈশবে খুব কাছ থেকে দেখেছেন নিরীহ প্রজাদের ওপর জমিদারদের অত্যাচার। শ্রেণী-বৈষম্য তাকে বেশ মর্মাহত করেছিল। আর তাই তো শৈশবে তৎকালীন সমাজের সুইপারের সন্তানরাও তার বন্ধুর তালিকায় স্থান পেয়েছিল। ধর্ম-বর্ণ শ্রেণীনির্বিশেষে সবার সঙ্গে মিশতেন তিনি। কৈশোরে পদার্পণ করে তিনি যখন বুঝলেন তার পিতা মহাজনী প্রথায় সুদের কারবার করেন। সুদের টাকা পরিশোধ করতে অসহায় কৃষকরা তার পিতার হাতে নানাভাবে হয়রানির শিকার হচ্ছেন। তখন তিনি হয়রানির শিকার কৃষকদের প নিয়ে পিতা কিনু মোহাম্মদের অনৈতিক সুদের ব্যবসার প্রতিবাদ করেন। সে প্রতিবাদের ফল হিসেবে তার পিতা সুদের ব্যবসা ছেড়ে দিলে তিনি অনুপ্রাণিত হন। সেই থেকেই তার মনে বিপ্লবী চেতনার বিকাশ। যার ইতিবাচক ফল প্রত্যন্ত পল্লীর কিশোর ছয়ের উদ্দিনকে আজকের অবস্থানে এনেছিল। ছোটবেলায় মাকে হারিয়ে সৎ মায়ের অত্যাচারের শিকার হন। পিতাকে হারান অল্প বয়সে। যে কারণে মোটেও সুখকর ছিল না তার শৈশব।


title: ছয়ের উদ্দিন আহমেদ

text: সংসারের টানাপোড়েন আর পারিপার্শ্বিকতার মাঝে বেড়ে ওঠা এ রাজনীতিবিদ ১৯৩৯ সালে যুক্ত হন ভারতবর্ষের কমিউনিস্ট পার্টির সঙ্গে। তৎকালীন ব্রিটিশ শোষকদের অত্যাচার-জুলুমের বিরুদ্ধে সংঘবদ্ধ হবার প্রত্যয় নিয়ে তিনি কমিউনিস্ট পার্টির লাল পতাকার তলে আশ্রয় খোঁজেন। তারপর শুরু হয় তরুণ ছয়ের উদ্দিনের আজকের সর্বজনশ্রদ্ধেয় কমরেড ছয়ের উদ্দিন আহমেদ হয়ে ওঠার গল্প।


title: ছয়ের উদ্দিন আহমেদ

text: ১৯৩৯ খ্রিস্টাব্দে রংপুর অঞ্চলে জমিদারেরা বিভিন্ন হাট থেকে অতিরিক্ত হারে তোলা আদায় করত। জমিদারদের অতিরিক্ত দোলা আদায়ের প্রতিবাদে গড়া ‘হাট তোলা বন্ধ আন্দোলন’-এ যোগ দেন কমরেড ছয়ের উদ্দিন আহমেদ। এ আন্দোলনের ফলে জমিদারেরা এ অঞ্চলে অতিরিক্ত হারে হাট তোলা বন্ধ করতে বাধ্য হয়। এরপর আসে ১৩৪৩ সালের কৃষকদের অধিকার আদায়ের ঐতিহাসিক আন্দোলন। এ আন্দোলন পরবর্তীকালে রূপ নেয় ঐতিহাসিক তেভাগা আন্দোলনে। ১৯৪৬ খ্রিস্টাব্দের অক্টোবর মাসে রংপুরে উত্তরবঙ্গের কৃষক নেতাদের বৈঠক হয়। এরপর তৎকালীন দিনাজপুর জেলার আটোয়ারী থানার রামপুর গ্রাম থেকে শুরু হওয়া তেভাগা আন্দোলনের ছোঁয়া লাগে রংপুরের নীলফামারী মহকুমার ডোমার থানায়। প্রভাবশালী জোতদারদের জুলুমের বিরুদ্ধে কৃষকের অধিকার আদায়ের এ সংগ্রামে ভূমিকা রেখেছিলেন কমরেড ছয়ের উদ্দিন আহমেদ। তেভাগা আন্দোলন ১৯৪৭ সালে স্তিমিত হওয়ার পর মহান এ নেতা রংপুর অঞ্চলে ১৯৫২ সালের ভাষা আন্দোলন, ১৯৫৪ সালের যুক্তফ্রন্ট নির্বাচন, ১৯৫৮ সালে আইয়ুববিরোধী আন্দোলনে গুরুত্বপূর্ণ ভূমিকা পালন করেছেন। আজীবন কৃষি ও কৃষকের অর্থনৈতিক মুক্তি ও রাজনৈতিক বিকাশের স্বপ্নস্রষ্টা কমরেড ছয়ের উদ্দিন আহমেদ ১৯৭১ সালের মহান মুক্তিযুদ্ধেও অবিস্মরণীয় ভূমিকা রেখেছেন। গণমানুষের আন্দোলনের কারণে ১৯৫২ থেকে ১৯৬৮ সাল পর্যন্ত ৮ দফায় ১৪ বছর বিনা কারণে রাজবন্দী হিসেবে কারাগারে আটক ছিলেন।


title: ছয়ের উদ্দিন আহমেদ

text:
তথ্যানুসন্ধানে জানা গেছে, নিষিদ্ধ ঘোষণা, শাষকদের অত্যাচার, কারাভোগের পরও দমেননি তিনি। ১৯৭১ সালে মহান মুক্তিযুদ্ধের প্রাক্কালে তিনি কমরেড জিতেন দত্ত, কমরেড মণি কৃষ্ণ সেন, রংপুরের প্রবীণ আইনজীবী অ্যাডভোকেট শামছুজ্জামান এবং আলহাজ মজিবর রহমান মাস্টারের সঙ্গে মুক্তিযুদ্ধের জন্য উদ্যমী তরুণ যুবকদের উৎসাহিত করতেন। মুক্তিযুদ্ধের সময় যোদ্ধাদের সংগঠিত করে ভারতের প্রশিক্ষণ ক্যাম্পে পাঠানোর পাশাপাশি নানা তথ্য মুক্তিযোদ্ধাদের সরবরাহ করতেন। তিনি ২৮ মার্চ ১৯৭১, ঐতিহাসিক রংপুর ক্যান্টনমেন্ট ঘেরাও কর্মসূচীর অন্যতম সংগঠক।। আজীবন দেশ, মাটি ও মানুষের কল্যাণে ব্রতী কমরেড ছয়ের উদ্দিন আহমেদ আন্দোলনে অবদান রাখার স্বীকৃতি স্বরূপ বাংলাদেশ কৃষক সমিতি এবং বাংলাদেশ আখচাষী সমিতির সভাপতি ছিলেন মৃত্যুর পূর্ব পর্যন্ত।
স্বাধীনতার পর রংপুর জেলার বদরগঞ্জ উপজেলার ১১ নঙ্গি গোপালপুর উইনিয়ন পরিষদের প্রথম চেয়ারম্যান নির্বাচিত হন।। ১৯৯৭ সালে তেভাগা আন্দোলনের জন্য ভারতের কলকাতায় আরও দুজন বীর বাঙালি প্রথিতযশা সাংবাদিক নির্মল সেন ও ঠাকুরগাঁওয়ের প্রয়াত প্রবীণ রাজনৈতিক নেতা সৈয়দ মেরাজুল হোসেনের সঙ্গে তিনিও সংবর্ধিত হন। দেশ ও মানুষের জন্য কাজ করার সবচেয়ে বড় স্বীকৃতি ছিল তার এ সংবর্ধনা। কিন্তু যে দেশের মানুষের অর্থনৈতিক মুক্তি ও অধিকার আদায়ের জন্য কমরেড ছয়ের উদ্দিন আহমেদ লড়াই করেছেন, সে দেশ ও দেশের শাসকেরা তাকে কিছুই দেয়নি। স্বার্থবাদী মানুষের স্বার্থপরতা আর জটিলতার কারণে মুক্তিযোদ্ধা তালিকায় তার নাম আসেনি। জীবনের শেষ সময়ে এসে চরম আর্থিক দুরবস্থার মুখে পড়ে অনেকটা অবহেলা আর বিনা চিকিৎসায় শেষ দিনগুলো কাটিয়েছেন জীর্ণ পোশাক পরে। দেশবিরোধী শক্তির ধারকেরা যখন স্বাধীন বাংলার পতাকা গাড়িতে উড়িয়ে দেশের মানুষের অর্থে আয়েশী জীবন যাপন করেছেন তখনই মুক্তিযুদ্ধের এ আপোসহীন মানুষটির দিন কেটেছে ছেঁড়া কাঁথায় শুয়ে। তবু তিনি কারও কাছে কিছু চাননি। এ রাষ্ট্রের শাসকদের প্রতি তার কোনো অভিযোগও ছিল না। মানুষের জন্য কাজের স্বীকৃতিস্বরূপ অগণিত মানুষের ভালোবাসা পেয়েছেন তিনি। স্বজনদের ছেড়ে আর আজীবন লালিত স্বপ্ন বাস্তবায়ন না হবার জন্য এক বুক যন্ত্রণা নিয়েই ২০০৮ সালের ১৫ মার্চ পৃথিবী থেকে চলে গেছেন কমরেড ছয়ের উদ্দিন আহমেদ।


title: ছয়ের উদ্দিন আহমেদ

text: তিনি তার বিপুল স্থাবর-অস্থাবর সম্পদ বিলিয়েছেন দেশ ও মানুষের কল্যাণে। সেই মহান মানুষটি যথাযোগ্য রাষ্ট্রীয় মর্যাদা পাননি তার জীবদ্দশায়। মরণের যাত্রায়ও মেলেনি ন্যুনতম রাষ্ট্রীয় মর্যাদা। তার জন্য সীমাহীন এই অবহেলার পেছনের কারণ এটাই যে, তিনি কেবল বিলিয়েই গেছেন, প্রতিদানে চাননি কিছুই। আজীবন বিপ্লবী বাম রাজনীতির সঙ্গে জড়িত থাকাই বুঝি তার অপরাধ। বুর্জোয়া রাজনীতির বিরোধিতা আর ক্ষমতাসীন দলের নেতাদের নোংরা প্রতিহিংসার কারণে রংপুর তথা উত্তরাঞ্চলে সর্বজনশ্রদ্ধেয় বিপ্লবী কমরেড ছয়ের উদ্দিন আহমেদের জীবনের শেষ দিনগুলো ছিল বড়ই আমানবিক। আজো ভালো নেই তার পরিবারের সদস্যরা। স্বাধীনতার পর আটত্রিশ বছরেও মেলেনি সামান্যতম স্বীকৃতি।


title: ছয়ের উদ্দিন আহমেদ

text: কিছু মানুষ আজীবন স্বপ্ন দেখে যায়। সে স্বপ্ন রাস্তবায়নের জন্য আজীবন পরিশ্রম করে। নিজের মেধা, অর্থ আর শ্রম সবকিছু বিলিয়ে মানুষের চোখে প্রত্যাশা পূরণের হাসি ফোটাতে চায়। অনিয়ম, অপরাজনীতি, বিদেশি শক্তির আগ্রাসন আর দেশবিরোধী অপশক্তির বিলোপের মাধ্যমে গণমানুষের মুক্তি নিশ্চিত করতে চায়। এ মুক্তির জন্য পুরোনো জীর্ণ ঘুণে ধরা সমাজব্যবস্থার বিরুদ্ধে লড়াই করে প্রতিষ্ঠা করতে চায় নতুন সমাজ; যে সমাজে শ্রেণী বৈষম্য-শোষণ-বঞ্চনা থাকবে না। এমন সুখী সমৃদ্ধিশালী যুদ্ধাপরাধী মুক্ত এক বাংলাদেশের স্বপ্নদষ্ট্রা ছিলেন উত্তর জনপদের প্রবীণ রাজনীতিবিদ আজীবন বিপ্লবী কমরেড ছয়ের উদ্দিন আহমেদ। জন্মদাতা পিতার অনৈতিক কাজের প্রতিবাদের মধ্য দিয়ে তিনি যে বিপ্লবী জীবনের সূচনা করেছিলেন তার সমাপ্তি হয়েছিল চরম অবহেলা আর অমানবিক অবস্থার শিকার হয়ে। তবু নীতি-আদর্শে অটুট ছিলেন তিনি। তাই তো রংপুর তথা উত্তর জনপদের কৃষক আন্দোলন, তেভাগা আন্দোলন ভাষা আন্দোলনের পর মহান মুক্তিযুদ্ধের ইতিহাস লিখতে গেলে বিপ্লবী এ নেতাকে বাদ দেওয়া অসম্ভব।


title: ডাকটিকিট

text:
ডাকটিকিট একখন্ড কাগজ যা ডাক মাসুল হিসেবে ব্যবহৃত হয়। নানা বর্ণের এই ডাকটিকিট গুলোতে ফুটে ওঠে দেশের ইতিহাস ঐতিহ্য, সংস্কৃতি, বরেণ্য ব্যক্তিত্ব, ইত্যাদি বিষয় ফুটে ওঠে। প্রতিটি দেশের ডাক ব্যবস্থায় ডাকটিকিটের ব্যবহার আছে। তাই প্রতি বছর প্রচুর পরিমাণ ডাকটিকেট প্রকাশ পায়। বিশেষ বিশেষ দিনকে স্বরন করে রাখার জন্য ডাকটিকিট প্রকাশ করে থাকে ডাক বিভাগ গুলো।
ডাকটিকিট গুলো সাধারনত চারকোনা বা বক্স আকৃতির হয়ে থাকে। তবে ত্রিকোনাকার,গোলাকার,স্টার আকৃতির, সহ বিভিন্ন আকৃতির ডাকটিকিট পাওয়া যায়। ডাকটিকিট গুলো সাধারনত কাগজের তৈরী হয়ে থাকে। কিন্তু কাঠের ফাইবার,সিনথেটিক কাপড় ইত্যাদির ডাকটিকিট ও পাওয়া যায়। অনেক ডাকটিকিটের উপর বিভিন্ন মনিষীর ছবি ছাপা থাকে।
বৃটেনের রোল্যান্ড হিলকে ডাকটিকিটের জনক বলা হয়। ১৮৩৭ সালের কথা, সে সময় প্রেরককে নয় প্রাপককেই ডাক মাশুল দিতে হত। চিঠির পাতার সংখ্যার ওপর ভিত্তি করে ডাক মাশুল নির্ধারিত হত। প্রাপক অনেক সময় বিভিন্ন টালবাহানা করে ডাক মাশুল দিতে চাইতো না। এসব অসুবিধা দূর করতে রোল্যান্ড হিল ডাক বিভাগের সংস্কারে বিভিন্ন প্রস্তাব আনেন, যার অন্যতম ছিল ডাকটিকিটের প্রচলন।
১৮৪০ সালে তাঁর প্রস্তাবানুসারেই প্রাপকের পরিবর্তে প্রেরক কর্তৃক ডাকমাশুল দেবার রীতি প্রবর্তন করা হয়। ওজনের ভিত্তিতে ডাক মাশুল দেবার পদ্ধতিও এ সময় চালু করা হয়।


title: ডাকটিকিট

text: পৃথিবীর প্রথম ডাকটিকিট প্রকাশিত হয় ১৮৪০ সালে। যুক্তরাজ্যে প্রকাশিত এই ডাকটিকিট দেখতে পুরো কালো রঙের। রঙের কারনে এর নাম হয়েছে ব্লাক আর ডাকটিকিটের মূল্য মান ১পেনির হওয়ায় দুটো মিলে পেনি ব্লাক নাম করন হয়েছে। বৃটেনের রানীর প্রতিকৃতি ছিল সেই ডাকটিকিটে।স্বধীনতা যুদ্ধ চলাকালীন অর্থাৎ ১৯৭১ সালের জুলাই মাসের ২৯ তারিখ বাংলাদেশের প্রথম ডাকটিকিট প্রকাশিত হয়। এ সময় ৮টি ডাকটিকিট প্রকাশের মধ্যদিয়ে বাংলাদেশের ডাকটিকিট ছাপানো শুরু করে। ডাকটিকিট গুলো প্রকাশিত হয় লন্ডনের ফরম্যাট ইন্টারন্যাশ্নাল সিকিউরিটি প্রিন্টিং প্রেস থেকে। সে সময় মুদ্রিত ডাকটিকিট গুলোর মূল্যমান ছিল ১০পয়সা, ২০পয়সা, ৫০পয়সা, ১.০০রূপী, ২.০০রূপী, ৩.০০রূপী, ৫.০০রূপী, ১০.০০রূপীর। এই ডাকটিকিট গুলোর নকশা প্রনয়ন করেন বিমান মল্লিক।


title: পক্ষী উড্ডয়নের উৎপত্তি

text: প্রাচীনকাল থেকেই পাখির উড্ডয়নের কলাকৌশল ও তার উৎপত্তি নিয়ে অনুসন্ধান চলে আসছে। আনুমানিক খ্রিস্টপূর্ব ৩৫০ অব্দে অ্যারিস্টটল সহ কয়েকজন দার্শনিক পাখির উড্ডয়নের গতিপ্রকৃতি ও কলাকৌশল উদ্ঘাটনের চেষ্টা করেন। পাখিকে কখনও কখনও পালকযুক্ত সরীসৃপ বলা হয়। তবে সরীসৃপের আঁশ থেকে কিভাবে পালকের উদ্ভব ঘটেছে সে সম্পর্কে এখনও নির্ভরযোগ্য কিছু জানা যায় না। আঁশ ও পালকের মধ্যবর্তী গঠন উটপাখি ও মুরগির পায়ে উপস্থিত আছে। ১৫০ বছর পূর্বে বর্তমান পাখিদের পূর্বপুরুষ "আর্কিওপ্টেরিক্স"-এর জীবাশ্ম আবিষ্কারের পরও পাখিদের উড্ডয়ন-কৌশলের উৎপত্তি নিয়ে এখনও বিতর্ক চলছে। "আর্কিওপ্টেরিক্স"-এর পূর্বপুরুষ বা তার নিজের পক্ষে কিভাবে উড্ডয়ন সম্ভব হয়েছিল তা এখনও জানা যায় নি। সম্ভবত এর পূর্বপুরুষ অধিক সক্রিয় ও উষ্ণ রক্তের অধিকারী ছিল। আঁশ থেকে পালকের সৃষ্টি হয়েছিল প্রাথমিকভাবে দেহের তাপমাত্রা সংরক্ষণের জন্য। পরবর্তীতে পালক অগ্রপদে বড় হতে থাকে এবং দ্রুত দৌড়ানোর সময় ভারসাম্য রক্ষা করত। এছাড়া লেজ ডাল থেকে ডালে ঝাঁপ দেওয়ার সময় হ্রাসপ্রাপ্ত হয়েছিল।


title: পক্ষী উড্ডয়নের উৎপত্তি

text: উড্ডয়ন-কৌশলের উৎপত্তি সম্পর্কে তিনটি প্রধান মতবাদ পাওয়া যায়। পাউন্সিং প্রোঅ্যাভিস মতবাদ, কার্সোরিয়াল মতবাদ এবং আর্বোরিয়াল মতবাদ।


title: পক্ষী উড্ডয়নের উৎপত্তি

text: পাউন্সিং প্রোঅ্যাভিস মতবাদ সর্বপ্রথম ১৯৯৯ সালে গার্নার, টেইলর ও টমাস প্রদান করেন। তাদের মতে, পাখিরা আসলে শিকারী প্রাণী থেকে উদ্ভূত হয়েছে যারা উঁচু স্থান থেকে অ্যাম্বুশ করে শিকার করত। এ সময় তারা তাদের সামনের দুই উপাঙ্গ ব্যবহার করত শিকার আকড়ে ধরার কাজে। প্রথম দিকে তারা শিকারকে টেনে নিয়ে যেত। পরে শিকার বহন করে নিয়ে যেত। শিকার ধরার সময় যে সময়টুকু এরা শূণ্যে ভেসে থাকত, সে সময় তাদের সামনের উপাঙ্গের গতি-প্রকৃতি ও গঠনের ব্যাপক পরিবর্তন সাধিত হয়। শিকার বহন করার করার জন্য তখন তারা পেছনের উপাঙ্গ ব্যবহার করা শুরু করে এবং সামনের উপাঙ্গ একসময় ডানা বা ডানার মত অঙ্গে রূপান্তরিত হয়।


title: পক্ষী উড্ডয়নের উৎপত্তি

text: কার্সোরিয়াল মতবাদ স্যামুয়েল ওয়েন্ডেল উইলিস্টন ১৮৭৯ সালে কার্সোরিয়াল মতবাদ প্রদান করেন এবং পরবর্তীতে ব্যারন নপক্সা মতবাদটির উন্নয়ন ঘটান। এ মতবাদ অনুসারে ভূমিতে দ্রুত দৌড়ানোর ফলে পাখির উড্ডয়নের উৎপত্তি ঘটেছে। পাখির পূর্বপুরুষ দীর্ঘ লেজযুক্ত দৌড়বাজ দ্বিপদী প্রাণী ছিল। এরা দ্রুত দৌড়াতে পারত এবং শক্তিশালী পশ্চাদপদের ওপর ভর দিয়ে লাফ দিতে পারত। এরা বাতাসের মধ্যে অগ্রপদ বিস্তৃত করতে পারত। আধুনিক অনেক পাখি ওড়ার আগে জোরে দৌড়ায়। বর্তমান পাখিদের মধ্যে উটপাখি অনেক জোরে দৌড়াতে পারে। ক্রমে ক্রমে এদের অগ্রপদ বড় হয়, আঁশ বড় হয় এবং তা পালকে পরিণত হয়। সবশেষে অগ্রপদ ডানায় রূপান্তরিত হয়।


title: পক্ষী উড্ডয়নের উৎপত্তি

text: আর্বোরিয়াল মতবাদের মূল প্রবক্তা ওথনিল চার্লস মার্শ। ১৮৮০ সালে তিনি মতবাদটি প্রদান করেন। এ মতবাদে বলা হয়েছে, পাখির পূর্বপুরুষ বৃক্ষবাসী প্রাণী ছিল। তারা গাছে চড়ত এবং সেখান থেকে গ্লাইড করে মাটিতে নামত বা অন্য গাছে যেত। এ ব্যবস্থা বর্তমানকালের উড়ুক্কু কাঠবিড়ালীর মধ্যে দেখা যায়। অসবোর্নের মতে, বৃক্ষবাসী গ্লাইড করার ক্ষমতাযুক্ত পাখির পূর্বপুরুষ চতুষ্পদী প্যারাস্যুটযুক্ত প্রাণী ছিল। আবার বীবির মতবাদ অনুসারে আদি পাখির সকল পায়ে পশ্চাদমুখী পালক ছিল। এ ধরনের পাখি গাছ বা উঁচু জায়গা থেকে কিছুটা দূরত্বে বাতাসের মধ্যে দিয়ে গ্লাইড করতে বা উড়ে যেতে সক্ষম ছিল। সময়ের ব্যবধানে অগ্রপদ ক্রমশ বড় হয় এবং ডানাতে পরিণত হয়। যা প্রাণীকে উড়বার সময় ভর রক্ষা করতে সহায়তা করত। পশ্চাদপদের পালকের প্রয়োজনীয়তা কমে যায়, ফলে তা অদৃশ্য হয় এবং আধুনিক পাখির মত লেজ খাটো হয়। গাছে চড়া এবং গ্লাইড করার ফলে পাখিতে উড়ার ক্ষমতা সৃষ্টি হয়েছে।


title: মালালা ইউসুফজাই

text: মালালা ইউসুফজাই (; ; জন্ম: ১২ জুলাই, ১৯৯৭) একজন পাকিস্তানি শিক্ষা আন্দোলনকর্মী, যিনি সবচেয়ে কম বয়সে নোবেল শান্তি পুরস্কার লাভ করেন। তিনি উত্তর-পশ্চিম পাকিস্তানের খাইবার পাখতুনখোয়া প্রদেশের সোয়াত উপত্যকা অঞ্চলে শিক্ষা এবং নারী অধিকারের ওপর আন্দোলনের জন্য পরিচিত, যেখানে স্থানীয় তালিবান মেয়েদের বিদ্যালয় শিক্ষালাভের ওপর নিষেধাজ্ঞা জারি করেছিল। তাঁর পরিবার সেই স্থানে অনেকগুলি বিদ্যালয় পরিচালনা করে থাকেন।


title: মালালা ইউসুফজাই

text: ২০০৯ খ্রিস্টাব্দে মালালা বিবিসির জন্য ছদ্মনামে একটি ব্লগ লেখেন, যেখানে তিনি তালিবান শাসনের অধীনে তাঁর জীবন ও সোয়াত উপত্যকায় মেয়েদের শিক্ষার ব্যাপারে তাঁর মতামত ব্যক্ত করেন। পরের বছর গ্রীষ্মকালে সাংবাদিক অ্যাডান এলিক তাঁর জীবন নিয়ে নিউ ইয়র্ক টাইমসের জন্য একটি তথ্যচিত্র নির্মাণ করেন। এরপর মালালা সংবাদমাধ্যম ও টেলিভিশনে সাক্ষাৎকার দিতে থাকেন ও দক্ষিণ আফ্রিকার আন্দোলনকর্মী ডেসমন্ড টুটু দ্বাএয়া আন্তর্জাতিক শিশু শান্তি পুরস্কারের জন্য মনোনীত হন।


title: মালালা ইউসুফজাই

text: ২০১২ খ্রিস্টাব্দের ৯ অক্টোবর, স্কুলের বাসে একজন বন্দুকধারী তাঁকে চিহ্নিত করে তিনটি গুলি করে, যার মধ্যে একটি তাঁর কপালের বাঁ দিক দিয়ে ঢুকে চামড়ার তলা দিয়ে তাঁর মুখমণ্ডলের মধ্যে দিয়ে কাঁধে প্রবেশ করে। পরবর্তী বেশ কয়েকদিন তিনি অচৈতন্য ছিলেন ও তাঁর অবস্থা আশঙ্কাজনক ছিল, কিন্তু ধীরে ধীরে তাঁর অবস্থার উন্নতি হলে পরবর্তী চিকিৎসার জন্য বার্মিংহ্যাম শহরের কুইন এলিজাবেথ হাসপাতালে তাঁকে নিয়ে যাওয়া হয়, যেখানে তিনি ধীরে ধীরে সুস্থ হয়ে ওঠেন।